
NYDMBA YENYE 

AMANI 

Pepo Duniani 


Othman Nuri TOPBASH 



UTANGULIZI 


Sifa zote njema zinamstahikia Allah, ambaye 
ameumba ubmadamu kutokana na jinsia mbili za 
kiume na kike na akazifungua nyoyo zetu kuelekea 
kwenye upendo wa utukufu wa Mwenyezi Mungu. 

Rehma na amani ziwe juu ya Kiongozi wetu 
Mtukufu Muhammad Mustafa (s.a.w), ambae alizi- 
andaa nyoyo zetu kwa ajili ya upendo wa kumpenda 
Mwenyezi Mungu Mtukufu na akaishi maisha ya 
ukamilifu wa hali ya juu na kuwa mfano pekee bora 
wa kuigwa wa maisha ya kifamilia. 

Ni hakika kuwa kuna upendo katika uumbaji 
wa kila kiumbe. 

Kabla ya uumbwaji wa ulimwengu, Mwenyezi 
Mungu Mtukufu alikuwa“«i hazina iliyofichikana.” 
“Akapenda kujulikana”, ndipo akaumba vyote vili- 
vyopo. Upendo wa Mwenyezi Mungu ndio kiini cha 
mapenzi yote na Mwenyezi Mungu amefanya aina 
nyingine zote za upendo ni kama hatua za maan- 
dalizi na zenye kumuinua mja kuelekea kwenye up- 
endo wa Mwenyezi Mungu. Ameweka upendo na 
mapenzi kati ya mwanaume na mwanamke kama 
nyenzo yenye thamani ya juu kabisa ya kuwafikisha 

kwenye kilele cha upendo Wake. Ameifanya familia, 
ambayo huanzishwa na mkataba wa ndoa unaoweka 
kwa kutumia jina Lake, kuwa jambo lenye manufaa 
na iliyobarikiwa linaloonyesha upendo na mapenzi 
ya wanadamu. 

Familia, katika muktadha huu, ni nyenzo ya 
lazima kabisa ya kuufikia upendo wa Mungu na vile- 
vile ni njia iliyowekwa na Mwenyezi Mungu ili kue- 
ndeleza kizazi cha mwanadamu. Mazingira yote ya 
kifamilia huonesha mahitaji yetu ya kimwili na kutu- 
mika kama nguzo ya msingi kwa ajili ya maendeleo 
yetu ya kiroho. Kwa ajili hiyo wanafikra wa Kiislamu 
siku zote wameitazama ndoa kama jambo muhimu 
zaidi na wakalisisitiza kwa kiwango cha juu kabisa. 
Kwa kuwa useja ni jambo lililo kinyume na asili, si- 
lika na maumbile ya mwanadamu, ikiwa hakuna ki- 
zuizi chochote, mwanadamu hatakiwi kukwepa hali 
ya maisha ya ndoa. Ndoa ni mwenendo muhimu wa 
Mtume (s.a.w). 

Kwa kuwa kuanzisha familia ni jambo lenye 
umuhimu mkubwa kiasi hicho, ni lazima lichukuli- 
we katika fikira za mbali na umakini mkubwa kabisa. 
Kuna mambo mengi mazuri muhimu na maswala 
yenye kupendeza ambayo yanahitajika kuchukuliwa 
katika uangalifu mkubwa ikiwa tunatumai kupata 
matokeo yaliyo bora na kubadilisha mazingira ya fa- 
milia zetu kuwa pepo yenye amani. 

Ni kipi kinatakiwa kifanyike ili kuanzisha famil- 
ia itakayokuwa hatua nzuri kuelekea kwenye upendo 

wa Mwenyezi Mungu? Ni taratibu zipi zinahitajika tuzi- 
fuate ili kugeuza nyumba zetu kuwa bustani ya amani 
na utulivu? Vipi tunaweza tukaishi kiasi kwamba safari 
ya maisha ya familia zetu ikaishia katika muungano wa 
milele? Vipi tunaweza kuipata furaha itakayoendelea 
baada ya ulimwengu huu, kuelekea katika maisha ya- 
jayo? 

Ndani ya ulimwengu tunaoishi, majibu ya mas- 
wali haya hayajulikani kwa watu wote. Kwa bahati 
njema, wasomi wa Kiislamu wameipa hali hii tafakuri 
nyingi zaidi. Utamaduni wetu umechanganua vilivyo 
njia, mbinu, vipimo na miongozo, vyote kwa pamoja 
vinaweza kutusaidia kufikia malengo yanayotakiwa ya 
maisha ya kifamilia. Pia imeonesha matokeo mabaya na 
yenye kusikitisha iwapo miongozo hiyo isipotekelezwa 
na kufuatwa. 

Katika kutusaidia kuelekea katika mafanikio juu 
ya uundaji na utengenezaji wa familia yenye amani, 
Mwenyezi Mungu Mtukufu ametupatia mfano ulio 
bora, mkamilifu kuliko mifano yote, Sultani wa nyoyo, 
Muhammad Mustafa (s.a.w). Mtume wetu ambae katu 
hakuwahi kuwa na tabia hasi japo ndogo katika maisha 
yake, aliishi kwa taratibu hizi kwa kiwango cha hali ya 
juu katika familia yake mwenyewe. Kwa ajili hiyo tuna- 
takiwa kufanya vyema kujifunza maisha yake, ambayo 
yamejaa heshima na uzuri wa hali kuu na kuchukulia 
hilo kama kiigizo chetu wakati wa kuanzisha familia 
bora. Ikiwa tutapuuzia kiigizo hiki, jamii zetu zitaan- 
gukia kikweli kweli katika majanga ya kukosa amani, 
utulivu na Baraka katika nyumba zetu. 

Tunaona kwamba wanandoa wapya walio wengi 
katika jamii zetu, ambao hawajafanikiwa kuanzisha 
vizuri maisha ya kifamilia, huishia katika utengano 
wenye kuhuzunisha, hivyo kuutia kiza ulimwengu 
wao na hata ulimwengu wa watoto wao. Mbaya zai- 
di, watu wengi wa zama hizi wamekuwa si wasikivu 
na kufikia hatua ya kujiweka mbali mno na suala la 
ndoa na badala yake kujikita katika uovu wa zinaa. 

Ni matumaini yetu kwamba kijitabu hiki kili- 
cho mbele yako kinaweza kuwa na tiba mujarrabu 
kwa ajili ya majeraha yaliyoikumba jamii yetu. Kina 
mkusanyiko wa mahojiano mbalimbali ambayo 
hapo awali yalichapishwa katika gazeti la ^ebnem, 
lakini kumekuwa na baadhi ya nyongeza na upanuzi 
uliofanyika. 

Katika kitabu hiki utapata misingi na taarifa 
muhimu za Kiislamu kuhusu namna ya uanzishaji 
wa nyumba yenye amani. Kinafafanua miongozo na 
hatua zinazotakikana kwa ajili ya kuandaa familia na 
kutoa mifano inayohusika kabisa, hususan mifano 
bora kutoka kwa Kiongozi wetu (rehma na amani 
ziwe juu yake) na kutoka katika maisha ya viongozi 
wengine wa Kiisilamu wenye kuheshimika.Tunao 
wasomaji wetu walio werevu wa wazi na wenye ku- 
fanyia vizuri akili zao. 

Tunamuomba Mwenyezi Mungu aifanye kazi 
hii kuwa ni yenye faida na manufaa kwa wanandoa 
ambao wameshaanzisha nyumba na wale wanaota- 
rajia kuanzisha. 





Utangulizi 


Allah atusaidie kuanzisha na kuzidhibiti familia 
zisizotetereka katika zama hizi ngumu za kisasa am- 
bapo familia zote zinatengana, ambapo uasherati na 
chuki vimeenea na kuwa kama magonjwa hatari! 
Allah ajaalie nyumba zetu ziwe kama pepo ya amani 
na utulivu! Na mlango wa mwisho wa pepo hii ufun- 
gukie kwenye pepo ya akhera ambapo muungano na 
uzuri wa Mwenyezi Mungu mtukufu hudhihirika! 

Amin! 










m (^amilia 
^i^ZMika njkislamu 



Ndoa ndiyo njia ya Mitume, Sunna ya Mtume wa 
Allah (s.a.w), chemichemiya vizazi vipya, heshima 
ya mwanaume na mwanamke, ngome ya staha na 
ubora wa mwanadamu juu ya viumbe wengine wote. 



Swali-Tuanze kwa kuuliza: Hivi wan- 
adamu wanatakiwa kuishi kijamii na 
kuanzisha familia moja kwa moja? Hivi 
hawawezi kuishi peke yao? 


Kuwa pekee ni jambo linalostahiki kwa 
Mwenyezi Mungu pekee yake. Muumba ameweka 
upekee kuwa ni wa kwake pekee Yake, kisha akaum- 
ba viumbe vyote vilivyopo katika jozi. Hivyo viumbe 
wote wana hitajio kubwa la kuhitajiana wenyewe kwa 
wenyewe na wakati huo huo, kwa kuwa wameumb- 
wa, wana mapungufu ya asili na udhaifu katika silika 
yao. Ma siwa Allah, “wasiokuwa Mwenyezi Mungu” 
vyote vilivyopo isipokuwa Mwenyezi Mungu 
Mtukufu daima huhitajiana wenyewe kwa wenyewe 
na humhitajia Mwenyezi Mungu Mtukufu. 


Ukiondoa viumbe wengine wote, wanadamu 
ndio wenye kuhitajiana sana kuliko viumbe wen- 
gine. Watu wana mahitaji na vipaumbele vingi sana, 
ukilinganisha na viumbe wengine! Kwa kuwa watu 
siku zote hutaka kuishi katika furaha ya kimwili na 

kiroho, mahitajio yao huendelea kuongezeka na katu 
hayawezi kufikia mwisho. Matatizo, ukata, maumivu, 
mateso na huzuni vyote hutukutanisha na ugumu. 
Katika nyakati za shida, tunatafuta kimbilio ambalo 
roho yetu itapumzikia na mahali pa kushika. 

Hivyo kizazi cha Adamu kimeoneshwa kwa 
neno la kiarabu lijulikanalo kama insan, ambalo li- 
metokana na neno uns au unsiyya, lenye kumaanisha 
ukaribu na urafiki. Hata Falsafa inaonesha kuwa tu- 
nahitaji kuwa karibu na wenzetu! Hitajio hili ndiyo 
sifa yetu na wanadamu wanatofautishwa kwa sifa hii. 

Ushuhuda wa wazi kabisa wa ukaribu wa mwan- 
adamu ni muungano wa mwanaume na mwanamke. 
Jambo hili ni muhimu sana, hata utii, kwa uendeleaji 
wa kizazi cha mwanadamu. 

Umuhimu wa umoja hujifunua wenyewe katika 
viumbe hai kupitia uwepo wa mwanaume na mwa- 
namke na viumbe visivyo na uhai kupitia uwepo wa 
ncha chanya na hasi. Hali hii imeelezwa ndani ya 
Qur’an katika aya nyingi sana. “Na katika kila kitu 
tumeumba kwajozi ili mzmgflhe”(Adhdhaariyaat51:49) 

“Subhana, Ametakasika, aliyeumba dume najike 
vyote katika vinavyomea katika ardhi na katika nafsi 
zao, na katika wasivyo vijua." (Yasin 36:36) 

“Na tukakuumbeni kwajozi (Annabaa 78: 8) 

Kumiliki asili ya kuumbwa katika jozi humaani- 
sha kuumbwa mwanaume na mwanamke, nyongeza 
si katika miwili ya aina moja. Katika hali hiyo, uum- 

baji wa moja ya wawili ungepunguzwa na hilo halipo 
kwa Mwenyezi Mungu. Kwahiyo Mwenyezi Mungu 
ameumba viumbe katika jinsia za wanandoa.Hivyo 
kila kiumbe kilichoumbwa kina upekee wa chenyewe. 
Mwenyezi Mungu hakuumba kiumbe kinachochan- 
ganya, ambacho hakitofautiani na kingine. Hata ma- 
pacha wana tofauti nyingi za kimaumbile na kiroho. 

Hivyo Mwenyezi Mungu mtukufu ameumba 
kila kiumbe katika jozi zenye kusaidiana na wakati 
huo huo sheria yake ya uungu ya mvutano kati yao ili 
kuwafanya wawe karibu karibu mno. Kisha akaweka 
maendeleo ya kiumbo na kiroho kwa jozi zote mbili 
kwa muungano unaowezekana baina yao. 

Ingawa mahitaji ya mvutano mwanaume hum- 
fikiria mwanamke na mwanamke humfikiria mwa- 
naume kimsingi hili huendeleza kizazi, Hili si lengo 
lao pekee. Moja ya majukumu yao muhimu ni kuten- 
geneza misingi ya familia iliyo bora, ambayo huten- 
geneza mazingira yanayoruhusu mtu binafsi kupata 
usawa wa amani ya kiroho na kijamii.Kusudio hili 
linaweza kufikiwa tu kupitia mahahbat Allah, Moyo 
kupendelea kuweka upendo wa Mwenyezi Mungu 
Mtukufu. 

Baadhi ya nyakati upendo kwa Mwenyezi 
Mungu hutokana na upendo wa duniani: Mpenzi 
husimama usiku akimuelekea Mawla (Bwana mlezi- 
kutokana na upendo wa Mungu). Lakini kuwezekana 
kwa safari hii, Ni kuweza kuwa Leila kwa sehemu ya 
kwanza! Kisha upendo kati ya mwanaume na mwa- 

namke unaweza kuanzisha hatua ya kwanza ya kuwa 
karihu na Mwenyezi Mungu. Ingawa mvutano huo 
huanza na tamaa za kibinafsi, Haiwezi kuelekea ka- 
tika upendo wa kweli wa kibinadamu hadi iwe huru 
kuepukana na hizo tamaa za kibinafsi. Wakati ta- 
bia za kuheshimiana zitakapojikita kwa wapenzi, ni 
hapo tu ndipo tunapoweza kuita mvutano, Upendo. 

Moyo, Ambao ndio kituo kikuu cha mvutano, 
umejaribiwa na kutahiniwa nguvu yake kupitia 
makundi tofauti ya upendo wa huyu na yule na kupa- 
ta uwezo wa kumpenda Mwenyezi Mungu Mtukufu. 
Uwezo wa kupata upendo wa Mwenyezi Mungu ni 
hatua ya juu kabisa ya maendeleo kupitia upendo 
kwa mtoto wa mmoja wetu, tunda la asili la familia. 

Ili uwe umezungukwa na upendo kwa Mwenyezi 
Mungu, ndoa ni lazima ipatikane kupitia kanuni za 
Muumba. Ndoa itakayofanyika kutokana na tamaa 
za kimwili siku zote huwa hazitengenezi upendo. 
Maendeleo ya kiroho na mafunzo ya moyo kupitia 
upendo ambayo yanaweza kutarajiwa kutoka katika 
ndoa ya kiislamu haiwezi kukubalika katika familia 
za kiislamu kuanzishwa na tamaa, kwa kuwa katika 
aina hiyo ya ndoa wanandoa hua watumwa. Sahau 
maendeleo ya kiroho: wanandoa wanaweza hata 
kufikia kupoteza viwango vya kiroho walivyovifikia 
kabla hawajawa wanandoa yaani walipokuwa pekee. 

Ndoa inayohitajika ni ile inayotupelekea ku- 
fikia maendeleo ya kiroho. Uhusiano wa kindoa 
wa aina hiyo ambao unafanya kazi katika njia kama 

hiyo hupelekea ukamilifu wa kifikira. Ni aina hiyo 
ya ndoa ambayo huitwa, katika Sunnah za Mtume 
(s.a.w), “Nusu ya dini.” Kupata nusu ya jambo fu- 
lani haimaanishi tukate tamaa ya kuitafuta nusu ny- 
ingine iliyobakia! Tunalazimika kufanya chochote 
tuwezacho kuhakikisha kuwa tunapata sifa bora ya 
ndoa. Ni hapo tu ndipo tunapoweza kupata utulivu, 
amani tuliyokuwa tumeitarajia. 

Ingawa moja ya malengo ya uhusiano baina 
ya mwanaume na mwanamke ni njia ya kufikia ka- 
tika kumpenda Mwenyezi Mungu, Si njia pekee. 
Mtu asiye na mke anaweza kufikia hatua ya kuwa 
na maendeleo ya kiroho. Kuna wachamungu wen- 
gi mno waliokuwa wapweke wametajwa ndani ya 
Qur’an, Kuanzia na Maryam^ na Issa (a.s). Hali hii 

1. Jina la Maryam limetajwa ndani ya Qur’an mara 34 na 
pia mara 32 ikiwa ni sehemu ya neno “yesu mwana wa 
Mariam.”Kwa nyongeza, Sura ya kumi na tisa ya Qur’an 
imepewa jina lake. Yeye ni mwanamke pekee aliyetajwa 
ndani ya Qur’an kwa jina lake la kibinadamu. Baadhi ya 
makusudio ya hekima nyuma ya matibabu haya, kama 
yalivyofafanuliwa na Mwenyezi Mungu ndani ya Qur’an, 
yakiwemo: 

1. Picha ya unyonge wa mwanamke hapo nyuma 
iliinuliwa kupitia mama yetu Maryam. 

2. Kutajwa kwake mara nyingi ndani ya Qur’an kama 
mama wa mmoja wa manabii wakubwa inaonesha 
thamani waliyopewa kinamama na Uisilamu. 

3. Msisitizo wa usafi wa moyo wa mama yetu Mariam 
unaonesha umuhimu wa kuhifadhi usafi wa moyo 
kwa wanawake; Kuhifadhi usafi wa moyo ni 
faradhi katika Uislamu. 

4. Tofauti ya fadhila za utu na uchaji Mungu 
zimeoneshwa kupitia utu wa Maryam. Kupitia 
yeye tunajifunza kwamba vibora mfano wa usafi 

inaonesha kuwa si kila mmoja ameumbwa na aina 
hiyo moja tu ya uwezo wa kiasili. Mazingira, vilevile, 
yanaleta athari tofauti kwa watu. Katika mitazamo 
ya baadhi ya watu njia ya kuoa imefungwa; Vizuizi 
vinavyozuia ndoa vinaweza kupelekea majaribu ya 
hali ya kiroho kwao. Kwa wengine, ndoa yaweza 
kuwa ni chanzo cha mateso na huzuni.Mwenyezi 
Mungu Mtukufu ameteremsha aina fulani ya uwezo 
maalumu juu ya wale wote waliojaribiwa na kupitia 
majaribu hayo wanaweza kupata maslahi ya kiro- 
ho ambayo yalitarajiwa kupatikana katika ndoa ya 
kawaida. Baadhi ya waja wa Allah wasiokuwa katika 
ndoa hufanya mambo makubwa ya mafanikio ya 
kiroho kupitia huruma na ukarimu wao kwa wan- 
yama na mimea. Wengine wamepitia hatua za kiroho 
kwa kufaulu majaribu yaliyowakuta katika ndoa zao. 
Maswahaba wa Mtume, waliowasaidia maswaha- 
ba wa Mtume walikuwa masikini kiasi cha kukosa 
uwezo wa kuoa, walifikia vilele vya kiroho kupitia ta- 
aluma na kusoma. Haipaswi kusahaulika, hata hivyo, 
haya ni mambo maalumu na ya kipekee. Sheria kuu 
ni kwamba wanadamu ni lazima waingie katika ndoa 
na waanzishe familia zenye furaha. 

Ni hakika kwamba moyo bila upendo ni sawa 
na shamba lisilopandwa kitu, lililoachwa peke kwa 
muda mrefu. Uhusiano kati ya mwanaume na mwa- 
namke utailima ardhi hii. Bila ya shaka, ili kuwa 

wa moyo, unyenyekevu, ukarimu, hadhi, upinzani 
na ujasiri, ni tabia zinazoonesha sehemu ya 
wanawake mbele ya Mwenyezi Mungu. 

mshindi, aina hiyo ya uhusiano haiwezi kuelemea 
katika matamanio binafsi. Ushindi utapatikana tu 
kwa kuweza kuepuka matamanio binafsi. Kama tu- 
livyosema, Karibu sana uhusiano wa asili utabadili- 
sha uelekeo wake katika upendo wa Mungu. Kwa ha- 
raka sana upendo wa asili unalazimika kubadilisha 
uelekeo wako kumuelekea Mwenyezi Mungu, kwa 
kuwa ni pale tu muungano baina ya mwanaume na 
mwanamke unapopata ubora huu ndipo roho zi- 
napoweza kuhamishia upendo wake kwa Allah (s.w). 
Kupata watoto katika hali hii huanzisha hatua ya pili 
katika kufikia upendo kwa ajili ya Allah (s.w). Kisha 
unakuja upendo kwa ndugu na jamaa wa karibu, 
marafiki, waalimu na wengineo. Hivyo moyo hu- 
kua, hatua kwa hatua huja karibu zaidi na malengo 
makuu, upendo wa Mungu. Baada ya kuwa mmoja 
na upendo wa Mungu, Mja hujumuika na marafiki 
wa Mwenyezi Mungu Mtukufu ambapo hili ndilo 
lengo la kuumbwa mwanadamu. 

Kwa kifupi, Mahitaji yetu kwa ajili ya kuwa na 
familia na muungano wetu baina ya wanaume na 
wanawake ni uhalisia uliosimikwa katika asili yetu 
na Muumba wetu ambae anajivunia mambo hayo, 
kadri mti wa familia unavyozidi kutoa matawi yake, 
tunapata matunda matamu ya amani katika jamii, 
utulivu na furaha. 

Kwa hiyo, uanzishwaji wa mazingira ya famil- 
ia yenye amani huja katika kichwa cha orodha wa 
mambo yaliyopewa kipaumbele cha juu kabisa cha 
kuikuza jamii kuwa katika hatua ya juu kabisa ya 

ustaarabu. Mwanaume na mwanamke wanaotekele- 
za ahadi zao kwa kila mmoja kwa jina la Mwenyezi 
Mungu Mtukufu kwa kuwa hizo ahadi huweka ma- 
lengo yao ya kufanya upendo wa kweli kulingana na 
makusudio ya uumbwaji wao. Bila shaka heshima 
kuu, uaminifu na usafi wa moyo vyote ni asili ya ma- 
tendo yao! 


Swali-Unasemaje utamaduni wa Uis- 
lam kuhusiana nafamilia? 

Kutokana na sababu zilizotajwa hapo mwanzo, 
wasomi wa Uislamu wameweka njia nzuri sana za 
kujenga familia. Familia ni kama mbegu za jamii. 
Kama swala la kihistoria, familia hujengwa na mis- 
ingi mikakamavu mno huhifadhi na kutunza muun- 
do wa jamii husika, ambapo familia zilizoanzishwa 
na hali ya kiroho marafiki wasio sawa huharibiwa. 

Kanuni na miongozo ya Uislamu inafanya kazi 
ya kuanzisha familia yenye furaha. Pengine mmoja 
wetu anaweza kusema kuwa Uislamu umelenga 
amani na utulivu kupitia familia. Hii ndio sababu 
ikasemwa kwamba “nyumba ni pepo ya waliyo hai.” 
Ikiwa ni swala la hakika kuwa, nyumba iliyojengwa 
kulingana na misingi na kanuni za Muumba ni kama 
pepo iliyo ardhini. 

Kwakuwa fikira tukufu namna hiyo na mis- 
ingi mizuri yaweza tu kufikiwa kupitia vipimo 
vilivyonyanyuliwa na sheria bora zilizounda up- 

endo, Uislamu huanzisha safari ya kiroho kwa nad- 
hiri ya kuheshimiana. Sheria za Uislamu huzitaka 
pande zote kutoa ahadi fulani fulani kupitia jina la 
Mwenyezi Mungu Mtukufu. 

Wazee walisema “Ndoa hufanya miujiza” waki- 
jaribu kuonesha faida na kanuni za mkataba wa ndoa 
unaoanzisha familia yenye amani. Thamani ya ma- 
tendo yetu inategemeana na matendo yetu. Matokeo 
ya kuishi kama marafiki pasi na ndoa, pasi na uwazi 
wa kubadilishana nadhiri zenye kuelezea malengo 
yetu, ni tamaa na kuanguka si tu katika hali ya kibi- 
nadamu bali hata katika hali ya kijamii kama pengo. 
Hii ndiyo sababu tendo la ndoa pasi na mkataba wa 
ndoa imekatazwa katika Uislamu na imekubaliwa 
kuwa ni moja ya madhambi ya kaburini. Kutakuwa 
na adhabu kali mno ya Mwenyezi Mungu kwa wote 
waliojaribu kufanya hivyo huko Akhera. 


Swali: Kwa kuwa ndoa ni jambo 
muhimu mno, Je unaweza kulifafanua 
jambo hilijapo kidogo zaidi? 


Ndoa ni katika Mienendo ya Mitume, ni 
mwenendo wa Mjumbe wa Allah (s.a.w), ni heshima 
kwa mwanadamu na ni tunu ya mwanadamu mbele 
ya mola wake juu ya viumbe wengine. 


Ni muhimu tukachukua ushuhuda wa wanau- 
me wawili kuhusiana na mkataba wa ndoa ili kuli- 
tangaza hilo katika jamii. Upamoja wa mwanaume 

na mwanamke ni chombo kikuu cha ustaarabu na 
hivyo upamoja huo ni lazima ufanyike katika hali 
ya kufahamika na wengi. Kuonesha makusudio 
yetu hakumaanishi kila siku tuhitaji kupatiwa ush- 
uhuda; pengine, ushuhuda utatakiwa kwa mkataba 
wa ndoa ili kuufanya muungano uwe ni jambo lenye 
kukubalika katika mtazamo wa jamii. Mwanaume au 
mwanamke aliye pekee siku zote atapokea maombi. 
Lakini wakati wachumba wanapotangaza ndoa zao, 
maombi husitishwa na wote fikira zao huziwekeza 
kati yao wenyewe kwa wenyewe. Huu ni msingi 
wa familia yenye afya na jamii yenye afya pia. Hii 
ndio sababu kuna utamaduni wa karamu ya ndoa: 
inafanya jamii yote kuwa na mashuhuda wa ndoa 
yako, pamoja na kuwa aina zote mbili za ushuhuda 
ni muhimu kwa mkataba kuwa na thamani. Sherehe 
za ndoa husherehekewa si tu kwa ajili ya kufurahi 
wanandoa na jamaa zao, bali pia ni kutangaza ma- 
lengo na makusudio yao katika jamii. Hivyo tutaona 
kuwa mkataba wa ndoa, pamoja na hatua zake zote, 
ni amri ya Muumba inayolenga kutunza heshima ya 
mwanadamu. 




Kwa mujibu wa Uislamu, ndoa ni msingi bora 
wa familia ambao unatarajiwa baadae kuongeza ki- 
zazi, muundo wake na nidhamu zake, ikiwemo upa- 
tikanaji wa thamani na heshima katika utu. Uislamu 
unatoa aina hiyo ya umuhimu wa msingi ambapo 
inakataa mahusiano yote dhaifu na yenye kuchan- 
ganya yanayoikabili. Katika heshima hii Uislamu 
unakataza uzinzfambao ni uchafu nje ya mahusiano 

yaliyofungwa hasa, kwakuwa uasherati ni kukamata 
njia chafu, kuondoa uzuri na utukufu wa makubalia- 
no ya ndoa, ikiwa ni pamoja na kuwa mhalifu ka- 
tili, ambae anaharibu kizazi. Haiwezekani kuwa na 
vitendo vya kijinga na kipumbavu kama kupendelea 
uzinzi dhidi ya ulimwengu wa utulivu na amani wa 
maisha ya ndoa. Hivyo, mitaa ya nchi haipaswi ku- 
najisiwa na matukio yasiyopendeza yanayoletwa na 
huzuni hii. 

Haipaswi kusahaulika kuwa misingi inayo- 
tumika kujenga taifa kusimama au kuanguka ni 
kutokana na nguvu ya mwenendo na mfumo wa 
kimaadili. Makubaliano ya ndoa ni njia yenye athari 
zaidi ya kuhifadhi mfumo huu. Kutokana na sababu 
hiyo, Mtume wa Allah (s.a.w) aliwaonya waislamu 
kutokuifanya ndoa kuwa ngumu, aliposema: “Ndoa 
bora ni zile zilizokuwa rahisi” (Abu Dawud, Nikah, 32) 

Kwa hiyo, gharama zote za kimila ambazo hu- 
sababisha mizigo ya ziada nje ya mahari na mkataba 
wa ndoa vyote hivyo ni batili na vimekatazwa; na 
hayo ni mabaki ya zama zilizopita za ujinga kabla ya 
Uislamu. 

Mwenyezi Mungu Mtukufu anawataka waja 
wake kuishi katika utulivu na usafi wa moyo. Njia 
pekee ya kuhifadhi usafi wa moyo wa mja ni ndoa. 
Wote wenye sababu za kutosha kuoa ni lazima waoe 
na jamii ya kiislamu inawajibika kusaidia wote am- 
bao hawana uwezo wa kuingia katika ndoa. Hili li- 
meelezwa kupitia aya ifuatayo: 

“Na waozent wajane miongoni mwenu na wema 
katika watumwa wenu na wajakazi wenu. Wakiwa 
mafakiri Mwenyezi Mungu atawatajirisha kwa fad- 
hila yake. Na Mwenyezi Mungu ni Mwenye wasaa 
Mwenye kujua.” ( 24 : 32 ) 

Zama za dola ya Othmaniya, taasisi maalumu 
za kidini zilianzishwa kwa ajili hii. Waanzilishi wake 
walikuwa makini zaidi kwamba tabia na utukufu 
wa jamii unategemea vifua na amani ya mtu mmoja 
mmoja. 

Muhyiddin mtoto wa ‘Arabi (Mwenyezi Mungu 
amrehemu) anazungumzia suala la kusaidia wanao- 
hitaji kuoa: “Sadaka bora inayoendelea ni kuwasaidia 
watu kuoa; kwakuwa kwa wote wanaosaidia jambo 
hilo, watakuwa na malipo sawa katika thawabu za 
mema yatayopatikana kutokana na kizazi cha wa- 
nandoa waliowasaidia kuipata ndoa hiyo.” 





Maisha ya kifamilia yaliyoanza na Adam na 
Hawa (a.s) ndani ya pepo yalihamishiwa kwa wato- 
to wa Adam kupitia sheria za Mwenyezi Mungu 
Mtukufu za ndoa na Uislamu umelifanya hili kuwa 
dhahiri. Ikiwa ni swala la hakika katika Uislamu 
umeweka baadhi ya kanuni maalumu kwa ajili ya 
maisha ya kifamilia na kupitia hizo zinaleta amani 
katika familia hizo. Ili kuifikia furaha hiyo, tunalaz- 
imika kufungamana na sheria za Mwenyezi Mungu 
Mtukufu na kuishi katika familia zetu kama Adam 
na Hawa. Ni lazima tuishi sisi kwa upendo na tuwe 
na roho moja na moyo mmoja, kama baba yetu 

Adam na mama yetu hawa walivyokuwa. 

Ingawa mara nyingi tunaweza kulichukulia 
hilo kuwa ni jepesi, Kuna busara kubwa katika uli- 
wengu wenye kustaajabisha juu ya umoja unaochu- 
kua nafasi baina ya wageni wawili kupitia tendo la 
kuoana. Roho mbili za vijana ziliwaacha wazazi wao’ 
nyumbani na kushikana kwa pamoja kwa upendo 
na mapenzi yaliyowekwa na Mwenyezi Mungu mtu- 
kufu ndani ya mioyo yao. Ni majivuno kiasi gani ya 
Mwenyezi Mungu yalivyo haya, kuona aina hiyo ya 
ukaribu ulioendelea baina yao wageni hao wawili! 
Siri ya hili ni somo takatifu, ambalo tunahitaji ku- 
litafakari. 

Mwenyezi Mungu mtukufu ameifanya ndoa 
kuwa ni mlango wa kuingilia katika rehema kwa 
jamii ya kiislamu na akaifanya kila ndoa iliyoanzish- 
wa kwa mujibu wa Qur’an na Sunnah kuwa ni pepo 
ya ardhini. 

Uislamu, ambao umelenga kuunda ubora wa 
familia ya mwanadamu, unatoa umuhimu wa hali 
ya juu kwa wanawake na kuonesha matatizo yanay- 
oweza kutokea ikiwa wao ni wasahaulifu. Wanawake 
ni kama kioo cha kujionea. Wakati mazoea ya 
ndoa yanapokithiri nuru na rehema, huangazia 
jamii. Huhifadhi hadhi na usafi wa moyo wa fa- 
milia. Husimama kama nyumba zenye nuru dhidi 
ya waliozama katika madhambi, wakati mambo 
yanapokuwa tofauti, kizazi chote hupotea. Kupotea 
kwa kizazi huvunja mipaka ya kiuhusiano ya wan- 

adamu na kupotea kwa maambukizi ya hekima na 
busara; hali hiyo huendelea hadi katika uharibifu wa 
jamii nzima. Utawala wa kihuni huwa ni kawaida; 
tafakuri na hisia za kibinadamu hudhoofu. Matatizo 
na shutuma huongezeka. Hivi vyote ni dalili za kuan- 
guka kwa jamii. 

Furaha ya wanawake hupatikana endapo ndoa 
itakuwa imetulia. Wakati itapokuwa tofauti, wan- 
awake baadhi ya nyakati huonekana si chochote. 
Endapo mwanamke atajiongoza mwenyewe ku- 
toka katika kanuni za kawaida, furaha yake itaha- 
ribu amani ya familia.Ushiriki wa mwanamke katika 
ulimwengu wa ajira ni jambo muhimu mno linalo- 
hitaji mambo yafuatayo; ikiwa atafanya kazi, atahi- 
tajika kufanya kazi inayoendana na maumbile yake. 
Kiwango cha ulazima wa yeye kufanya kazi kinaweza 
kuhukumiwa kutokana na mahitaji ya jamii husika 
yanayotazamiwa uwepo wake. Ajira lazima iwe na 
sababu maalumu na taratibu zilizopaangiliwa vizuri. 
Vyovyote vinginevyo ni mambo ya ubinafsi, am- 
bayo hupelekea kutojielewa na uharibifu. Wasichana 
wengi wa kiislamu wamepotea katika dimbwi la ku- 
tokusikia. Macho mengi, yamefunikwa na muon- 
ekano wa ulimwengu, yamekuwa pofu katika ukweli 
wa uumbaji na kujikuta yakipoteza uwezekano wake 
wa furaha. 

Wanafikra na wanazuoni wa kiislamu wame- 
funga mienendo ya wanawake na utambulisho wa 
jamii na neema katika hali zao za kindoa. Wanawake 
huingia katika ulimwengu mpya kwao ulio mtuku- 

fu mno wa maisha ya ndoa. Pengine huanza kuishi 
akiwa mgeni kamili, Pengine akiwa na wazazi wake. 
Ndipo, kutokana na Baraka na neema maalumu 
zinazonyunyizwa katika ndoa na Mwenyezi Mungu, 
roho za wageni hawa wawili huja kuwa na muungan- 
iko wa hali ya juu kiasi cha kufikia watu walio karibu 
karibu zaidi ulimwenguni. Kwa hakika imeelezwa 
katika aya ifuatayo: 

“Na katika Ishara zake ni kuwa amekuumbieni 
wake zenu kutokana na nafsi zenu ili mpate utulivu 
kwao. Naye amejaalia mapenzi na huruma baina 
yenu. Hakika katika haya bila ya shaka zipo Ishara 
kwa watu wanao fikiri.” ( 30 : 21 ) 

Kwahiyo, jambo lililo la muhimu zaidi kwa ajili 
ya kupata furaha katika familia ni upendo, usafi wa 
moyo na huruma vinavyopatikana baina ya mume 
na mke. 


Swali- Ni jambo lisilowezekana kuipata 
furaha hiyo katikafamilia zote kila siku. 

Pia Ni dalili ya Baraka kubwa kuifikia 
furaha hiyo Na utulivu huo.Ikiwa tu- 
natumai kufikia kiwango hicho chafu- 
raha, ni jambo lipi tunalotakiwa kuwa 
makini nalo zaidi? 

Jambo la mwanzo kabisa ni kufuata taratibu 
za Uislamu wakati wa kuchagua mchumba aliye 
mwema. Hekima ya taratibu hizi ni kuwa Muumini 

hapaswi kuchagua mchumba aliyetekwa na uzuri wa 
mpito wa ulimwengu huu, Kama vile muonekano wa 
umbile la mtu au mali anayoimiliki. Badala yake, ch- 
aguzi zao zinatakiwa kujikita zaidi katika thamani ya 
kiroho kama vile Imani na tabia. Katika jambo hili, 
Mtume (s.a.w) amesema: 

“Mwanamke huolewa kutokana na mambo 
manne: Mali yake, ukoo wake, urembo wake na dini 
yake. Jaribu Yule ambaye ana dini; huenda mkono 
wako ukatulia kwa mazuri!” (Bukhari, Nikah, VI, 123; 
Muslim, Rada, 53) 

Ingawa utamaduni huu ni kwa ajili ya uchaguzi 
wa mke bali pia waweza tumika katika uchaguzi wa 
mume,kwa kuwa kupata mwenza mwema ni jambo 
la pili la thamani kwa muumini yeyote kuwa nalo, 
baada ya uchamungu. Mume mwema ni nguzo isi- 
yotetereka ya kasri la familia na mke mwema ni 
pambo la thamani ya juu katika kasiri hilo. Hili 
limeshaelezwa kutoka katika maneno yafuatayo ya 
Mtume (s.a.w): 

“Nafasi za watu zimefichwa katika dini zao; vyeo 
vyao vimefichwa katika sababu zao; na uzuri wa viza- 
zi vyao umefichwa katika uzuri wa matendo na tabia 
zao [ambavyo hutunzwa kwa ndoa].” 

Jambo muhimu la pili la kuzingatia ni kuwa 
waangalifu na usawa baina ya wenza. Usawa ni laz- 
ima upimwe kulingana na thamani kama vile mali, 
mwenendo na viwango vya tamaduni. Hatua zinazo- 
fuata baada ya hizi mbili hutegemea na ukomavu na 

uwezo. Ukomavu huongezeka kupitia kutafuta uka- 
milifu wa imani na matendo; uwezo unaweza kupati- 
kana kupitia utiifu wa amri za Muumba na uepukaji 
wa makatazo yake. 

Familia yenye amani, hutoka katika ile famil- 
ia ambayo maamrisho na makatazo ya Mwenyezi 
Mungu yanaheshimiwa, huo ni msingi wa kufuzu 
katika ulimwengu huu na ni moja ya Baraka kubwa 
kabisa ya bwana mlezi wetu. Kuendelea kwa Baraka 
kufaulu huku huenda sanjari na umoja wa wenza 
wawili kati ulimwengu wa kiroho, ambao umeege- 
mea katika kuheshimiana na kujitoa kila mmoja kwa 
mwenzake. 

Katika zama hizi,kiungo muhimu na chanzo 
cha mmomonyoko wa utamaduni wa familia ni 
mwanamke ambaye hujaribu kujifananisha na mwa- 
naume na mwanaume hujaribu kujifananisha na 
mwanamke.Mwenyezi Mungu mtukufu amejaalia 
thamani tofauti kwa mwanaume na mwanamke. 
Thamani hizi zimerembwa ili kutoa vipawa vyote 
vya mja kufanya mazuri kadiri ya uwezo wake katika 
jamii. Thamani tofauti za asili ya kijinsia, kutoka ka- 
tika muonekano wao wa kimaumbo kuelekea katika 
hali zao za kiroho, hujengwa kutokana na majukumu 
waliyopewa na Mwenyezi Mungu mtukufu. 

Mwanaume anahitaji nguvu za kiroho na ki- 
umbo ili aweze kuiongoza familia kwa vipawa hivyo. 
Wanawake hawawajibiki kutoa mahitaji ya maisha, 
na wakilazimishwa kufanya hivyo huleta ugumu na 

hatari, kwa kuwa wanaume hawakuumbwa ili kuta- 
futa riziki kwa ajili ya familia, bali ni kulea na ku- 
tunza watoto wake. Vinginevyo ikiwa mazingira na 
hali ya hewa ni nzuri, mwanamke anaweza kufanya 
kazi katika nafasi inayoendana na asili yao, kama vile 
kuwa mwalimu wa shule ya wasichana hasa inayo- 
fundisha Qur’an au mtaalamu wa magonjwa ya wa- 
nawake. 

Ni vipawa vyao vya asili vinavyomuweka mwa- 
namke na mwanaume kuwa tofauti lakini wenye 
kutegemeana kwa kila mmoja. Wakati wenza wa- 
napoacha kujali vizuizi hivi vya tabia, mafanikio ya 
familia huwa matatani. 

Tunalazimika kueleza kuwa mamlaka aliyope- 
wa mwanaume katika familia hayampi nafasi ya ku- 
tumia amri vibaya na utiifu wa mwanamke hautaki 
awe mtumwa kwa mwanaume. Endapo wote wawili 
mwanaume na mwanamke watafuata kanuni za 
asili za Uislamu katika maisha yao, hakutapatikana 
mkandamizaji wala anaekandamizwa katika familia. 

Mwanaume asipokuwa makini katika kuchukua 
mwenendo wa kichamungu na usafi wa moyo iki- 
wemo utii na mwanaume anapoenda kinyume cha 
mamlaka yake na kuyatumia vibaya kutokana na 
matamanio yake binafsi, wote wawili wanaweza kui- 
haribu familia. Baadhi ya nyakati mwanaume anawe- 
za akapata msongo mkubwa kutokana na ukubwa wa 
kazi au ugumu. Wakati anapofanya, sio tu hitajio lake 
bali pia ni haki yake kupata mke mwenye kuelewa na 

mshauri mzuri nyumbani. Katika hali nyingine, Pia 
ni mahitajio na haki za mwanamke ambaye anam- 
subiria mume wake nyumbani kila siku muda mrefu 
akitarajia kupata huruma na joto atakaporejea. Kila 
mtu katika familia anatakiwa kufahamu haki zake 
pamoja na kutokusahau wajibu wake mbele ya Allah 
(s.w). Kanuni pekee ambayo inaweza kutunza furaha 
na ufaulu katika familia ni upendo na heshima. 

Hatupaswi kusahau misemo ya mababu zetu, 
ambapo moja katika misemo hiyo walisema, “Ndege 
jike ndiye hujenga kiota.” Wanawake wana nafasi na 
athari kubwa zaidi katika utunzaji wa familia. Hii 
ndiyo sababu uelewa, umakini, nguvu za wanawake 
katika uangalizi huu ni muhimu zaidi kuliko wa- 
naume. Mwenyezi Mungu Mtukufu amejaalia hisia 
kubwa sana za busara na hekima ikiwemo uwezo 
kwa akina mama kuliko akina baba. 

ismail HakkiBursevi alisema kuhusiana na 
tafsiri ndefu ya neno “al-tara’ib”Kutoka katika Sura 
ya 86 ya Quran, “Wakati mtoto anapofuata mkondo, 
Mama yake anaruka katika mkondo huo, Pasi na ku- 
jali kuwa mkondo huo ni hatari au la na anafanya 
kila analoweza kuhakikisha kuwa anamuokoa mtoto 
wake. Katika hali nyingine, baba wa mtoto huyo, 
Hawezi kufanya haya yote. Kama hakuna matumaini 
kwa mtoto kuokoka, baba mtu hutikisa miguu ufuk- 
weni pasi na kujali” 

Pasi na shaka, ushujaa wa aina hiyo hujionesha 
wenyewe kwa wanawake tu ambao hawajapoteza hali 

na thamani zao za kiroho. Hauwezi kuonekana kwa 
wale wanawake wote wasio na mioyo ambao hu- 
watelekeza watoto wao mbele ya misikiti au katika 
mawe ya makaburi. Wapo kana kwamba roho zao 
zimepoteza kila thamani ya kuumbwa kwao. 

Upendo wa mama upo wazi hata kwa wanya- 
ma, baadhi ya nyakati hudhihirika na kuhesabika 
hivyo. Ilirekodiwa kuwa mama wa Simba na mtoto 
wa Kulungu kimaajabu walikuwa karibu mno huko 
Kenya katika hifadhi moja ijulikanayo kama Hifadhi 
ya taifa ya Samburur 21.1.2001 na 02.01.2002. 
Mahusiano na ukaribu wao ulikuwa ni kama wa 
mama na mwanawe. Hali hiyo iliendelea baina yao 
hadi walipokutwa na kamera kwa mara ya kwanza na 
kuchukuliwa. Hivi mama wa Simba alijisikia vibaya 
kumpoteza mwana Kulungu? Katika hali yoyote, 
alimchukua kumlea. Naye pia, alijichukulia, kana 
kwamba Simba alikuwa ndiye mama yake mzazi. 
Kwakuwa hakuweza kunyonya maziwa ya simba, 
mama simba alikuwa akimlisha majani ya kijani, 
sio nyama - kana kwamba alikuwa akifahamu kuwa 
huyu sio mtoto wa simba. 

Ndipo mama wa Kulungu alipotokea, akimuan- 
galia mwanawe. Mara alipomuona mwanawe yupo 
na simba, alichanganyikiwa, ila hakukimbia. Alianza 
kutoa aina ya sauti kana kwamba alikuwa akiwasili- 
ana na mwanawe. Mwana Kulungu akaja kwa mama 
yake halisi na wakaanza kula pamoja. Endapo, mama 
simba asingewaruhusu kwenda mbali ikiwa mwana 
Kulungu alipoanza kwenda mbali, simba angeamua 

kuingilia kati. Hivi mama simba alimpenda mwana 
Kulungu kupita kiasi ndio asingemruhusu kwenda 
mbali? Aliishi na mtoto wa Kulungu, alicheza nae 
kana kwamba ni mwanawe wa kumzaa mwenyewe. 
Ingawa baada ya muda kupita, Kutokana na baa- 
dhi ya sababu - pengine kwa kuwa alifahamu kuwa 
mwana Kulungu alimuhitaji mama yake halisi - al- 
imuacha aondoke na mama yake. Kwa bahati mbaya 
haikuchukua muda mrefu kwa simba dume kuon- 
esha udhaifu na kujikuta akimuua mwana Kulungu. 
Mama simba alikuja eneo alilouawa mwana Kulungu 
kwa huzuni kubwa. 

Ni jambo la kustaajabisha kiasi gani hili liliku- 
wa! Ilikuwa ni zawadi ya dhahiri kabisa ya Mwenyezi 
Mungu ya hali ya umama ya kushinda hata uadui 
wa asili kati ya windo na mwindaji. Hii ni moja ya 
dalili zinazothibitisha uwepo wa Mwenyezi Mungu 
mtukufu, kwa mama huyu ni muujiza wa dhahiri wa 
Muumba. 

Kuna masomo mengi sana kwetu kujifunza ka- 
tika tukio hili. Mama ni mama wa kweli si kutokana 
na umbo lake ila ni kutokana na hali na thamani 
yake ya kiroho. Ikiwa mwanamke atakata tamaa ku- 
fikia thamani hizi za kiroho, hivyo hatokuwa mama 
au mwanamke mwenye huruma. Badala yake ataku- 
wa ni mwindaji hatari - na ataharibu na kuzipoteza 
roho nyingi sana ndogo ndogo. Hivyo wanawake wa- 
natakiwa kulinda heshima zao wenyewe na kulinda 
neema ya umama kuzidi utamaduni wa mnyama wa 
kawaida. Kwa viumbe wengine hakutakuwa na mas- 

wali kuhusiana na vizazi vyao huko akhera, isipoku- 
wa kwa wanadamu hilo litakuwepo. 

Watoto wetu watahesabiwa pengine kwa ajili 
yetu au dhidi yetu katika siku ya hukumu ni lazima 
walelewe vizuri kwa uangalifu. Tufahamu kuwa wao 
ni sababu ya kuingia kwetu peponi. Elimu nzuri ya 
dini, mwenendo mwema, uadilifu na hisia za hudu- 
ma na kujitolea kwa ajili ya Mwenyezi Mungu huja 
katika kichwa cha mambo ambacho kimeelekezwa 
tangia utotoni. 


Swali: Katika jamii yetu, vijana wado- 
go wanaotarajia kuingia katika ndoa 
huanza kwa kutumia muda wao 
mwingi katika uchumba. Hupambana 
na matatizo na changamoto nyingi mno 
katika kipindi hiki. Ni mambo yepi wa- 
natakiwa kuwa makini nayo mno ka- 
tika kipindi cha uchumba wao? 





Jambo muhimu, kama tulivyokuwa tukijaribu 
kulifafanua, ni msisitizo wa kujenga familia juu ya 
misingi imara ya afya na ukakamavu. Kanuni ni laz- 
ima ziwekwe katika akili sio tu kwa wakati wa kip- 
indi cha uchumba, bali hata kila hatua ya uanzish- 
waji wa familia. Vipimo vya maelekezo ya Uislamu 
vinatakiwa kufanywa katika kila hatua. Kwa bahati 
mbaya, katika zama zetu hizi baadhi ya wenza hu- 
ona uchumba ni ruhusa ya kufanya kana kwamba 
tayari washakuwa wanandoa. Hali hii hupelekea 

kuongezeka kwa idadi ya makosa na kuvunjika kwa 
mioyo. 

Tunatakiwa kukumbuka kwamba hatua ya 
uchumba ni kipindi katika makubaliano ya mikataba 
ya ndoa na sio ndoa yenyewe, na katika kipindi hiki 
cha uchumba bado wachumba hawatakuwa na she- 
ria ya kukaribiana mno, na kulazimika kila mmoja 
kuchunga mipaka ya sheria ya Mwenyezi Mungu 
Mtukufu,wachumba waliopanga kuoana hawatakiwi 
kukutana wakiwa peke yao wawili katika sehemu 
iliyojificha na kuzungumza zaidi ya wanayotakiwa 
kuzungumza kabla ya ndoalHivi sasa tunashuhudia 
matengano mengi yanayosababishwa na kuchukua 
mfumo wa aina hii. 

Katika angalizo hili kama kutukumbusha 
maelezo yafuatayo ya Ibn'Abbas: 

Mwenyezi Mungu mtukufu alimuumba Hawa 
kutokana na ubavu wa kushoto wa Adam. Wakati 
wa kumuumba kwake Adam (a.s) alikuwa amelala. 
Mara alipoamka alimuona Hawa akiwa jirani naye, 
aliangukia katika mapenzi na mwanamke huyo 
akatamani kumkumbatia. Malaika akamwambia, 
“Ewe Adam! Usimguse mwanamke huyo kwakuwa 
bado hujamuoa.” Ndipo wakaoana na kwa kupitia 
ndoa yao walikubaliana kupitia sifa tatu za Mtume 
Muhammad (s.a.w). 

Huu ulikuwa ndio mwanzo wa makubaliano 
ya ndoa kwa Mwenyezi Mungu mtukufu. Hapo ku- 
tokana na sifa hizo za Mtume Muhammad (s.a.w). 

makubaliano ya ndoa yalipata maana maalumu ya 
kujisalimisha katika ulimwengu wa vilele vya huru- 
ma na neema. 


Swali: Unaweza kuchangia fikra zako 
kuhusiana na shereheya ndoa? 

Sherehe ya ndoa humaanisha kuchangia kufu- 
rahika pamoja na ndugu na marafiki. Pia huwa ni 
sababu ya kuitangaza ndoa. Kwa nyongeza, pia ni 
jambo la busara kubadilisha misingi hiyo kuelekea 
katika nafasi ya furaha na kula na kunywa pamoja, 
ambavyo ni sehemu ya asili yetu. 

Vinginevyo, tunalazimika kukumbuka kuwa 
sherehe zinazokuwa na mambo mengi, ambazo hu- 
tumia gharama kubwa mno za kifedha kuhusika, 
hazijakubaliwa na Uislamu. Uislamu ni dini inayotoa 
usasa katika kila kitu hata kuchukua maji ya kutilia 
wudhu kutoka mtoni. Inahamasisha wafuasi wake 
kuwa wabunifu. Hivyo baadhi yetu wengine ni mata- 
rajio, ni lazima wafanye matendo ili kuangalia walio 
masikini na mahitajio ya jamii. Kuibadilisha furaha 
ya ndoa kuelekea katika wodi ya wagonjwa mahu- 
tuti, kama ilivyo zama hizi kwa familia nyingi mata- 
jiri, ni muendelezo wa wazimu na uthibitisho kuwa 
Uislamu haukujikunjua eneo kubwa. 

Sherehe za ndoa zinatakiwa zifanyike kwa muji- 
bu wa taratibu nzuri za kiislamu. Wanatakiwa kukaa 
mbali na kila aina ya uchafu na upuuzi. Watu wana- 

takiwa kufanya sherehe zinazoendana na nafasi zao 
kimapato lakini kutumia tukio hilo kama nafasi ya 
mtu kuonesha uwezo wake wa kifedha huharihu ma- 
lengo, makusudio na kiini cha sherehe ya ndoa hiyo. 

Katika hali ya kawaida, kuiweka Baraka na 
neema kubwa namna hiyo nje ya utaratibu wa kishe- 
ria, kama vile unywaji wa pombe, huongoza watu 
katika ujinga na matatizo. Ni ndoa zile zilizofanyika 
kwa kufuata taratibu na kanuni zilizowekwa na Allah 
(s.w) na Mtume wake (s.a.w) pekee ndio hubarikiwa 
na maombi yao hukubaliwa. Baadhi ya aina za vibu- 
rudisho ni hatari, hasa zile zinazohusisha kuchang- 
anyika kwa wanaume na wanawake. Wanawake wa- 
naweza wakafurahi na kuburudika upande mwing- 
ine na wanaume wakawa upande wao pasi na kuvun- 
ja maamrisho ya Mwenyezi Mungu mtukufu. 

Jambo lingine la muhimu zaidi ni umuhimu 
wa kuwaalika masikini, walio katika mazingira ma- 
gumu, wahitaji na wasio na makazi katika walima, 
ndoa hunawirika. Hili limeelezwa katika hadith if- 
uatayo: 

“Chakula kilichopotoea ni kile kilicholiwa katika 
ndoa ambayo waalikwa wake wote ni matajiri pekee 
ambapo masikini hawakualikwa. Na Yule ataeka- 
cha mualiko pasi na sababu atakuwa amemuasi 
Mwenyezi Mungu na Mtume wake.”(Bukhari, Nikah, 72; 
Muslim, Nikah, 107.Pia tazama IbnMaja, Nikah, 25) 

Ikumbukwe kuwa Waislamu hupokea msaa- 
da wa Muumba kutokana na maombi yao ya wiki. 
Hivyo wahitaji na wasiokuwa na uwezo wanatakiwa 
waalikwe katika walima. Katika tukio moja Musa 
(a.s) aliomba kwa Mwenyezi Mungu mtukufu na 
akasema katika maombi yake, “Ewe Bwana mlezi! 
Wapi naweza nikakuona?” 

Allah (s.w) alimjibu, “Waweza kuniona katika 
mioyo iliyovunjika.” (Abu Nu'aym, Hilya, II, 364) 

Maombi ya wote wasio na kitu na wenye mioyo 
iliyo vunjika hukubaliwa katika uwepo wa Mwenyezi 
Mungu. Hii ndiyo sababu waislamu wote wanataki- 
wa kuwa waangalifu mno katika swala zao, hasa ka- 
tika vipindi vya kukaribia majukumu muhimu kama 
vile ndoa. Hatutakiwi kuacha kutafuta maombi na 
swala za kutusaidia kutoka kwa wahitaji. 


Swali-Ni katika masuala yepi kijana 
wa kiume na wa kike wa kiislamu ana- 
takiwa kuwa makini zaidi ili kuilinda 
familiayake kuwa nzuri? 





Tunapaswa kufahamu kuwa jamii hukua katika 
mabega ya wanajamii wanaume, na katika hilo wana- 
jamii wanawake pia huzalisha mchango wao. Bila ya 
wanaume na wanawake kuelewana, hakuna maende- 
leo au mafanikio yanayoweza kufikiwa. Mwanaume 
aliyekosa furaha nyumbani hawezi kuwa na mafani- 
kio au ufanisi kazini. Kwa wepesi tunaweza kusema 

taifa hujengwa kupitia ukakamavu na uzoefu wa 
ufanisi wa wanawake. Kinyume cha haya nacho pia 
ni sahihi: Taifa laweza kupoteza nguvu, na uwezo 
wake kutokana na ushiriki wa wanawake. Historia 
yaweza kutupatia mifano. Hii ndio sababu kila jamii 
inahitaji afya. 

Ingawa wanadamu wameumbwa wakiwa na 
ukamiilifu wa asili, mafanikio ya ukamilifu wetu ka- 
tika maendeleo ya wanadamu vinaweza tu kufikiwa 
katika mazingira ya familia yenye afya. Familia ni 
eneo la msingi ambalo utu wa mwanadamu hujeng- 
wa. Ni kupitia elimu bora pekee roho zinaweza kutu- 
lia.Tunaweza kuchukua somo kutoka katika maisha 
ya Mtume na maisha ya waja wema waliotangulia. 

Ushindi na furaha katika familia hutegemeana 
na ukomavu wa heshima na uelewa baina ya pande 
mbili zinazotizama haki ya kila upande. Pia ni 
muhimu sana kuichukua na kuifanyia kazi maana ya 
mistari ittaqu Allah - “Muogope Mwenyezi Mungu! 
-kama furaha inatakiwa kupatikana katika familia. 

Ulimwengu wetu waweza kuwa pepo endapo 
haki za wanawake zitatizamwa; na pia unaweza 
kugeukia katika shimo la moto endapo tutayapuuza 
haya. Mtume (s.a.w) anaelezea umuhimu wa haki za 
wanawake katika hotuba yake nzuri: 

“Enyi watu, Ni hakika kwamba mna haki fu- 
lani fulani na wajibu wenu kwa wanawake, lakini 




2. Qur’an2: 194 

nao pia wanazo haki zao kutoka kwenu. Kumbukeni 
kuwa mmewachukua kama wake zenu tu kutokana 
na maelekezo ya Mwenyezi. Endapo watazuilia haki 
zako basi kwao wana haki ya kulishwa na kuvishwa 
kwa wema. Je kuwatibu na kuwahudumia ikiwemo 
kuwa nao vizuri kwa kuwa wao ndio wasaidizi na 
washirika wako. Na Ni haki yako ya kwamba hawa- 
na kufanya urafiki na yeyote ambaye sikatika ridhaa 
yako, ikiwemo kamwe kutokuwa kahaba.” (Bukhari, 
Mukhtasar, X, 398) 

Kuwazuia wanawake katika kukuza kizazi che- 
ma kwa kuwalazimisha kuingia katika hali isiyoen- 
dana na maumbile yao ni kosa kubwa sana. Furaha 
katika familia yaweza kupatikana tu endapo mume 
na mke wataamua kuvitumia na kuweka vipawa vyao 
katika kuhakikisha kuwa wanazuia kufanya makosa 
au kusahihisha mara tu wakoseapo. 

Uislamu unathibitisha umuhimu wa ndoa un- 
aopelekea wenyewe kujivunia nao.Ndoa ina seh- 
emu mbili, kilimwengu na kiroho. Tunalazimika 
kuwa makini na waangalifu ili tuzifanye familia zetu 
ziwe hai katika sehemu zote mbili. Kwa yote ni ra- 
hisi sana kwa ndoa kuwa katika sehemu moja. Kwa 
bahati mbaya, aina hii ya ndoa siku zote huishia 
katika mtengano uliokosa furaha,au huendelea ka- 
tika mnyororo wa matatizo hadi mwisho wa maisha. 
Kiuhalisia haya si matokeo tunayokuwa tunayatara- 
jia wakati tunaingia katika ndoa! 

Talaka imetajwa katika moja ya hadith za Mtume 
kuwa ni jambo linalotikisa arshi ya Allah (s.w): 

“Oa na usitoe talaka, kwani talaka husababisha 
arshiya MwenyeziMungu kutikisika. Alial-Muttaqi, 
IX, 1161/27874) 

Kwa mwanaume kumuacha mke eti tu kutokana 
mawazo na kujifurahisha nafsi yake ni dhambi na 
kosa kubwa sana, ambalo kwa hakika limekemewa 
vilivyo na Uislamu. Pia ni ukiukwaji wa haki za wen- 
gine, ambapo huongoza katika upotofu na maisha 
mabaya ya akhera. 

Talaka siku zote hufuata baada ya kutokuwa 
waangalifu na kujaliana katika ndoa na ina mwisho 
usiokuwa na amani mara nyingi. Upotofu na uchafu 
wa matokeo haya huwaathiri watoto. Watoto ambao 
hawaonji ladha yoyote ya malezi katika familia zao 
na mara nyingi hupambana na kutoelewana kwa 
wazazi wao, ambao ndio wanatakiwa kuwa kiigizo 
bora zaidi kwao kukifuata, huishi katika huruma 
na malezi ya mtaani. Nyakati zingine hulazimika 
kuzikimbia familia zao na huanza kuishi maisha ya 
mitaani; muda si mrefu huangukia katika mtandao 
wa ulevi wa pombe, utumiaji wa madawa ya ku- 
levya, ukahaba na uhalifu. Hili huandaa uwanja wa 
uharibifu wa jamii. 

Bila shaka, mara kadhaa hutokea talaka kuwa 
si suluhisho wala jambo la msingi.Ndoa za wakato- 
liki haziwezi kutalikiana na ni lazima ziendelee pasi 
na kujali zinapambana na ukubwa gani wa matatizo 

na kutokuelewana.Ndoa za kiislamu, kwa hakika, ni 
mikataba ya hiyari na kuna uhuru wa kisheria juu 
ya kutengua mkataba huo ikiwa ni lazima ifanyike 
hivyo.Kila mkataba unaweza ukafatiwa na mkataba 
mwengine. Ikiwa hakuna njia nyengine nje ya kuan- 
guka kwa ndoa, wanandoa watakutana nayo. Umoja 
wa familia hautakuwa bora kuliko utumwa. 

Wanandoa ambao hawawezi kupata ufumbuzi 
wa matatizo yao hujikuta katika wakati mgumu na 
katu hawawezi kuona hali ikikaa sawa. Hii ndiyo sa- 
babu Uislamu ukaruhusu talaka, lakini kwa sharti 
maalumu zinazompa haki ya kutaliki mwanaume, ka- 
tika nadharia ya kwamba wana nafasi kubwa zaidi ya 
kufanya yaliyo sahihi kuliko wanawake. Vinginevyo, 
ikiwa hivyo vilishainishwa hapo nyuma katika mka- 
taba wa ndoa, hakukuwa na kizuizi cha kuipa haki 
ya kutaliki kwa mwanamke. Hili linajulikana katika 
sharia ya Uislamu kama tafwid al-talaq.Pzmo)iL na 
kuwa haki ya kutaliki haijapewa mwanamke katika 
mkataba wa ndoa, katika baadhi ya hali anaruhusiwa 
kukata rufaa mahakamani kwa ajili ya talaka. 

Katika hali ya kuzuia talaka zisizo na sababu 
au umuhimu, mwanaume na mwanamke ni lazima 
wakubaliane na kuheshimiana kila mmoja kabla 
ya ndoa. Kumbukumbu, nyakati za furaha, utuli- 
vu, mshikamano pamoja na furaha zote za maisha 
zinaweza kufikiwa chini ya kivuli cha hekima za 
Muumba. Ushindi unaweza kujileta wenyewe kupi- 
tia upendo na usafi wa moyo. Hili limewekwa katika 
maelezo ya Mtume (s.a.w): 

“Wakati mwanaume anapoamka usiku,na ku- 
muamsha mke wake na wakaswali rakaa mbili za swa- 
la za kawaida pamoja, wanarekodiwa miongoni mwa 
wanaume wa wanawake ambao wanamtaja Allah 
(s.w) kwa wingi.” (Ahu Dawud, Tatawwu', 18; Witr, 13) 

“Mwenyezi Mungu apeleke rehema zake kwa 
mwanaume anaeamka usiku na kuswali,na kamua- 
sha mke wake naye akaswali; ikiwa atakataa, akam- 
wagia maji katika uso wa mkewe, Mwenyezi Mungu 
ateremshe rehema zake kwa mwanamke anayeam- 
ka usiku na kuanza kuswali, ambaye anamuam- 
sha mumewe naye akaswali, na ikiwa mwanaume 
atakataa basi akammwagia maji usoni.” (Abu Dawud, 
Tatawwu', 17; Witr, 12) 

Kutokana na yaliyoelezwa katika maneno ya 
Mtume hapo juu, tunaweza kukubaliana kuwa fura- 
ha katika familia hutegemea mambo makuu mawili 
ambayo ni: 

1. Usafi wa moyo kwa pande zote mbili 

2. Ushawishi juu ya uchaji Mungu. 


Swali- Tukiangalia vitu na maelezo yote 
uliyoyatoa hapo kabla, hivi kuna ubora 
wowote, familia ya mfano ambayo un- 
aweza kutupigia nasi tukaiiga? 

Katika mifano mingi inayoweza kutolewa, basi 
pasi na shaka familia ya Mtume Muhammad (s.a.w) 
itakuwa nafasi ya mbele kabisa kama familia ya mfa- 
no. Ikiwa na ukweli katika kila kipengele cha maisha, 
Mtume ameonesha tabia na mwenendo bora zaidi wa 
maisha ya kifamilia. Alikuwa ni mume aliyekamilika 
na baba aliye bora. Mke wake aliyebarikiwa, mama 
yetu Khadija, yeye ni mfano bora zaidi wa mke na 
mama katika familia. Wake wengine wa Mtume ni 
mifano bora pia. Hakuna hali hasi inayoweza kupa- 
tikana katika maisha ya familia yake, ingawa kuliku- 
wa na changamoto ndogo ndogo kati ya wake zake. 
Hata hizo changamoto ndogo ndogo zilitafutiwa 
ufumbuzi na kuisha katika hali ya usalama na amani, 
shukrani ziende katika tabia za mfano wa kuigwa za 
familia ya Mtume ambazo zimeweka mfano na ki- 
igizo bora kwa jamii yote ya kiislamu. 

Ukarimu wa Mtume ulikuwa ni ukarimu bora 
zaidi, nyumba yake pia ilikuwa ndiyo nyumba bora 
na ni nyumba ya mfano zaidi. Nyumba yake ilikuwa 
ni nyumba ya amani na utulivu hata ikiwa iliwalaz- 
imu kukaa siku nne bila chakula, kila mgeni aliye- 
watembelea alijihisi furaha. Hakukuwa hata na seh- 
emu ndogo ya anasa: hakukuwa hata na mke wake 
mmoja aliekuwa na zaidi ya chumba cha kisasa. 
Chakula kilichopendwa zaidi kwao ilikuwa ni up- 
endo, huruma na unyenyekevu. Njia za nidhamu 
ambazo Mtume wa Allah (s.a.w) aliziweka katika 
nyumba yake zilijaza mioyo ya walioishi katika 
nyumba hiyo upendo na furaha isiyo na kikomo. 

Hakuna mwanamke anaeweza kumpenda mume 
wake kama wake za Mtume walivyompenda mume 
wao; hakuna mwanaume anaeweza kumpenda mke 
wake kama Mtume alivyowapenda wakeze. Hakuna 
mtoto anaeweza kumpenda baba yake kama Fatima 
alivyompenda baba yake; na hakuna baba anayeweza 
kupenda mtoto kama Mtume alivyowapenda watoto 
wake. 

Mtume wa Allah (s.a.w) alifanya juhudi ya juu 
kuweka uadilifu kwa wake zake wote. Ingawa ali- 
fanya yaliyo bora zaidi katika mtazamo huu, kwa sa- 
babu ya ugumu wa kuhakikisha uadilifu kamili, pia 
aliomba kwa Mwenyezi Mungu: 

“Ewe Mwenyezi MungulHuenda pasi na kuku- 
sudia nikampenda mmoja miongoni mwao kush- 
inda wengine na hilo si jambo sahihi. Ewe mwenyezi 
Mungu! Nachukua kimbilio katika utukufu wako 
kuhusiana na jambo hili ambalo sina uwezo wa 
kulizuiaP 

3. Kuna mambo mengi tujifunzayo kwa namna ya mtume 
kuendea madhaifu ya kibinadamu. Moja wapo ni 
kuhakikisha kuwa wafuasi wake hawajisahau kuwa 
yeye alikuwa ni mwanadamu, tangu baadhi ya jamii 
za kidini hapo kabla zilipokwenda mbali zaidi katika 
heshima yao kwa mitume wa zama zao kiasi cha kuwapa 
heshima kuwa wao ni miungu. Kinga hiyo hiyo inaeleza 
sababu, katika sehemu ya pili ya shahada ya kiislamu ni 
kushuhudilia kuwa Mtume ni mja wa Allah s.w lilikuja 
kabla ya kushuhudia kuwa yeye ni mjumbe wa Allah. 
Bila ya shaka, kumchukulia yeye kama mja wa Mwenyezi 
Mungu na kusahau utume wake ni udhihirisho wa wazi 
kabisa wa ujinga! 

Ewe Mola wetu mlezi! Jaalia juu yetu na juu 
ya familia zetu maisha ya kichamungu ambayo 
wewe umeyataka tuishi. Zifanye nyumba zetu kuwa 
ni pepo za neema na Baraka. Zilinde na ziepushe 
nyumba zetu kuwa ni mashimo ya moto. 


Amin! 









O^itu A^mbav^o (AAanawake 
(AAanatakma (A(uwa 

oMakini A-Cavpo (A(atika 



“Mwanamke mchamungu humfanya mumewe 
ajisikie furaha anapomuangalia mkewe usoni; hump- 
atia mume wake kila anachokihitaji; na anapokuwa 
mumewe yupo mbali, analinda mali na heshima ya 
mumewe.” 

(Ibn Maja, Nikah, 5/1857) 



Swali-Ni vitu gani wanawake wanat- 
akiwa kuwa makini navyo ili wapate 
kuzilinda familia zao zibaki katika am- 
ani nafuraha? 

Awali ya yote, wanawake wanatakiwa kuwa 
waangalifu juu ya utumishi wao kwa Allah na ku- 
jitolea. Katika utaratibu huu wanatakiwa kuwa 
waangalifu katika sala zao na ibada zingine ili wawe 
karibu zaidi na yale yaliyoamrishwa na kujitenga na 
yaliyokatazwa katika Uislamu. 

Mwanamke mchamungu huwajibika kuwa 
mfano katika familia yake na kumshawishi mume 
wake, watoto wake, ndugu zake, na hata jirani zake 
kutoa sadaka, zakat na kufanya matendo mema. 
Mwanamke mwema ni sawa na ua zuri lenye kutoa 
harufu nzuri ivutiayo kunusa ua la peponi! 

Kazi muhimu zaidi ya wanawake, baada ya kum- 
tumikia Mwenyezi Mungu, ni kumfanya mumewe na 
wahusika waliobaki katika familia au nyumba yake 
wenye furaha muda wote. Kumfanya mumewe mwe- 
nye furaha na kutokuipoteza furaha ya familia yake 

kutampa mke huyo kuneemeshwa Baraka na neema 
za Mwenyezi Mungu mtukufu. Kwa hakika Mtume 
Muhammad (s.a.w) alisema kuhusiana na suala hili 
katika hadith ifuatayo: 

Mwanamke mchamungu humfanya mumewe 
ajisikie furaha anapomuangalia mkewe usoni; hump- 
atia mume wake kila anachokihitaji; na anapokuwa 
mumewe yupo mhali, analinda mali na heshima ya 
mumewe (IbnMaja, Nikah, 5/1857) 

Kwa hiyo mwanamke mwema anatafuta kila 
mbinu za kuifanya familia yake iwe ni yenye furaha. 


Swali- Ni mambo yepi mengine amhayo 
mwanamke anatakiwa kuyapa umakini 
na umuhimu zaidi katika maisha yake 
ya kila siku na katika familia yake? 

Akiwa nyumbani kwanza anatakiwa ajichunge 
mwenyewe zaidi. Anatakiwa awe msafi na mwenye 
kupendeza katika mavazi na kila kimuhusucho. 
Kwani kuwa mchafu na kutojipangilia vyema ku- 
tamfanya mumewe asimheshimu na kupoteza mvuto 
wake. Mke anatakiwa kuwa mbali na kila kile am- 
bacho mumewe hakipendi, kwa sababu mwanaume 
anapokosa kuona kile anachokipenda kwa mkewe, 
moyo wake huanza kutafuta yale aliyoyakataza na 
asiyoyapenda, ambayo kwa hakika yataharibu fura- 
ha na amani ya familia. Mwanamke mwenye busara 
hujitoa mwenyewe kama kuchanua kwa ua zuri kwa 

mumewe mpendwa. Ni katika mambo anayotakiwa 
kuyajali zaidi kuwa mumewe anatakiwa afikirie ku- 
wahi kurudi nyumbani jioni. 

Mwanamke mwema anatakiwa akutane na 
mumewe anapokuwa anarudi toka kazini mlango- 
ni haliyakuwa ni mwenye tabasamu pana usoni na 
asubuhi anatakiwa amsindikize mumewe akienda 
kazini hadi mlangoni na amwache akiondoka kwa 
tabasamu huku akimpatia maneno mazuri yenye 
kuvutia. Hata ikiwa siku au masaa ya kazi yame- 
zidi na kumkera huyu mwanamke, anatakiwa ku- 
muuliza na kumshauri kwa upole na wala asioneshe 
uso wa taharuki wala wasiwasi mbele ya mumewe. 
Anatakiwa kushiriki hofu za mumewe na amsaidie 
kurudi katika hali ya kawaida. 

Anatakiwa kujishauri mwenyewe na kurekebi- 
sha hisia zake mapema kabla ya kuharibika kwa 
utulivu wa nyumba. Umm Sulaym (r.a), swahaba wa 
Mtume, alitoa mfano wenye kuvutia sana wa swala 
hilo. Hata kifo cha mwanawe hakikuondoa ukarimu 
wake kwa mumewe. Kwa mujibu wa mapokezi, 
mtoto wa Abu Talha, ambaye alikuwa mgonjwa ma- 
hututi kabisa, alipatwa na umauti wakati baba yake 
hajarejea nyumbani. Umm Sulaym aliuosha mwili 
wa mwanawe na kuuandaa. Aliamrisha wakazi wen- 
gine wote wa hapo nyumbani juu ya kutokumueleza 
mumewe atakaporudi, “Msimwambie Abu Talha 
kuhusiana na kifo cha mwanawe hadi nitakapom- 
ueleza mwenyewe.” Wakati Abu Talha aliporejea 
nyumbani, aliuliza, “Vipi hali ya mwanangu?” 

Umm Sulaym alimjibu, “Maumivu yake yame- 
kwisha na nafikiri amepumzika hivi sasa.” Kesha 
akamuwekea mumewe chakula cha usiku, halafu 
wakaenda chumbani na kulala. Asubuhi, wakati 
Abu Talha alipotaka kuelekea kazini, Umm Sulaym 
alisema, “Abu Talha! Unafikiria nini kuhusu walicho- 
fanya jirani zetu? Niliwaachia kitu kama amana nao 
hawajakirejesha nilipokiulizia.” 

Abu Talha alisema, “Wamefanya kosa.” 

Kisha Umm Sulaym akasema, “Ewe AbuTalha! 
Mwanao aliwekwa kwako amana na Mwenyezi 
Mungu Mtukufu. Ameshachukua amana yake.” 

Kwa muda kidogo Abu Talha alipigwa na bum- 
buwazi akawa kimya kisha akasema, “Sisisote ni wa 
Mwenyezi Mungu, na kwa Mwenyezi Mungu sisi sote 
tutarejea.” 

Abu Talha alipokwenda kuswali msikitini, 
alielezea kila kitu kwa Mjumbe wa Mwenyezi 
Mungu (s.a.w). Mtume akawombea dua, “Ewe Allah! 
Teremsha Baraka zako kwao na uwaneemeshe kwa 
uangalizi wako kutokana na ule usiku wao.” 


o 


Kabla ya kutimia mwaka mmoja baadae, 
Mwenyezi Mungu mtukufu aliwajaalia mtoto mwen- 
gine tena wa kiume. Mtume wa Mwenyezi Mungu 
(s.a.w) alichukua tende, akaitafuna tafuna kidogo, 
kisha akaiweka mdomoni mwa mtoto Yule na hapo 
hapo akamuita Abdullah - “Mja wa Mwenyezi 
Mungu.” Iliripotiwa kuwa Abdullah alipokuwa na 





Vit Ambavyo Wanawake Wanatakiwa Kuwa Makini Navyo — 


umri wa miaka tisa aliihifadhi Qur’an ikiwa ni ma- 
tokeo ya Baraka zilizotokana na maombi ya Mtukufu 
Mtume (s.a.w). (Bukhari, Jana’iz, 42: Aqiqa, 1; Muslim, Adab, 
23: Fada’il al-Sahaba, 107) 


Swali-Ni tnambo yepi mengine am- 
bayo mke anatakiwa kuwa makini 
nayo katika mahusiano yake na 
mumewe? 

Hatakiwi kumdharau mumewe na katu asimu- 
weke nafasi ya pili miongoni mwa wanafamilia wen- 
gine. Mwanaume wa kawaida hawezi kukubali kuwa 
wa pili katika familia, na hilo ni kinyume cha uhali- 
sia wake. 

Ili tumfurahishe mtu ni lazima kwanza tumfa- 
hamu vizuri huyo mtu. Na hili ndilo hasa mke anat- 
akiwa kufanya kila juhudi kuhakikisha anamfahamu 
mumewe na kujifunza anavyovipenda na vimvu- 
tiavyo mumewe, hisia za mumewe na vipaumbele vya 
mwanaume huyo. Kiuhalisia mwanaume anatakiwa 
kukaa na mkewe katika hali kama hiyo. Ikiwa wote 
wawili hawakuwa makini katika kazi hii muhimu 
kwa uhusiano, hapo‘wmojfl, kuchangia fikira na vitu 
kwa /cflWflidfl.’mahitaji ya asili ya ndoa yenye ush- 
indi, hufunika muda wote na yale yote ya bandia hu- 
ondoka kwa kasi kubwa katika hisia za wanandoa. 
Ikiwa tahadhari hazitachukuliwa kwa wakati, hali 
itakuja kuwa ngumu mno kiasi cha upendo wa asili 
na mahaba kati ya wanadoa wawili vikatengeneza 

njia ya maumivu na kutengana. Wakati mgumu zaidi 
kwa uhusiano huu ni kipindi cha uzeeni. Undani wa 
wanandoa ambao hawakusomana hapo kabla miaka 
yote waliishi katika mapenzi ya kuigiza hubadilika 
na kuwa ni upweke na ni kipindi cha kuona mapenzi 
yamepungua pengine kuwekeana visasi. 

Mke anatakiwa kumsaidia mume wake katika 
mambo yake yote mema ayafanyayo na yale yenye 
kuridhisha. Atatakiwa kuonesha kiwango cha juu 
cha heshima kwa ndugu wa mumewe, ikiwa atataki- 
wa kuweka uchaguzi au kujitoa mhanga, atatakiwa 
kuonesha anaijali zaidi familia ya mumewe. 

Maisha yamejaa mishangao mingi mno. Kuna 
nyakati za dhiki, shida, huzuni na majonzi. Mke atat- 
akiwa kukaa jirani karibu mno na mumewe katika 
kipindi hiki na kuhakikisha anamsaidia kurejea ka- 
tika hali ya kawaida. Ni vyema kiasi gani wataalamu 
wetu wanalielezea hili: “Kuwa kama jongoo iruhusu 
miguu yote arobaini itembee, ili uje kuwa taji katika 
vichwa vyao.”Ni kipi tunachokielewa katika hili na 
mifano inayofanana na huu ili tuwe wepesi kufuta 
maumivu ya maisha yetu kwa uchamungu. Mtume 
katu hawezi kumsahau mke wake Bi Khadija am- 
baye alikuwa ni mkakamavu, mwenye kutoa msaada, 
muelewa, mpole, mkarimu, mtiifu, mnyenyekevu, na 
mwenye kujitoa mwenyewe. 





Mke huingia nyumbani kwake akiwa katika 
gauni au vazi lake lenye kupendeza la harusi, akiwa 
amejaa furaha na bashasha, mara anapoanza maisha 

yake ya ndani, katika vazi lake hilo zuri na kuzika 
madhaifu yake. Watu wote atawapenda ili naye 
apendwe, ataonesha heshima kwa wengine ili naye 
aheshimiwe, atajitolea ili abarikiwe. Pengine yote 
haya yanaweza kupatikana kwa mke mwanzoni ka- 
tika familia. Mwanamke mwenye hekima anajua 
namna ya kumfurahisha mume wake na kutengene- 
za furaha ya familia yote. Katika hadith, imeelezwa: 

Mwanamke ambaye mume wake atakutwa na 
umauti akiwa radhi nae, ataingia peponi. (Tirmidhi, 
Rada, 10; Tazama pia IbnMaja, Nikah, 4) 

Jambo hili si tu linaelezea malipo yanayom- 
subiri mwanamke mchamungu ambae aliridhiwa na 
mume wake, lakini pia nafasi ya mume katika familia 
na nafasi kubwa ya mwanamke katika mtazamo wa 
kiroho.Waume, katika sehemu yao, wanatarajiwa 
kuwa makini juu ya namna ipi na wapi wanahifadhi 
maisha ya familia zao na kujaribu kadiri ya uwezo 
wao kutumia kipato chao kitokanacho na njia halali 
ambacho kinaweza baadhi ya nyakati kutolingana na 
kiwango cha matumizi wanachohitajia. Utamaduni 
wa Mtume katika kuchagua mchumba alisema: 
“Vyeo vya watu vimefichwa katika dini zao; heshima 
zao zimefichwa katika sababu zao; na uzuri wa vi- 
zazi vyao umefichwa katika wema wa matendo yao 
[Ulinzi wa ndoa].” 

Mwanamke mwema si tu yule ampendae 
mumewe bali pia huonesha kiwango kikubwa cha 
heshima na utii kwa ndugu na marafiki wa mumewe. 

Tabia hiyo mara zote itamfurahisha mumewe, vi- 
levile ingawa kuna nukta muhimu zinazoweza 
kuhusishwa hapa: Hatutakiwi kusahau mipaka ya 
sharia iliyowekwa na Uislamu. Wakati mwanamke 
anapokuwa peke yake nyumbani, hatakiwi kumua- 
lika kuingia ndani mwanaume ambaye, kama an- 
gekuwa hajaolewa, angeruhusiwa kisheria kuolewa 
na mwanaume huyo (mwanaume mkando). Hili ni 
suala muhimu sana katika maisha ya ndoa. Hakuna 
yeyote awezaye kufikia malengo mema wakati ana- 
vunja mipaka ya sharia ya Uislamu. Mwanamke 
kikawaida anatakiwa kuchukua uangalifu mkuhwa 
mno kukaa mbali na chochote atakachohisi kinaweza 
kumharibia Jina Lake. Katika jamii yetu ya kiislamu, 
heshima ya mwanamke ni kama nguo nyeupe: hata 
doa dogo mno huonekana katika macho. Mtume 
wa Allah (s.a.w) aliwaonya wafuasi wake kuhusiana 
na“maeneo ya kijivu”: 

“Kaeni mbalt na maeneo yenye mashaka." 

Usiku mmoja wakati Mtume (s.a.w) alipokuwa 
akitembea mitaani na moja ya wake zake, wanau- 
me wawili kutoka Madina waliwaona. Kwa haraka 
Mtume (s.a.w) alimtambulisha mkewe kwao “Huyu 
ni mke wangu Safiyya mtoto wa Huyyay.” 

Wote wawili wakasema, “Ewe Mtume, Utakasifu 
ni wa Mwenyezi Mungu Mtukufu! [Hatuwezi kuin- 
gia mashaka yoyote na wewe hata yakiwa katika seh- 
emu nzito ya akili zetu.]” Mtume Aliwajibu, 

Shetani anazunguka katika mwili wa mwan- 

adamu kama damu inavyozunguka katika mishipaya 
fahamu na nilihofia huenda akaacha baadhi yafikira 
mbovu katika akili zenu kama nisingaliwaambia hilo. 
(Bukhari, I'tikaf, 11; Muslim, Kitab al-Salam, 23-25) 

Huu ni mfano bora sana wa Mtume wetu kwa 
wafuasi wake kuwa hatutakiwi kufanya chochote 
ambacho kinaweza kuleta mashaka katika fikira za 
wengine. 

Daima mke anatakiwa kuwa karibu zaidi na 
mume wake na amsaidie mambo yake mema am- 
bapo mwanaume anaweza kutafuta ushauri toka 
kwa mkewe na kumpelekea kuweka bayana mipango 
yake. Yafahamika vyema kuwa kuchangia mawazo 
kunaongeza furaha zetu na kutupunguzia majonzi. 
Wenza hawatakiwi kusahau kuwa kila mmoja ni 
swahaba wa mwenzake si tu katika ulimwengu huu 
bali hata katika ulimwengu wa Akhera. Kwakuwa 
walikuwa katika maisha tofauti kabla ya kuingia ka- 
tika ndoa, kupitia ndoa maisha yao mawili tofauti 
yamebadilika na kuwa moja. Kwahivyo watatakiwa 
kuchunga kanuni za umoja katika kila kipengele cha 
maisha yao. Endapo mmoja wao atateleza, mwenza 
wake anatakiwa kufanya hima kumdaka na kum- 
saidia kumsimamisha. 

Mke anatakiwa kuwa makini na hali ya 
mumewe. Mara atapohisi kuwa mumewe hayuko 
sawa kwa jambo japokuwa ni dogo, hatakiwi kuiku- 
za hiyo habari na kuipeleka katika mdahalo. Kadiri 
itakavyozidi kujadiliwa inaweza kupelekea katika 

kupunguza heshima na upendo. Hasa katika hali 
za namna hiyo, ni vyema kwa mwanamke kujishu- 
sha chini zaidi na kurejesha hali ya mumewe katika 
usawa. Hatimaye mumewe atafahamu kosa lake, at- 
arejea katika hali ya kawaida na kuonesha heshima 
kwa mkewe. Lakini ikiwa mwanamke atakuwa ni 
mtambo wa hoja, atazidi kumpandisha mumewe na 
kupelekea mwanaume kutokuwa na nafasi ya kufa- 
hamu kosa lake. Ndipo shetani atakapopata nafasi 
ya kuingia baina yao na kupanda mbegu ya chuki na 
uadui katika mioyo yao. 

Jambo lingine muhimu ambalo wenza wana- 
takiwa kuwa makini nalo zaidi ni wivu. Moja ya 
mambo yanayosumbua sana mahusiano na kupele- 
kea kuharibika ni hili la wivu. Hata ukiwa kuna 
sababu hasa za tuhuma, wenza wanatakiwa waja- 
ribu kukaa na kuzungumza badala ya kulaumiana. 
Vinginevyo, mambo madogo yanaweza kuwapelekea 
katika mgogoro mkubwa. 

Baadhi ya nyakati watu wanakuwa hawana 
uwezo wa kuona matokeo ya matendo yao yakiwa 
katika hali tata. Wanaweza wakasahau, au kufanya 
makosa. Ikiwa mwanamke atagundua kuwa mume 
wake ana mahitaji ya maoni yake, atatakiwa kwa 
upole na ukarimu kuonesha kuwa anamuunga mko- 
no na kumpa msaada. Pia atatakiwa kumuambia 
kuwa anachokifikiria ni suluhisho zuri zaidi la chan- 
gamoto zinazomkabili kwa wakati husika...kwa 
mke pia atatakiwa kuwa ni rafiki wa karibu zaidi wa 
mume wake. Hatupaswi kusahau kuwa mwanaume 
na mwanamke hukamilishana wenyewe. 

Kutoka wakati kwa wakati mama wa waumini, 
wake wa Mtukufu Mtume (s.a.w), walimuunga mko- 
no na kumsaidia kwa mawazo yao. Kwa mfano, waka- 
ti wa makubaliano ya mkataba wa Hudaybiya, wengi 
wa maswahaba hawakuwa tayari na walikwazwa na 
masharti ya mkataba. Hawakuweza kuelewa hekima 
iliyokuwa nyuma ya mkataba na walifikiri itakuwa 
ni patupu yaani bure kabisa. Wengi wao walitaka 
kupigana, hili lilimfanya Mtume awe ni mwenye hu- 
zuni mno. Mke wake Umm Salama (r.a) alimshauri 
kutokuwa na khofu, na pia akamtaka afanye hima 
kuingia katika utekelezaji wa makubaliano ya mka- 
taba. Umm Salama alifahamu kwamba kuna uweze- 
kano kuwa Makubaliano ya Hudaybiya yatashindwa 
isipokuwa pale Mtume mwenyewe atakapokuwa wa 
awali kuingia katika utekelezaji wake. Ikiwa ni ma- 
tokeo ya ushauri wa Umm Salama, Mtume wa Allah 
alikata nywele zake na akavua vazi lake la ihram, ni 
wazi kuwa aliondoa makusudio yake ya kwenda hija, 
ambapo ndivyo mkataba ulivyotaka. Walipomuona 
Mtume wa Allah (s.a.w) akifanya hivyo na maswaha- 
ba nao wakafanya vivyo hivyo. Tatizo likawa limetat- 
uliwa kabla hawajachelewa. 

Mfano mwengine unaoneshwa na mama yetu 
Bi Khadija. Alimshauri Mtume (s.a.w) baada ya 
kushuka wahyi wa kwanza kabisa, wakati alipokuwa 
akitetemeka huku akihofia yaliyomtokea. Naye pia 
ndiye pekee aliyetoa ushauri wa kumtafuta na kwen- 
da na Mtume kwa Waraqa bin Nawfal ili aweze ku- 
wahakikishia wito huo. 

Hata Khalifa ‘Umar (r.a) aliwahi kusikiliza ush- 
auri wa mwanamke. Siku moja msikitini alikuwa 
akilalamika kuwa wanakuwa wanaomba kiasi ki- 
kubwa sana cha mahari, ambacho kinapelekea ndoa 
kuwa ni ngumu mno. Alitangaza kuwa anakusudia 
kuweka kikomo cha mahari ilikuwepesisha ndoa. 
Mwanamke mmoja jasiri kutoka safu za nyuma ali- 
simama na kuweka pingamizi. Alinukuu maelezo ya 
Qur’an ambapo mwanamke anaweza kutaja kiwango 
chochote cha mahari anachopenda. 

‘Na wapeni wanawake mahari yao hali ya 
kuwa ni kipawa. Lakini wakikutunukieni kitu ka- 
tika mahari, kwa radhi yao, basi kileni kiwashuke 
kwa raha’. (An msaa 4:20) 


Kusikia hilo ‘Umar alifahamu kosa lake na kub- 
adilisha mawazo yake. Akasema: 

“Yupo sawa huyu mwanamke. ‘Umar amefanya 
makosa.” (Ali al-Muttaqi, XVI, 536-537/45796) 




Endapo, kutakuwa na jambo tata linalohitaji ku- 
jadiliwa na mke akaombwa ushauri, atatakiwa kuwa 
mwangalifu na asije akajiona ni mdhaifu, wakati 
ushauri wake ni muhimu. Wakati wowote atakaotoa 
ushauri kwa mumewe, atatakiwa kuzuia kuonekana 
si mwenye heshima kwa mumewe. Ni hakika kuwa 
wanaume huwa hawajisikii vyema wanaposhauriwa 
na wanawake. Kwa kifupi, mwanamke anaejitambua 
anafahamu namna ya kutumia vipawa alivyopewa 
katika changamoto zinazoukabili uhusiano wake na 
mume wake. Mwanamke anatakiwa kuwa na mbinu 

na uwezo wa kuingia katika moyo wa mumewe. 
Kuna mifano mingi sana ya swala hili katika historia 
yetu. Wanawake wengi katika wake wa wafalme wa 
Dola ya Othmaniyya walichangia nguvu za waume 
zao kupitia kufaulu kuingia katika mioyo ya waume 
zao. Kwa kufanya hivyo, waliweza kuacha taasisi ny- 
ingi za kidini zenye kutoa misaada na mambo mema 
nyuma yao. Kwasababu ya huduma zao, wanaende- 
lea kukumbukwa kwa Baraka na uzuri. 

Si sahihi kwa mwanamke kumlaumu au kum- 
vunjia heshima mume wake mbele za watu. Haijalishi 
amefanya kosa kubwa kiasi gani, hatakiwi hata kum- 
pandishia sauti au kutumia lugha isiyokuwa salama. 
Kanuni inayoshikilia hilo inaelezwa katika aya ya 
Qur’an pia kwa wanaume kwa wake zao. Inaeleza 
kwamba: 

... Wao (wake zenu) ni vazi kwenu, na nyinyi 
(waume) ni vazi kwao. ...” (2; 187) 

Pia ni kosa kwa mwanamke kumsifia mwa- 
naume mwengine mbele ya mumewe. Hatakiwi ku- 
lalamika kuhusiana na mumewe hata kwa wazazi 
wake, ikiwa ni pamoja na kuwa mwangalifu asije 
akamuweka katika hali mbaya na ngumu mbele ya 
watu wengine. Anatakiwa kutafuta mbinu za kutatua 
matatizo yanayozunguka baina yao. 

Tumeona, kutokana na uzoefu wetu, msingi wa 
kukosekana furaha katika familia kunasababishwa 
na kutokubaliana kwa wenza hao wawili. Wanandoa 
wanaweza kila mmoja kuwa na pepo au shimo la 

moto kwa mwengine. Endapo mwanamke mcha- 
mungu anapokuwa makini kutekeleza wajibu wake 
kwa ajili ya Allah na katika kumheshimu mume 
wake kwa kufuata taratibu za kisheria, ni alama ya 
kuwa yupo katika njia ya peponi... 


Swali: Ni bishara zipi zilizotolewa na 
Mtume (s.a.w) kuhusiana na mwa- 
namke mwema? 

Mtume (s.a.w) amesema: 

Baadaya kujikurubisha zaidi naAllah, muumini 
huwa hapati kilicho bora zaidi kwa ajili yake kuliko 
mke mwema ambaye atamheshimu yeye wakati ata- 
pomuelekeza jambo na atakayemvutia pindi akim- 
tizama. Wakati akimtaka kutekeleza jukumu, anaku- 
wa mkweli na wakati anapokuwa mbali analinda hes- 
hima na mali zake” (IbnMaja. Nikah, 5/1857) 

Mke mwema ni Yule anayemtii mume wake na 
akawa mwenye upendo kwa watoto wake. “Dunia 
nzima ni majaliwa na utoaji bora wa dunia ni mwa- 
namke mwema.” (Muslim, Kitab al-Rada, 64; Tazama pia: 
Nasa'i, Nikah, 15; IbnMaja, Nikah, 5) 

Thawban (r.a) anasimulia kuwa: 

Wakati ilipoteremka aya “...Na wanao kusanya 
dhahabu na fedha, wala hawazitumii katika Njia ya 
Mwenyezi Mungu, wabashirie khabari ya adhabu 
iliyo chungu” (9:34), tulikuwa pamoja na Mtume ka- 

tika msafara. Baadhi ya maswahaba walisema sasa 
hivi tumefahamu sheria kuhusiana na dhahabu na 
fedha (hatutazikusanya tena, tutazitoa kama sadaka). 
Tunatarajia kuwa sasa tumefahamu lililo bora kwe- 
tu. Baada ya kusikia hili, Mtume wa Allah alisema, 
“Umiliki wenye thamani zaidi ni ulimi unaolitaja jina 
la Allah, moyo unaoshukuru, na mke ambaye anaku- 
za imani ya mume wake." (Tirmidhi, Tafsir, 9/9) 


Swali: Watu wanakabiliana na ma- 
tatizo mengi sana ya kiuchumi na 
kifedha katika ulimwengu huu wa 
sasa. Kwa kulingana na Mali zetu, Ni 
kanuni zipi tunalazimika kuziangalia 
kuweza kuhifadhi amani na utulivu 
wafamilia zetu? 

Awali ya yote, watu wanahitajika kujifunza 
namna ya kukabili matamanio yao ili waweze ku- 
jikinga wenyewe kutokana na kununua kila wana- 
chokiona. Vinginevyo, matumizi yasiyo na lazima 
yatapelekea katika mgogoro mkubwa wa kifedha 
ambao utapelekea kupotea kwa mwelekeo na ku- 
zaliwa kwa migongano nyumbani. Familia nyingi 
sana siku hizi, kutokana na kuongezeka kwa kadi za 
mkopo (credit cards), zikiamini kwamba zinaweza 
kumiliki chochote wakitakacho. Kutokana na haya 
wanajikuta wakitumbukia katika shimo la madeni na 
riba. Familia nyingi zenye furaha zimeharibika kuto- 
kana na kuingia katika mtego huu. Hata ikiwa wana- 

familia ni matajiri, hawatakiwi kufuja mali zao. Hili 
na jambo la kuliheshimu kwa wote wawili wanawake 
na wanaume. Ni kama alivyotuamrisha Mwenyezi 
Mungu Mtukufu katika aya ifuatayo: 

Na mpe aliye jamaa yako haki yake, na masi- 
kini, na msafiri; wala usitumie ovyo kwafujo. Hakika 
wabadhirifu ni ndugu wa Mashetani. Na Shet’ani ni 
mwenye kumkufuru Mola wake Mlezi. (17:26-27) 

Endapo yeyote atamiliki zaidi ya mahitaji yake, 
hivyo mtu huyo atatakiwa kutafuta watu wenye ma- 
hitaji na awasaidie. Kuwasaidia masikini na kushiriki 
katika sala zao huinua nyumba zetu na kutuongezea 
Baraka. Siku zote itatakiwa iingizwe katika fikira zetu 
kuwa wao wanaweza kuja katika maeneo tunayokaa 
nasi tunaweza kuwa katika maeneo yao. 

Kanuni yetu katika suala la Sadaka inatakiwa 
kuwa aya isemayo: “KABISA HAMTAFIKIA wema 
mpaka mtoe katika vile mnavyo vipenda. Na kitu 
chochote mnacho kitoa basi hakika Mwenyezi Mungu 
anakijua..." (3:92). Wakati tunapotoa sadaka, hatut- 
akiwi kutoa katika vibaya miongoni mwa tunavyovi- 
miliki, isipokua ni katika vizuri tunavyovithamini. 
Katika maneno ya Mtume wetu (s.a.w) ya kufanani- 
sha kama ifuatavyo “Wote watoao sadaka kwa mara 
ya kwanza hutoa kwa mkono wa Allah, na kupelekwa 
katika mkono wa Masikini.” 

Hasa itatakiwa kutajwa hivyo katika familia, ku- 
fanyia mazoezi ni jukumu la msingi la mke. Anata- 
kiwa awe mfano wa kuigwa katika matumizi yake na 

kuwa makini ili kuepuka matumizi yasiyo ya lazima. 
Ikiwa atafanya haya, nyumba yake itakuwa na ma- 
fanikio makubwa hata ikiwa watu wake sio matajiri. 
Ili kufikia hatua hii ya uzuri, anatakiwa aanze kupika 
kwa kulitaja jina la Allah, atumie viungo alivyovian- 
daa kwa hekima na busara na asilazimishe kiwango 
cha fedha cha familia. Huu ndio msingi wa furaha 
ya nyumbani. Leo, kwa kuwa hatujachunga kanuni 
hizi na kwa kuwa tunatupa mabaki ya chakula katika 
mapipa ya takataka, hatuna mafanikio na Baraka ka- 
tika majumba yetu. Wakati huo huo, Mwanamke wa 
kiislamu aliye mchamungu anaweza akaepuka kuwa 
na takataka nyumbani kwake kwa kununua kile 
kinachotosheleza kwa ajili ya nyumba yake. 

Nyakati zilizopita, wanawake walikuwa na 
ufundi mkubwa wa kuhifadhi nguo zao na kuhakiki- 
sha hazipatwi na madhara hadi zinapovuliwa. Hivi 
sasa, wanawake wengi huona nguo zao zimeharibika 
na kuamua kununua nguo nyingine zifananazo na 
zama kila kukicha. Haya ni matendo ya kibadhirifu. 

Jambo la mwisho nitalopenda kusisitiza ni wa- 
jibu wa mwanamke katika mazingira ya kujenga 
familia yenye amani ni ukweli wa maneno ya kale 
yasemayo, “Ndege jike ndie ajengae kiota,” wakati 
wanawake watapoufahamu umuhimu wa maneno 
haya na kuyafanyia kazi, nyumba zetu huwa ni ma- 
bustani ya peponi. Wajibu pia huenda kwa mume 
kwa kuheshimu na kutunza mazingira yaliyoandal- 
iwa na mke. 

Kusaidia ukuaji wa dini na mwenendo wa wa- 
nawake na watoto, kusaidia kielimu katika namna 
ambayo italeta furaha ya milele, ni miongoni mwa 
jukumu kubwa la wanaume. 



Swali: Ni mambo gani ambayo mwa- 
naume anatakiwa kuyaangalia zaidi 
katika familia? 


Furaha ya familia inategemea zaidi ukakamavu 
wa malengo ya baba. Kuwa baba mkakamavu ni 
kuwa baba anaeilea familia yake kwa heshima, ada- 
bu na nidhamu. Haya yanamtaka mwanaume kuwa 
mtafiti, mfanisi, mbunifu, na hasa katika kuwa na 
imani isiyotetereka na mwenendo mwema. 


Swali: Tunaweza kufafanua nukta hii 
kwa maelezo zaidi? Ni kipi baba anat- 
akiwa kutoa kwa ajli yafamilia yake? 

Wakati mwanaume anapoamua kuoa, kabla ya 
chochote kingine anahitaji chanzo kizuri cha mapa- 
to ili aweze kuisaidia familia yake kwa mtindo wa 
kimaadili, tangia Uislamu umeweka wajibu wa ku- 
weka nidhamu katika familia kuwa ni wa baba. (Ni 
kutokana na wajibu huo kwamba Qur’an imefanya 

sheria ya urithi kumruhusu mwanaume kuchukua 
fungu kubwa kuliko mwanamke.) Ni pale tu mwa- 
naume atapokuwa na vyanzo vya kuweza kuen- 
deshea familia ndipo anapotakiwa kufanya hima 
kupiga hatua kuelekea katika uwanja wa ndoa. Ndoa 
si jambo la lazima kwa mwanaume ambaye hana 
uwezo wa kujiendesha hata mwenyewe, wacha aishi 
mwenyewe. Katika hali nyingine, kwa wale ambao 
hawana nafasi nzuri ya kifedha na wanataka kuoa ili 
kujiweka katika nafasi nzuri ya kuutumikia Uislamu, 
Mwenyezi Mungu kwa hakika atawasaidia. Kama aya 
inavyosema: 

Na waozeni wajane miongoni mwenu na wema 
katika watumwa wenu na wajakazi wenu. Wakiwa 
mafakiri Mwenyezi Mungu atawatajirisha kwa fad- 
hila yake. Na Mwenyezi Mungu ni Mwenye wasaa 
Mwenye kujua. (24:32) 

Huenda katika ayah hii yafahamisha kuwa, 
wale wote wenye uwezo wa kuoa wanatakiwa waoe, 
na wale wasio na uwezo wasaidiwe kuoa. Hili ni ju- 
kumu la jamii ya waislamu. Msaada wa aina hiyo ni 
jambo la ukamilifu zaidi kupata malipo ya kiroho. 
Kwa namna hiyo, heshima ya jamii na hata ya mtu 
mmoja mmoja itakuwa imehifadhiwa. 

Heshima ni nguvu tofauti, iliyopewa kwa wan- 
adamu pekee. Heshima haiwezi kulinganishwa ku- 
toka kwa viumbe wengine. Ingawa,endapo mwan- 
adamu atapokuwa amepoteza hadhi yake, anakuwa 
amefikia katika hatua ya wanyama wengine. 

Pasi na shaka, akili, nguvu, uwezo, vipawa, na 
welekeo vimeumbwa kwa kila mwanadamu katika 
vipimo vyenye kutofautiana. Kutokana na kuwa na 
hisia tofauti, malengo na makusudio yenye kuhitali- 
fiana yamejitokeza. Makusudio yote haya, taaluma, 
kazi zote hizi zinahitajika ili kuendelea uwepo wa 
maendeleo ya jamii. Katika mahitaji ya ujumla ya 
jamii, kama ilivyo siku zote wapo wachinjaji, wasaf- 
ishaji wa mitaani, madaktari, wasomi, wanazuoni, 
na watu wa kazi na fani nyingi tofauti. Hii inaleta 
maana, kila mmoja anatakiwa kujaribu kuoa kulin- 
gana na vyanzo vyake na mume mwenye kujitambua 
atamtafuta mke anaeendana nae. 

Kwa mume na mke kuwa na hali ya kiuchumi 
inayolingana ni jambo la muhimu sana kuzingatia, 
lakini pia kuna mambo mengine yanayoangaliwa, 
mwenendo, tabia, mila na desturi pia ni muhimu. 
Elimu inayolingana au kukaribiana, desturi na mila 
zinazoendana pia ni mambo muhimu. Ikiwa mambo 
haya yatafikiwa, familia itakuwa huru na vishawishi 
vya kila aina ya hali za kijamii. Kwa mfano, endapo 
mwanaume atashindwa kutoa kiwango cha maisha 
alichokuwa nacho mwanamke kabla ya kumuoa, 
kutokuelewana na migogoro vitapelekea kuharibika 
kwa familia. Penzi lenye kuendana huweza kuzuia 
hili baadhi ya nyakati, lakini ni nadra sana. Kwa hiyo 
ndoa baina ya wanandoa waliotoka katika familia 
zenye kufanana hali zao za kijamii kwa kawaida 
ndio chaguo la busara zaidi. Yote haya yanamaani- 
sha kuwa, watu wanaochangia muono wa ulimwen- 

gu, malengo na matarajio wanaweza kuishi pamoja 
muda mrefu pasi na matata. 

Katika hali yoyote, umiliki wa vitu katika famil- 
ia, na muundo wa maisha unatakiwa kuendeshwa 
kwa mujihu wa kiwango cha mapato cha haba. Si 
vyema kwa mama na watoto wake kuhitaji zaidi ya 
kipato kinachoingia. Lakini baba ana wajibu kamili 
wa kuwapatia wanafamilia “makazi, chakula, na ma- 
vazi” kulingana na kipato chake. 

Makazi, yawe ni ya kupanga au kumiliki, ya- 
natakiwa yawe makubwa ya kutosha kulingana na 
ukubwa familia na pia yanatakiwa yawepo pahala 
patapokuwa na ujirani mzuri. Kuendelea kuishi ka- 
tika ubaya, ujirani usiojali afya wakati kuna vyanzo 
vya kutosha vya mapato vya kuhamia sehemu ny- 
ingine, si jambo la busara kuendelea kubaki hapo 
kwa wanafamilia. Kosa hili, linaweza kupelekea ka- 
tika mmomonyoko wa maadili, utovu wa nidhamu 
na hata uharibifu wa familia kwa ujumla. 

Chakula pia chatakiwa kuratibiwa kuendana na 
kiwango cha mapato cha baba. Katika harakati za ku- 
jikimu baba hatakiwi kuonesha uvivu wala kujilazi- 
misha kufanya kazi zaidi ya uwezo wake. Wajibu 
wa mume ni kutoa chakula ndani ya viwango hivi. 
Viwango hivyo hivyo vyatakiwa kutolewa kwa matu- 
mizi na mahitaji mengine pia. 

Migogoro na mitafaruku ya kila aina yatakiwa 
kuepukwa kwa juhudi za hali ya juu. Kwa bahati 
mbaya kutokuelewana ni mojawapo ya matatizo 

makubwa sana ya kimahusiano ulimwenguni hivi 
sasa. Watu wengi huanza dharau inapotokea ku- 
pungua kwa kipato. Tabia hii imekuwa kila pahala- 
wanaume wanatakiwa kujilinda wao wenyewe kuto- 
kana na kununua mahitajio yasiyo ya lazima wawapo 
na uwezo. Vinginevyo,watajikuta wanatumbukia ka- 
tika dimbwi la kukosa maelewano. 

Kula angalau cha kutosheleza kuishi ni uny- 
enyekevu; Kula kwa kadiri inavyotakikana ku- 
meruhusiwa; lakini, kula zaidi ya hapo hakujaruhusi- 
wa. Masufi wametazama tabia ya kula kama hivi: 

“Kulingana na kanuni za kisheria, kuendelea 
kula wakati umeshashiba ni fujo. 

Kulingana na njia ya kisufi, kuendelea kula 
wakati umeshiba ni fujo.” 

Baba wanatakiwa wawe makini katika matunda 
na mboga wanazopendelea watoto wao. Watoto wa- 
siokuwa na uwezo wa kuomba wanachohitajia kwa 
sababu ya aibu, hasa hasa watoto wa kike, wanataki- 
wa wapatiwe uangalizi maalumu. 

Wageni wanahitajika kufanyiwa ukarimu kama 
ukarimu wa Uislamu unavyoeleza. Hii yote ni tabia 
njema na heshima ya kuwa mwanadamu. 

Baba wa nyumba ni lazima atoe angalau seti 
mbili za nguo, moja kwa ajili ya kipindi cha baridi na 
ingine kipindi cha joto kwa kila mwanafamilia. Pia 
si vibaya kuwa na suti maalumu kwa ajili ya matukio 
maalumu. Uislamu unatutaka kujipendezesha kwa 

kadiri ya uwezo wetu. Ingawa kuvaa nguo kwa ajili 
ya kujionesha, au kiburi imekatazwa katika Uislamu. 

Nguo za Hariri na vito vilivyotengenezwa kwa 
dhahabu, kama vile pete na saa, vimekatazwa kwa 
wanaume. Vitu hivi ni maalumu kwa matumizi 
ya wanawake tu na kutumiwa kwake na wanaume 
kunatokana na kuzorota kwa kizazi. Utaratibu ni 
lazima uangaliwe katika uchaguzi wa nguo na vitu 
vya kiume. Kuwafanya mabinti zetu wavae nguo zi- 
sizopendeza au za kiume, huangukia katika tatizo la 
“kumwacha ajichagulie matamanio ya utoto wake,” 
ni kosa kubwa sana. Baada ya muda, mavazi hayo 
yataingia kaatika mazoea yake na kuja kumtoa ka- 
tika mazoea hayo ni jambo lisilokuwa jepesi. Kwa 
hakika, mustakabali wa mtoto utakuwa umepotea. 
Kwahiyo, watoto wa kike wanatakiwa kuzoeshwa 
mavazi ya kiislamu na wafundishwe umuhimu wake. 
Vinginevyo, kuna hatari kubwa kutokana na kukosa 
mwelekeo sahihi mwanzoni kunaweza kuharibu tha- 
mani ya watoto wetu wa kike watapokuja kuwa wa- 
nawake. Wacha mara kwa mara tuwe tunakumbuka 
kwamba kujinasibisha na mavazi au mwenendo wa 
kiislamu si tu ni kwa ajili ya kuwalinda watoto wetu, 
lakini pia yamaanisha kutafuta Baraka na heshima 
mbele ya waislamu wanawake. Wanawake ambao 
wanaovaa kulingana na kanuni za Uislamu siku zote 
huwa ni mafanikio ya kufikia thamani na uchamun- 
gu. Uwepo huo huashiria fikira za heshima katika 
mioyo ya wengine. 

Swali: Ni lipi jukumu la mwanaume 
kuelekee elimu ya maadili ya kifamilia? 

Kuunga mkono ukuaji wa dini na maadili ya 
wanawake na watoto, kusaidia elimu zao katika nam- 
na ambayo itawaletea furaha ya milele, ni miongoni 
mwa majukumu makubwa sana ya wanaume. Qur’an 
inaelezea: 

Enyi mlio amini! Jilindeni nafsi zenu na hali zenu 
na Moto ambao kuni zake ni watu na mawe... (66:6) 

Wigo mzima wa kazi hii huwazunguka wahusi- 
ka wote wa familia zetu, ndugu zetu, jirani zetu, na 
kuchomoza kwa kila mmoja katika Taifa kulingana 
na nafasi zao na uwezo wao; Kwakuwa kama familia 
zinaleta umbo la mazingira yao makubwa, hivyo, pia 
mazingira yao makubwa huleta umbo la familia zetu. 

Baba analazimika kuwa mwangalifu juu ya 
elimu ya Qur’an ya familia yake na awahamasishe 
juu ya kukithirisha ibada kwa Allah. Wakati huo 
huo, ni muhimu kwake kuifundisha familia yake 
maadili na majukumu ya kijamii. Kuainisha mahita- 
jio yote, pindi mtoto anapofikisha umri wa kujiunga 
na elimu ya msingi, ni busara kwa baba awapeleke 
madrasa wakasome Qur’an. Baadae, wakati watapo- 
hitimu shule za msingi, kuwapeleka katika madrasa 
za Qur’an ni fikira njema zaidi. Hili ni muhimu zaidi 
hasa kwa watoto wa kike. Hatupaswi kusahau kuwa 
urithi pekee wenye thamani ambao mzazi anaweza 
kumwachia mwanae ni furaha ya maisha ya akhera. 

Ni furaha iliyoje wanayo wale wanaowaelekeza wato- 
to wao kuihifadhi Qur’an na kuwanyunyizia uzuri 
wa Qur’an! Kulingana na maelezo ya Hadith: 

Yeyote akiisoma Quran na akatenda kulingana 
na maelezo yake, Siku ya hukumu wazazi wake wata- 
vikwa taji la nuru, ikiwa ni miongoni mwako, lita- 
kuwa bora kuliko mng’ao wajua katika ncha zote za 
ulimwengu huu. Hivyo vuta taswira ya nuru ya mtu 
huyo ambae ametenda kulingana na mafundisho ya 
Qurdn! (Abu Dawud, Witr, 14). 

Leo hii watu huweka nguvu kuhwa sana na ku- 
lipa kiasi kikubwa cha fedha kwa ajili ya kujifunza 
lugha za mataifa mbalimbali na kufanya mlinganisho 
baina ya vyuo mbalimbali vilivyojikita na kufundi- 
sha lugha. Kwa maana nyingine tumepuuzia na hata 
kudharau shule zetu zisomeshazo Qur’an. Na hivyo 
kuwanyima watoto wetu roho ya Qur’an ni jambo la 
kusikitisha mno. Na pia tumesahau kuwa mafanikio 
na ushindi wa hali ya juu kabisa, ambayo ndio pe- 
kee yanayoweza kuokoa maisha yetu huko akhera, 
ni kuweza kuacha nyuma yako watoto wema, ambao 
watatuombea dua. 


Watoto wetu wanatakiwa wakuzwe kuwa ma- 
kini na waangalifu kwa roho ya Qur’an na ujumbe 
iliokuja nao. Wanatakiwa mara kwa mara wawe 
wanafundishwa mifano ya mitume Kutoka katika 
Qur’an na ujumbe waliokuja nao. Katika ulimwen- 
gu huu wa sasa, kusaidia imani za watoto wetu ni 
jambo muhimu kuwa tunawakinga na hatari ya ukaf- 

iri. Pamoja na kuwafundisha elimu ya Qur’an, pia 
tunatakiwa kuwafundisha watoto wetu maisha na 
mwenendo wa mtume (s.a.w), kwakuwa yeye ndiye 
tafsiri ya Qur’an. Ili tuweze kuyasoma vyema maa- 
na ya maisha yake na kujipamba nayo, tunatakiwa 
kufuata nyayo zake na kujaribu kuwa kama yeye. 
Endapo wazazi watapuuzia wajibu wao na kuwapele- 
kea kutokuwapatia watoto wao elimu inayotakiwa 
ya dini, kutawafanya watoto hao wakue kutokana 
na muongozo wa vyombo vya habari na muundo 
wa maisha utakaotangazwa mbele zao. Runinga zi- 
takuwa ndio mama zao, Zitawapa elimu, hali ya hi- 
sia na taswira zao na hata muundo wa maumho yao 
vyote vitaratihiwa na Runinga watizamazo. Na mara 
hali hii inapokuwa imechukua nafasi linabaki jambo 
moja tu kwa mzazi ambalo ni kumpatia mtoto kila 
anachohitajia. 

Inakuwa si hahati zaidi kwa mzazi pale mtoto 
atapoangukia katika tovuti na vipindi vya runinga 
visivyo na maadili mema. Kuwapuuzia ni alama ya 
adhabu kali kwa wazazi. Hali nyepesi zaidi ya kufa- 
hamu hatari iliyopo ni siku ile ambayo mtoto anaku- 
wa anafahamu majina ya wachezaji wengi na histo- 
ria zao na pale anapojarihu kuwa kama wao. Cha 
kushangaza ni kuwa hawafahamu hata majina ya 
mitume wao, wacha kujua maisha yao ya mfano! Hili 
lamaanisha kuwa, watoto wamekuzwa na wachezaji 
wa mchezo wa mpira wa miguu na waigizaji mahiri 
wa filamu mbalimbali. Wazazi hivi sasa wanapata 
tabu ya kuwalisha watoto wao na kuwakuza kimwili 

tu, lakini roho za watoto zinalishwa na kukuzwa na 
wageni. Ni muda gani utamaduni na jamii vitadumu 
katika hali hii? Ikiwa tunataka kufanikiwa katika vita 
vya tamaduni, tunatakiwa kuwa waangalifu zaidi 
kuhusiana na elimu za watoto wetu. Tunatakiwa ku- 
waelimisha kwa mujibu wa kanuni na nidhamu ya 
Uislamu. Watoto wetu ni lazima wakuwe kuendana 
na asili zao. 

Uislamu unaeleza viwango Fulani vya mavazi, 
ambayo ni sawa na thamani ya mwanamke. Moja ya 
mavazi hayo ni makatazo ya kuvaa nguo ya kubana 
au inayoonesha maungo na hata rangi ya ndani ya 
ngozi ya mwili wa mvaaji. Zama za Mtume (s.a.w) 
alipomuona dada yake Aisha aitwae Asma amevaa 
nguo yenye kuonesha, aligeuzia uso wake upande 
mwengine. 

Akasema, “Ewe Asma’, Mara mwanamke anapo- 
fikia Baleghe, hatakiwi kuonesha chochote katika 
viungo vya mwili wake isipokuwa hiki na hiki,” na 
akaonesha uso viganja vyake vya mikono. (Abu Dawud, 
Libas, 31) 

Hizi ndio kanuni za msingi za Uislamu ambazo 
zimewekwa kuzuia mwenendo ambao haupendezi 
kwa utu wa mwanadamu. Wanawake na wanaume 
wanatakiwa wote kwa pamoja wafanye kazi kuanga- 
lia taratibu hizi. 

Hata kabla watoto hawajafikia umri wa kub- 
alehe, wazazi ni lazima watenganishe vyumba vyao 
vya kulala, vyumba vya watoto wa kike na vyumba 

vya watoto wa kiume. Hili ni jambo linalotakiwa ku- 
fanywa ili kukuza roho zao na kuunda utu wao. 


Swali: Ni majukumu yepi yanamuwa- 
jibikia mwanaume kwa ajili ya kinga ya 
familia? 

Mwanaume anatakiwa kuikinga familia yake 
kuepukana na mazoea yote hasi. Baba anatakiwa 
kuhakikisha kuwa watoto wake wanakuwa mbali na 
marafiki na sehemu zote amhazo zinaweza zikaan- 
gusha na kuharihu dini na mienendo yao, awaweke 
mbali na vipindi au maonesho yasiyo na mafunzo 
mazuri kwa watoto kutoka katika runinga, kuepu- 
kana na magazeti na majarida yasiyo na maadili 
mazuri. Kwa kifupi, kuikinga familia kutokana na 
mashambulizi yanayotoka pande zote ndani na nje 
ya nyumba ni wajibu wa mwanaume. 


Swali: ]e kuna chochote kingine amba- 
cho wanaume wanatakiwa kuwa ma- 
kini nacho zaidi katika uongozi wafa- 
milia zao? 

Wanaume ni lazima waangalie mipaka ya dini. 
Ila tu itapokuwa ni lazima sana, watatakiwa kuwa 
mbali na maeneo ambayo wanaume na wanawake 
wanafanya kazi pamoja. Endapo mwanaume atataki- 
wa kufanya kazi katika eneo la namna hiyo, ni lazima 
ayachunge macho yake na matendo yake; atatakiwa 





Nyumba Yenye Amani 


muda wote kuwa makini na mwenendo wa dini. 
Ikiwa yeye ni muajiri, atatakiwa kupanga masaa ya 
kazi na sehemu za kazi za wanaume na wanawake ili 
kuepusha ulazima wa kufanya kazi katika mazingira 
ya kuchanganyikana. Ikiwa atataka kufanya kazi bi- 
nafsi akiwa na yeyote, kukaa pamoja mbali na upeo 
wa macho ya watu wengine, atalazimika kuchagua 
mwanaume mwenzake wa kufanya naye kazi hiyo. 
Hali hiyo huitwa khalwat al-sahiha, “faragha ya kwe- 
li,” ambayo imekatazwa kufanya kati ya mwanaume 
na mwanamke wasiokuwa na mahusiano ya kiudugu 
kwa mujibu wa sheria ya Uislamu. Kutokana na ha- 
tari ya faragha ya kweli, mwajiri mwanaume hataki- 
wi kutafuta katibu muhtasi mwanamke wa kumua- 
jiri, katika hali yoyote ile. Kwa masikitiko makubwa, 
familia nyingi leo hii zimeharibika kutokana na ku- 
tokufuatwa kwa taratibu hizi. 


Mwanaume mwenye busara na akili timamu 
huacha biashara zake zote nje kabla ya kuingia 
nyumbani mwake. Hawezi kupeleka matatizo yake 
ndani ya nyumba yake. 

Mwanaume mwenye busara na hekima husame- 
he makosa ya kibinadamu ya familia yake na kuwa- 
elekeza wanafamilia wake kwa huruma na upendo. 




Hata hivyo, haidharau familia yake na huieleke- 
za katika kuifahamu dini. Siku zote hujitahidi kuk- 
abiliana na changamoto zinapokuwa zimejitokeza, 
na pia huweka tahadhari ya makosa yanayoweza 
kujitokeza kutokana na uzembe, uvivu au ujinga. 

kwa kina kabisa hufanya kila kinachowezekana ku- 
saidia taaluma ya dini kuingia katika familia yake. 
Yeye mwenyewe anawafundisha watoto wake kadiri 
anavyoweza na pila inapokuwa ni muhimu mno, pia 
anapata msaada wa kitaalamu toka kwa wanachuoni 
wenye athari njema. Mambo haya, pia, ni miongoni 
mwa majukumu ya baba. 

Mume ni lazima aongee kwa upole na uzuri 
awapo na mkewe; hatakiwi kumkaripia wala kutu- 
mia kauli zisizopendeza dhidi ya mkewe. Mtume wa 
Allah (s.a.w) anasema: 

Mbora wenu ni Yule aliye na ubora katika ku- 
kaa kwake na mkewe. (Tirmidhi, Rada, ll. Tazama pia Abu 
Dawud, Sunna, 15; IbnMaja, Nikah, 50) 

Mwanaume anatakiwa kushauriana na mkewe 
kuhusu changamoto zinazoikabili familia na pia hat- 
akiwi kumpa jukumu zito katika ufumbuzi wa chan- 
gamoto hizo. Atatakiwa kumsaidia mke wake kwa 
kuwalea na kuwaangalia watoto na nidhamu, kwaku- 
wa vyote uangalizi wa watoto na utunzaji wa nyumba 
anavifanya yeye. Kusaidia wanawake katika kazi zao 
kutasaidia kuongeza mapenzi na maelewano katika 
familia. 

Mume anatakiwa kuomba kwa ajili ya uzuri wa 
mke wake, Hatakiwi kwenda safari ndefu pasi ku- 
tangulia kumueleza mke wake. Pia hatakiwi kuleta 
mgeni yeyote nyumbani hadi amuarifu mke wake 
kwanza. Pia hatakiwi kusisitiza kuwa mke wake 
anatoka nje mbele ya wageni. Anatakiwa ahakikishe 

kuwa familia inaepukana na mazingira ya kuchang- 
anyikana kadiri iwezekanavyo. 


Swali: Endapo mwanaume atafua- 
ta kanuni zilizotajwa hapo juu na 
akatekeleza majukumu yake, ni malipo 
gani watakayoyapata? 

Kwa maanisha, Uislamu umeiweka familia ka- 
tika muongozo wa baha. Utamaduni wetu umempa 
baba haki hasa na pia hasa haki ya kuipatia familia 
mahitaji yake yote ya msingi ikiwemo mahitaji ya 
kiroho. Hiyo ndio maana ya nafasi ya ungozi ali- 
yopewa baba. 

Baba ni sawa na jua la kuangazia familia; mama 
ni sawa na mwezi, uliofunikwa na shungi la usafi wa 
moyo; na watoto ni sawa na nyota. 

Baba aliyejitolea nguvu yake ya ndani, nguvu na 
umakini wake kwa familia yake, nidhamu, na elimu 
bila shaka atakuwa ni mwenye kuheshimiwa, ku- 
pendwa na kutiiwa sana. Ni kosa kubwa sana kuasi 
dhidi ya baba wa aina hiyo, au kuongea pasi heshima. 
Hii ndio sababu Mtume (s.a.w) anasema: 

Furaha ya Allah imefichikana katika radhi za 
baba, na hasira za Allah zimefichikana katika hasira 
Za baba. (Tirmidhi, Birr, 3) 

Mama na watoto wanatakiwa kuwa watiifu 
kwa baba, ambaye yeye ndiye kiongozi wa famil- 

ia. Umuhimu wa baba unaweza kuonekana pale 
anapokuwa ametoka. Hii ndio sababu wanafamilia 
wanatakiwa kuifahamu thamani ya baba kabla ha- 
wajachelewa na wajaribu kupata mafundisho yake 
mazuri wakati angali hai. Wanatakiwa kufuata amri 
na maelekezo yake ya kisheria na katu wasije wakaja- 
ribu kumshushia heshima. 





O^itu AKmbai7p0 oMwanaume 
(3Ka cMwanamke G^ote 
&Zwa ^amg'a C^anatakiwa 
&Zuwa oM'akini C^ai^^ 
oMno &^ika (^amilia 



Wazazi wenye huruma zaidi ni wale wanaoandaana 
wenyewe na wakawaandaa watoto wao kuja kuwa 
waja na watumishi wa Mwenyezi Mungu Mtukufu. 



Swali: Mwanaume na mwanamke wa- 
najenga nyumba yao na kuamua kuc- 
hangia kila kitu. Ni mambo gani ya 
msingi wanayotakiwa kuyafanya pamo- 
ja? 


Siku zote tunatakiwa kukumbuka kwamba kuna 
mambo mawili muhimu sana kuyafanyia kazi kwa 
pamoja katika maisha ambayo yako sawa: Kuchangia 
furaha na faraja, na kuchangia huzuni na dhiki. 
Kimawazo, kuchangia ni msingi, kuenea katika kila 
Nyanja na hatua ya maisha, ya kiroho na kimwili. 
Linaweza likaonekana ni jambo jepesi mno kuchan- 
gia furaha, lakini pia matatizo, na huzuni pia wa- 
natakiwa wachangie. Waume na wake wanatakiwa 
kusaidiana katika kila hali: wanatakiwa kuwa kama 
mikono miwili ambayo kila mmoja unamuosha 
mwengine. Maisha hayawezi kuwa kamili siku zote. 
Hatutakiwi kusahau kuwa kuna kupanda na kushu- 
ka, na dhoruba, migongano na ajali hutokea katika 
maisha. Maisha yamejaa na mambo yasiyojulikana 

na ya kushangaza na hatima ni siri ya Muumha. 
Hii ndio sahahu msaada mkubwa kwa muumini ni 
imani yake ya dhati kwa Allah na unyenyekevu ka- 
tika utii wa sheria za Allah. Msaada mkubwa kabi- 
sa wa pili hutoka kwa wenza wawili wapendanao. 
Haitatakiwa kusahaulika kuwa wanyonge na watu 
wasio na msaada hawapati wala hawatafuti msaada 
toka katika familia zao, mara nyingi huangukia ka- 
tika matatizo makubwa sana. Katika hali nyingine, 
endapo mtu aliye katika matatizo atakuwa amekuwa 
kiroho, na yupo katika familia yenye kuelewa, tatizo 
lolote litatatuliwa. 

Uzima wa familia unategemeana na ukuaji wa 
kiroho na kiwango cha uelewa cha wanafamilia wake. 
Hii ndio hitajio la awali muhimu zaidi ili kufikia ma- 
tokeo bora kutoka katika ndoa. Mawlana Jalaluddin 
Rumi ametoa maneno maaarufu yaelezeayo uhalisia 
huu. 

Sikiliza ukweli huu kutoka katika uwaridi, 
hivi ndivyo linavyosema: “Kwanini nijisikie huzuni, 
kwanini nihatarishe maisha yangu katikati ya miba? 
Nimeshina uwezo wangu wa kutabasamu kwa kuwe- 
ka uhusiano na kuchomoza na kupitia kudumu ka- 
tika hilo, nimekuwa nikiweza kugawa uzuri na harufu 
yenye kuvutia ulimwenguni.” 

Uwaridi hili latuambia sisi, “Kuwa kama mimi!” 

Swali: Nijambogani tunatakiwa kufan- 
ya ili tuweze kuanzisha mfumo mzuri 
wa maisha? 

Awali ya yote, furaha ndani ya familia yaweza tu 
kufikiwa kila pande. Msingi wa furaha ni: 

1. Kila mmoja amuhurumie mwenzake; 

2. Jiweke mwenye kufikiri tena mwenye upeo; 

3. Mfanye mwenzako kuwa wa kwanza. 

Tabia hizi zinaweza kiurahisi kufikiwa na watu 
wanaopamba mienendo yao, busara, hekima, usafi 
wa moyo, na hisia za kiutu kama malengo ya mtu 
binafsi. 

Ili kuwa pamoja kwa muda mrefu, wenza au wa- 
nandoa wanahitaji lulu kuu tano: uchamungu, wema, 
upendo, huruma, na uaminifu. Umuhimu wa tha- 
mani hizi ni muhimu sana katika jamii zetu hivi sasa. 

Uchamungu na wema ndio misingi ya lulu 
zote njema katika familia, kama zilivyo katika jamii. 
Nyumbani ambapo wanafamilia huishi kwa mujibu 
wa sheria za Uislamu hunyunyiza miongoni mwao 
na juu ya jamii manyunyu ya furaha ya ulimwengu 
zote mbili. Lakini wakati wanafamilia wanapokuwa 
wamejiweka mbali na Uislamu, sio wanafamilia wen- 
gine tu lakini pia jamii ya ndani pia huathirika. 

Tunatakiwa kuufahamu uchamungu kikweli 
kweli. Mwanadamu hawezi kuwa mchamungu na 
muovu kwa wakati mmoja. Uislamu kwa hakika 
umekusanya heshima na Baraka. Kama inavyoelez- 
wa na shairi hili: 

Tabia ni taji lililotengenezwa kutokana na nuru 
ya Bwana 

Kuwa mwenye amani kuepukana na majanga ya 
aina zote, ni kuvaa taji hilo 

Rumi anasema: 

Akili yangu iliinama katika masikio yangu na 
kuuliza, “Dini ni nini?” 

Moyo wangu ukajibu, “Dini ni tabia njema." 

Jambo lingine la kusisitiza zaidi ni upendo, ni 
nguvu inayounganisha wanafamilia kwa kila mmoja 
na kushikamanisha udugu wao. Wakati upendo un- 
apokuwa unapungua, msingi wa familia unaanza ku- 
haribika. Upendo unatakiwa kukomaa. Mwanaume 
anaweza akapendwa na familia yake kwa kiwango 
cha kadiri anavyoipenda familia yake. Na upendo 
si hisia tu, bali ni vitendo: kwa kadiri upendo una- 
vyozidi kuongezeka, ndipo moyo unavyozidi ku- 
pata neema, Baraka, heshima. Upendo hautakiwi 
kugeukia katika kutokufikiria na tabia zote za pupa 
zatakiwa kuangaliwa na kukomeshwa. Upendo, 
huruma na vitu vifananavyo na hivyo vyatakiwa ku- 
fanywa. Upendo wa bandia unaweza ukavunja ma- 
husiano. Kupungua kabisa kwa upendo kunaweza, 
nyakati zingine, kunaweza kuwaongoza wote kuwa- 
fanya wakawa na hamu ya kutafutana katika maeneo 
mabaya. Ambapo uzembe, ubinafsi katika upendo 
utapelekea wivu wa kupita kiwango. Vyote hivi ni 
majanga kwa familia. 

Hitajio moja latakiwa katika pande zote kupewa 
usawa wa uangalifu ni thamani na ubora wa upen- 
do na huruma. Huruma ya kupita kiasi yaweza ku- 
kupelekea katika matatizo; ambapo yaweza kuishia 
katika makosa. Hii siyo huruma, bali ni udhaifu wa 
moyo. Upungufu wa upendo, katika hali nyingine, 
huufunika moyo na kumuongoza mtu katika ma- 
tatizo na migogoro. Ubunifu katika upendo huleta 
matokeo mazuri na hupelekea furaha katika famil- 
ia. Wazazi wenye huruma zaidi kwa watoto wao ni 
wale wanaoweza kuwaamsha watoto wao kwa ajili 
ya kuswali swala ya alfajiri, ambapo hilo ni sawa na 
kuwaandaa vyema watoto kuweza kuifikia furaha ya 
milele. 

Kwa uaminifu, ni swala la muhimu zaidi. Pande 
zote mbili zatakiwa kuwa makini zaidi na kulichunga 
mno swala hili. Uaminifu humaanisha kuwa mpole 
na mwenye imani katika kila kipengele cha mai- 
sha. Pasi na shaka, kila mmoja anatakiwa kuchunga 
ulimi wake na matendo yake ambapo isije ikaha- 
ribu uzoefu wa watu wengine ni jambo muhimu 
mno kwa maendeleo ya ndoa. Pia ni muhimu kwa 
wenza kuzifanya mpya imani zao baina yao, na hivyo 
watajikuta wakihifadhi macho na mioyo yao kuto- 
kana na kujikuta wakiangukia katika wanavyoviona. 
Wanandoa wanatakiwa nyakati zote kuchunga tara- 
tibu za Uislamu zinazotoa muongozo juu ya muun- 
gano au mchanganyiko baina ya wanaume na wan- 
awake ili kuepuka kuangukia katika hali isiyopende- 
za. Matukio na tabia zinazoweza kutupelekea katika 

hatari ya kuangusha heshima au kushusha hadhi ya 
mtu na hata kuhatarisha mustakbali wa familia pia 
vyatakiwa kuepukwa. 

Thamani nyingine ya uaminifu na ubora ni ku- 
waheshimu na kuwasaidia wazazi wa mwenza wako. 
Wote wawili mchumbiwa na mchumbiaji wanataki- 
wa kujikurubisha wenyewe juu ya kuheshimu wakwe 
zao wakike na wakiume kama wazazi wao wa kuwa- 
zaa. Hapo ndipo wanapoweza wakajikuta wapo ka- 
tika hali moja, wakati watoto wao watapofikia kuole- 
wa au kuoa! Nao pia wataheshimiwa na wakwe zao 
kama walivyoheshimu wakwe zao hapo kabla. 


Swali: Ni jukumu la mwanaume kutoa 
mahitajio muhimu ya familia yake. Je 
jukumu hili linagusa maswala ya kiu- 
chumi? 

Kama tulivyotaja hapo nyuma, utoaji wa mahit- 
aji muhimu ya familia ni jukumu la si tu mwanaume. 
Ingawa, hili halimaanishi kuwa mwanaume analaz- 
imika kwa haraka kuhakikisha anatoa kila anacho- 
hitajia mwanafamilia. Mahitaji yanayoendana na 
sheria na yaliyokuwa muhimu zaidi ndio yatayoanza 
kuangaliwa kulingana na hali ya kifedha ya familia. 
Endapo kila hitajio la mwanafamilia litatatuliwa 
mara moja, linaweza likapelekea katika mgogoro wa 
kifedha ambao unaweza ukapelekea katika umasiki- 
ni. Hapo ndipo, aina hiyo ya mtu atapoanza kufikiria 
maslahi yake binafsi tu. Mtu huyo atakuja kuwafanya 

wanafamilia wengine kama watumwa. Hii ndio saba- 
bu muumini anatakiwa kuchunga sana matamanio 
yake, hata ikiwa kuna vyanzo vizuri vya mapato na 
hali ya kiuchumi inaridhisha. Kuchunga matamanio 
ni jambo la nidhamu nzuri sana, na litafikiwa ikiwa 
tutafuata kanuni za kiroho na kuipata furaha ya 
Allah. Huruma yahitajika zaidi tuwapo na vyanzo 
vya mapato kuliko tusipokuwa navyo, kwakuwa uk- 
wasi siku zote huambukiza ubinafsi na umimi. 

Hekima za kiroho hutupatia mbinu za kielimu 
ambazo zitatusaidia kuchunga matamanio yetu na 
kutukuza kiroho. Mwenyezi Mungu mtukufu baadhi 
ya nyakati huwakatalia waja wake katika makusudio 
na matarajio yao, baadhi ya nyakati huwakubalia na 
baadhi ya nyakati huyaakhirisha. Lengo ni kutukum- 
busha sisi waja kuwa tusijihweteke sana na ulimwen- 
gu huu wa bandia na kutusaidia kukubali kuwa siku 
zote tunahitajia msaada wa Allah. Siku zote watu 
huchukia kuondoka katika ulimwengu huu hata 
ikiwa wanaishi katika hali ngumu ya umasikini na 
ufukara. Hivi tunaweza kuwa na uwezo wa kupata 
kila tunachokitamani, Tusingetaka kuondoka hapa 
ulimwenguni, pia tusingefikiria akhera! Aina hiyo 
ya kutokusikia huwapelekea watu katika makosa 
makubwa na hata katika usaliti dhidi ya Mwenyezi 
Mungu Mtukufu. Adam (a.s) alifanya kosa la kutota- 
ka kuishi peponi na, kwa matokeo, akatolewa nje ya 
pepo. Kwahiyo, pindi watoto wetu watakapohitajia 
kitu kutoka kwetu, yatakiwa tuyachunguze sana na 
si kufanya na mambo madogo tu, tunaweza kuwasa- 

babishia matatizo katika ulimwengu huu, lakini pia 
ni athari gani wataipata siku ya hukumu. 

Pasi na shaka, Kuzuilia sana matumizi, hadi ku- 
fikia katika hatua ya uchoyo na kuacha kutoa hata 
mahitaji ya muhimu kwa familia yako ni tabia am- 
bazo haziwezi kukubalika kamwe. Mtu mwenye akili 
iliyosalimika hufuata mzani mzuri kati ya mifareji 
miwili. Qur’an inaeleza: 

... Na wale ambao wanapotumia hawatumii kwa 
fujo wala hawafanyi ubakhili, bali wanakuwa katikati 
baina ya hayo. (25:67) 

Njia ya kati na kati ndio mzani wa maisha. 
Ubahili umekatazwa, na ubadhirifu na ufujaji pia 
ni mambo yasiyokubalika na yasiyo na ubora kwa 
Muislamu. Hata Muislamu aliye tajiri na ukwasi 
hatakiwi kutumia ovyo mali zake. Hakuna yeyote 
mwenye haki ya kusema, “Hizi ni mali zangu naweza 
kuzitumia au kufanyia chochote nikitakacho.” Mali 
ni za Mwenyezi Mungu mtukufu. Ameziweka kama 
amana tu kwa watu katika ulimwengu huu. Siku ya 
hukumu, atatuuliza juu ya wapi na namna ipi tulitu- 
mia mali zetu. Hili linaelezewa katika aya ifuatayo: 

Na mpe aliye jamaa yako haki yake, na masi- 
kini, na msafiri; wala usitumie ovyo kwafujo. Hakika 
wabadhirifu ni ndugu wa Mashet’ani. Na Shet’ani ni 
mwenye kumkufuru Mola wake Mlezi. (17:26-27) 

Uislamu unakemea aina zote za ufujaji kwa kila 
mmoja. Haijalishi aidha huyo mtu ndie mkuu wa 

kaya mama au baba: ufujaji wa mali katika familia ni 
maradhi yanayotakiwa kujikinga nayo. Pindi mara- 
dhi haya yanapopenya katika nafsi ya mtu, inamuwia 
vigumu sana mtu huyo kuishi kwa amani. 

Leo hii maradhi haya tunayaita “Utumiaji mba- 
ya” huwafanya watu kutokuridhika na vile walivyo- 
navyo na kuwafanya kuchukua matumizi yasiyo ya 
kawaida kwao na kuyafanya ya kawaida. Mara kwa 
mara hubadilisha samani, simu za mikononi, magari 
na vifaa vingine vya anasa, hata kama hawapo ka- 
tika mahitaji ya kuvibadilisha; kila siku hununua 
nguo mpya ili kwenda na wakati na kufuata muundo 
mpya; na kusisitiza kununua katika yale maduka ya 
gharama kubwa tu, vyote hivyo ni athari mbaya za 
maradhi haya. Matokeo ya haya yote hakuna zaidi ya 
kuchanganyikiwa na kukosa muelekeo. Wote ambao 
hujaribu kufidia gharama waingiazo kwa kutumia 
kadi za mikopo (credit cards), hujiingiza wenyewe 
katika matumizi makuhwa mabaya, na huangukia 
katika kuchanganyikiwa na kutokujielewa pale 
vyanzo vyao vya mapato vinapokatika ndani ya 
muda mfupi. Mwishowe vijidudu vya maradhi haya 
humpelekea katika kuwalaumu watu wanaomzun- 
guka kwa kutokumsaidia. Haya yote ni matokeo ya 
kutokutumia vyema sabahu na umuhimu wa hisia za 
pamoja, katika kuweka sawa uzani wa muundo. 

Allah ameumba umasikini na ukwasi ili kuwa- 
jaribu watu katika huruma na ukarimu wao. Hivyo 
tutatakiwa kugeukia katika neema za huruma ili 
kuepuka kutumia hovyo. Muumini anatakiwa 

kuangalia kwamba kupungukiwa na vyanzo vya 
mapato kunaweza kumfanya mja kuwa karibu na 
mola wake. Pia kwa maana nyingine, bata Yule aliye 
tajiri na mkwasi hasa na mtu asiyesikia kabisa kati- 
ka ulimwengu atamkumbuka Mwenyezi Mungu na 
kuomba msaada wake anapokuwa katika hatari. Ni 
pale sisi wanadamu tunapokuwa tunahisi udhaifu 
wetu tu ndio hujikubali wenyewe. Mtume wa Allah 
(s.a.w) anaelezea madhaifu yake mwenyewe kama 
ifuatavyo: 

Ewe Molal Sina uweza kukujua hasa wewe. Sina 
uwezo wa kukunusuru hasa wewe. 

Marafiki wa Allah wamechagua muongozo wa 
mavazi ambayo yatakwenda sanjari na thamani ya 
hali ya kiroho na utu wa mwanadamu. 

Katika viwango vya kisheria, mavazi ni lazima 
yawe ndani ya mipaka ya halali na haramu. 

Katika viwango vya kisufi, mavazi yatakiwa ku- 
ongozwa na kutawaliwa na mambo muhimu. 

Katika viwango vya Haqiqa, kuhusiana na ma- 
vazi na muonekano ni mambo yanayoangaliwa. 

Nidhamu nzuri ni kuvaa nguo safi na za kawaida 
na pia zisije zikaleta matatizo ya kuuvuta au kuhari- 
bu moyo wa mwengine. 

Uislamu umeleta nidhamu kutusaidia si tu 
namna ya kupata ukwasi na utajiri bali pia, namna 
ya kutumia ukwasi na utajiri huo. Ikiwa hatuwezi 





Vitu Ambavyo Wanawake Wanatakiwa Kuwa Makini Navyo — 


kupata chochote cha maana cha kufanya kwa ku- 
tumia hela zetu nyumbani na hivyo kuzifuja kwa 
kuzitumia hovyo tunatakiwa tuwakumbuke walio- 
kosa bahati katika ulimwengu na kufikiria juu ya ku- 
wasaidia. Ikiwa tayari tumekuwa tukiwasaidia, sasa 
huu utakuwa ndio muda wa kuongeza msaada wetu 
kwao. Yeyote ambaye anafahamu kuwa masikini nao 
wana haki katika mali yake hawezi kutumia mali 
hiyo hovyo na kuifuja. Qur’an inafundisha: 

Na toeni katika njia ya Mwenyezi Mungu, wala 
msijitie kwa mikono yenu katika maangamizo. Na 
fanyeni wema. Hakika Mwenyezi Mungu huwapenda 
wafanyao wema. (2:195) 

Haitakiwi kusahaulika kuwa kutakuwa na mas- 
wali ya sisi kujibu katika ulimwengu unaokuja kwa 
kila kidogo kilichotumiwa vibaya. Kwa maana hiyo, 
katika ulimwengu huu kuna watu wengi sana wa- 
naopigania kuishi. 

Waumini wote watatakiwa kutazama juu ya 
neema nyingi ambazo Allah amezijaalia juu yetu 
na kuwa ni wenye shukrani kwa neema hizo zote. 
Tutatakiwa kukumbuka kuwa tunalala hali ya kuwa 
matumbo yetu yamejaa ilhali kuna maelfu kwa 
maelfu ya watu ulimwenguni wana njaa na viu. 
Tupo salama na tuna ulinzi, ilhali maelfu ya ndugu 
zetu wapo katika hatari mbalimbali. Tunalala katika 
nyumba zenye joto zuri, ilhali kuna maelfu ya watu 
wanaganda nje hali hawana pa kulala. Hizi ni neema 
kubwa toka kwa Mwenyezi Mungu mtukufu; ingawa 

pia nao wanapeleka majukumu na wajibu mkubwa 
sana katika mabega ya waumini. 

Aina hii ya nuru iakisiyo ni lazima iwe jambo 
zuri lenye kuanzishwa katika maisha yetu. Ikiwa ni 
swala la kukumbukwa, Khalifa wa tatu ‘Umar (r.a), 
ambaye amenukuliwa akisema, “Jiulize mwenyewe 
maswali kabla hujaulizwa," alikuwa akilenga juu ya 
na kuangazia majukumu yake kila usiku. Alisema, 
“Ikiwa, katika kipindi cha utawala wangu, kondoo 
wanatakiwa kuangukia mto Tigris na kuumia, nach- 
elea Allah ataniwajibisha mimi kwa jambo hilo siku 
ya hukumu.” Mara kwa mara alikuwa akijiuliza mwe- 
nyewe, “Ewe 'Umar! Ni kipi ulichokifanya leo kwa ajili 
ya Allah?” 

Tunatakiwa kujiuliza wenyewe ni mara ngapi 
tumekuwa tukijiuliza aina hiyo ya maswali na kuwa 
katika hisia kama hizo. Juu ya siku ngapi, baada ya 
muda mrefu wa siku za kazi, juu ya mara ngapi tu- 
mekuwa tukiuliza mioyo yetu aina hiyo ya kutafak- 
ari? Wote ambao wamefikia hatua hii ya kutafakari 
katika mwenendo mpya wanapata amani ya kiroho 
pamoja na utulivu. Ni unyenyekevu na utii. 

Kuridhika ni utajiri mkubwa zaidi ulimwen- 
guni. Hali na kiwango cha roho ya mwanadamu 
kinaweza kikapimwa kutokana na kiwango chake 
cha kuridhika. Mwenye kuridhika hufahamu namna 
ya kukidhi matakwa yake kutokana na kile alichona- 
cho. Huwa na tabia za uchoyo ili wapate kuwa na 
kingi. Hii hupelekea wao kuzikubali hali zao ka- 

tika maisha na kuzifanya nyepesi akili zao katika 
hayo. Ingawa, Kuridhika kusije kukaeleweka vihaya 
na kuwa uvivu na kutelekeza kazi na kuondoka eti 
kisa umeridhika! Kinyume chake, Ridhaa ziendazo 
sambamba na Baraka za Mwenyezi Mungu huanza 
kuonesha athari pale tu tunapokuwa tumejiamulia 
wenyewe kufanya kazi ndani ya mipaka ya sheria ya 
Allah. Wote waliokidhika na vile walivyonavyo pia 
hujitolea kusaidia wengine. Wote wasioridhika na 
kutosheka mara nyingi zaidi na badala ya kusaidia 
wengine, Huongeza kujisaidia wenyewe na kuwa wa- 
choyo kuwanyimia wengine. 

Zama alizoishi Mtume (s.a.w) huitwa kuwa ni 
zama za furaha ('asr al-sa'ada). Jamii ya siku hizo 
ilikuwa moja ambapo yote haya na mambo men- 
gine mengi ya halali yaliwekwa bayana kwa uwazi. 
Ilikuwa ni jamii ambayo ilipata upeo wa mbali zai- 
di wa wusla - umoja wa kiroho. Kilikuwa ni kip- 
indi chenye neema kubwa ya kumfahamu Allah na 
Mjumbe wake (s.a.w) kwa undani mno. Katika jamii 
hiyo, watu walichukua matarajio yao ya kilimwen- 
gu na maslahi ya kidunia na kuweka nje ya mioyo 
yao. Wamechukulia mali zao na maisha yao kuwa 
sawa kama ni chanzo cha kuwapelekea kujikurubi- 
sha na Allah na Mjumbe wake Mtume Muhammad 
(s.a.w). Imani ilikuwa ni furaha na Huruma ilikuwa 
ni jambo lisilokuwa na mwisho. Kunusuru viumbe 
vya Allah Mtukufu ilikuwa ni moja ya njia za maisha 
yao. Kuiga kile kilichofanywa na mjumbe wa Allah 
(s.a.w) lilikuwa ni jambo la kipaumbele zaidi kwa 

maswahaba. Mashauri na maonyo yote ya Mtukufu 
wa Daraja Mtume Muhammad (s.a.w) vilichukuliwa 
kama amri na ziliangaliwa kwa macho mawili. 

Jamii yote ya kipindi hicho iliishi katika hali ya 
kuridhika. Ufujaji, ubadhirifu, kupenda mambo ya 
muda, ni thamani ambazo maswahaba hawakuzifa- 
hamu. Walikuwa makini na uhakika kuwa, kama ili- 
vyo yasemwayo hutokea, “Kesho, makaburi yatakuwa 
ndio makazi ya roho zetu.” Walimuweka Mwenyezi 
Mungu na Mtume wake katikati ya Mahusiano yao ya 
kijamii. Ingawa waliwahi kuwa jamii ya ujinga, mara 
baada ya kutoka katika shule ya imani, Walifikia moja 
ya viwango vikubwa vya ustaarabu. Mioyo yao iliishi 
ikiwa na maswali yenye kujirudia rudia: “Ni kipi am- 
bacho Mwenyezi Mungu anakitaka kutoka kwangu? 
Ni kipi ambacho Mtume wa Mwenyezi Mungu ana- 
penda kukiona kutoka kwangu. Kwao, maisha yote 
yalikuwa yameunganishwa moja kwa moja na fura- 
ha ya Mwenyezi Mungu Mtukufu. Miongoni mwao, 
huruma na upendo walivithamini mno na walikuwa 
makini na waangalifu zaidi katika kuzichunga haki 
za wengine na kufanya uadilifu, walifikia vilele vya 
mambo hayo. Kwa maswahaba, Kipindi cha furaha 
zaidi cha maisha yao kilikuwa ni pale walipofikisha 
ujumbe toka kwa Allah na kuwafikishia watu wen- 
gine. 




Hivi sasa, tunatakiwa kufuata hatua na nyayo 
za maswahaba ili tuweze kufikia hali ya aina hiyo 
ya kiroho waliyoifikia na kuishi katika jamii yenye 
amani na utulivu, kama walivyoishi maswahaba. 

Kinamama na akinababa watatakiwa kutafuta uzuri 
huu katika matendo yao na hivyo kuwakuza watoto 
wao kulingana na kanuni hizi. 

Hakika ni muhimu mno kuwa wazazi siku zote 
wanatakiwa kuwachukulia watoto wao wote kuwa 
ni sawa na kufanya uadilifu baina yao pasi na up- 
endeleo wala kuelemea kwa mtoto Fulani. Watu 
huwa hawawezi kuchunga hisia zao za ndani, laki- 
ni japo muonekano wa nje wa hisia hizo uonekane 
unatoa usawa kati ya watoto. Kwa mfano, Endapo 
kimenunuliwa kitu Fulani kwa ajili ya mtoto, kitu 
hicho hicho, au kitu kifananacho na hicho, itabidi 
kinunuliwe kwa ajili ya wengine. Pindi mmoja wao 
anapobusiwa, wengine hawatakiwi kujisikia vibaya, 
hivyo nao wabusiwe. Kwa kifupi, wazazi hawatakiwi 
kuruhusu wivu uchukue nafasi baina ya watoto wao. 
Watu pia wanatakiwa kufanya utafiti wa makazi ka- 
tika maeneo yenye ujirani mzuri na kuwa waangalifu 
katika mahusiano yao na majirani zao na jamaa au 
ndugu ambao wanaonesha udhaifu katika tabia na 
dini. Hawatakiwi kuwaweka watoto wao katika ha- 
tari wakati wakitumainia kusahihisha hisia za watu 
wengine. 






^3>Z.uhusu oKab^i cHa 
c^idhamu C^a CcMtoto 



Ikiwa tunataka watoto waliokamilika, kwanza 
sisi wenyewe tunatakiwa tujioneshe kuwa ni wazazi 
tuliokamilika. 



Swali: Vipi familia zinaweza kuangalia 
nakuchunga nidhamu za watoto? 

Awali ya yote, tunatakiwa tufahamu kwa uma- 
kini kuwa watoto ni amana iliyowekwa kwetu toka 
kwa Muumba na kuitumia katika hisia zetu. Kwa 
roho iliyo na hadhari, ala za furaha nyumbani huan- 
za kwa sauti ya mziki wa watoto wenye furaha. 

Kama ilivyoelezwa katika utamaduni wa 
Mtume Muhammad (s.a.w), watoto ni “maua ya 
peponi,” “matunda ya moyo,” na “neema toka kwa 
Mungu.’'Watoto ni Baraka bora zaidi toka kwa 
Muumba. Vipi anaweza mtu akasahau furaha aliy- 
opata kipindi cha kuzaliwa kwa mtoto wake wa 
kwanza? Tabasamu la watoto ni kama zawadi toka 
peponi. Kwa mama kumpatia nidhamu, kumkuza 
na kumfanya awe mtoto mwenye mwenendo we- 
nye kuheshimika katika jamii ni hatua ya juu zaidi 
ya heshima yake pia kama mzazi. Moyo wa mama 
ndio shule ya kwanza ya mtoto: hapa ndipo mtoto 
anapopokea msingi wa mafunzo yake. Kwa nyonge- 
za, kizazi chema kilicholelewa chini ya uangalizi 

mkubwa kitakuwa ni kizuizi kikuu baina ya wazazi 
na moto. Moja ya jukumu muhimu sana la wazazi ni 
kuwalea watoto wao kwa lulu za thamani za malezi 
ya Uislamu na mwenendo mwema: pia inatupatia 
dhamana ya kupokea malipo yenye kuendelea hadi 
siku ya mwisho. 

Watoto ni matunda yatarajiwayo katika familia 
na ndio kiunganishi kikuu kati ya baba na mama. 
Ndio tegemeo lao la pekee la Mwenyezi Mungu kwa 
wazazi. Majukumu ya watu yameelezewa katika 
maneno yafuatayo ya Mtume (s.a.w): 

Nyote ni wachunga na kila mmoja wenu atauliz- 
wajuuya uchungaji wake: ...mwanaume ni mchunga 
juu ya familia yake naye ataulizwa namna alivyoic- 
hunga familia hiyo; na mwanamke ni mchunga juu 
amana za mumewe hapo nyumbani naye pia atauliz- 
wa juu ya alivyovichunga ... (Bukhari. Wasaya, 9; Muslim, 
Imara, 20) 

Qur’an inasema: 

Enyi mlio amini! Jilindeni nafsi zenu na ahali 
zenu na Moto ambao kuni zake Ni watu na mawe... 
( 66 : 6 ) 


Mtume wa AUah (s.a.w) akielezea aya hii, alisema: 




Waweke mbali juu ya kuingia katika hatia ya 
utekelezaji wa yaliyokemewa na Allah na uwavute 
kutekeleza yaliyoelekezwa na kuamrishwa na Allah 
yaliyo mema. Hiyo ndio njia pekee ya kuwaepusha na 
moto. (Alusi, XXVIII, 156) 

Swali: Kutokana na mambo yepi 
ya msingi ulezi wa mtoto watakiwa 
kuanza? Je ni kwa kutumia adhabu 
za mwilini inaweza kukubalika kuwa 
kama njia ya kujenga nidhamu? Ni 
lipijukumu lafamilia katika suala la 
nidhamu na kuhusiana na ninifamil- 
ia zatakiwa kuwa makini? 

Nidhamu za watoto huanza kutokana na ma- 
funzo ya wazazi; aina hiyo ya kazi muhimu yaweza 
kufanikiwa kutekelezwa kwa kutumia maslahi ya 
mafunzo imara. Vipi mzazi asiyejitamhua anaweza 
akamfundisha adabu mwanae? Kama linavyosema 
shairi, 

Yeye mwenyewe, anahitaji kusaidiwa, 

Vipi ataweza kuwajihika kusaidia wengine 

Hivyo endapo nidhamu ya mtoto imeanza sam- 
bamba na nidhamu ya wazazi, italeta matokeo yenye 
athari zaidi. Kwa mara nyingine tena, imeelezwa na 
kipande cha shairi: 

Baba, nguzo ya familia, ni lazima awe na msi- 
mamo tena atve muadilifu 

Mama, moyo wafamilia, ni lazima awe uwa la 
waridi, tamu na lenye kunukia 

Kwa mambo yote haya. Tunaweza tukafupisha 
kanuni za msingi kwa yale ambayo mzazi anatakiwa 
kuwa makini nayo kama ifuatavyo: 

a. Jina zuri lenye maana njema latakiwa kupe- 
wa mtoto. Katika haki kuu za mtoto toka kwa mzazi 
wake ni kupatiwa jina zuri, kwakuwa maana ya jina 
la mtoto yaelezea utu wa mtoto huyo. Kwa maneno 
mengine, maana ya jina la mtoto hujipambanua ye- 
nyewe kwa mtoto husika. Katika mapokezi yalisimu- 
liwa na Tabari, inaeleza kuwa: 

“Mjumbe wa Allah (s.a.w) alikuwa ameletewa 
Ngamia wa maziwa akauliza, “Nani atamkamua 
Ngamia huyu maziwa?" Mwanaume mmoja aka- 
simama. Mjumbe wa Allah akamuuliza, “Jina lako 
nani?” Yule mwanaume akajibu “Murra (Chungu).” 

Mjumbe wa Allah akamwambia Yule mwanau- 
me, “Kaa chini.” 

Akauliza tena Mtume, “Nani atakayemkamua 
huyu Ngamia?”Mtu mwengine tena akasimama 
na Mtume wa Allah akauliza, “Ni nani jina lako?” 
Akasema Yule mtu, “Jamra (moto).” 

Mtume wa Allah akasema, “kaa chini.” 

Kwa mara nyingine tena Mtume akauliza, “Ni 
yupi atayemkamua Ngamia huyu?”Mtu mwengine 
akasimama, mtume akamuuliza, “Jina lako ni nani?” 
Yule mtu akasema, "Ya 'ish (anaeishi).” Kisha Mjumbe 
wa Allah akampatia huyu bwana kazi ya kumka- 
mua maziwa Yule Ngamia. (Tabarani, Mu 'jam, XXII, 277; 
Muwatta, Isti’zan, 24) 




b. Kwa ajili ya maendeleo ya kiroho ya watoto 
wao, wazazi wanatakiwa kuwa makini sana juu ya 
taratibu za dini kuhusiana na kipi wanakula. 

c. Watoto hukua kwa kuiga kutokana na wa- 
zazi wao katika kila kipengele cha maisha yao. Kuiga, 
ni kujifunza kutokana na mifano, ni tabia za asili za 
mtoto. Hii ndio sababu, wazazi watalazimika kuon- 
esha tabia ya mfano wa kuigwa. Kwa mfano, endapo 
mtoto atalelewa katika familia mbayo wazazi wake 
siku zote wapo katika migogoro, hivyo na mtoto 
huyo nae ataathiriwa na mazingira hayo na atakuwa 
ni mgonjwa tena mwenye hasira. Mtoto aliyekulia 
katika familia yenye amani na utulivu, katika hali 
ingine, siku zote atakuwa na tabia njema na atakuja 
kuwa ni mtoto mwenye heshima. 

d. Tabia za watoto siku zote ni lazima ziwe 
chini ya uangalizi wa wazazi, pia watoto hawapaswi 
kujisikia kuwa wanaendeshwa. Wanatakiwa wazuiwe 
kufanya mambo, katika hali ya faragha au siri, mam- 
bo mabaya ambayo hawawezi kuyafanya wawapo 
pahala pa wazi. Vinginevyo tabia zao hudhoofika na 
wakawa na nyuso mbili. Dalili za awali za hali hii ni 
uongo na unafiki. 

e. Matendo mazuri wayafanyayo watoto ya- 
nastahiki kusifiwa na kupewa zawadi, pia makosa 
yao hayatakiwi kupuuzwa. Kama ilivyo kutoa za- 
wadi kwa mwenendo mwema kutafanya tabia hiyo 
kuwa ni ya kudumu na pia kuwaacha wakoseapo 
pasi na kuwaadhibu kutafanya kuyaingiza makosa 
hayo katika tabia zao. Makosa ya utotoni yanatakiwa 
yaangaliwe kwa umakini zaidi, kwa kuwa kurudiwa 
rudiwa kwa makosa kunaweza kukawa ni mazoea 
kwa mtoto huyo. 

f. Adhabu za mara kwa mara na zisizo na 
ulazima pia zinaweza zikapelekea watoto kuwa na 
tabia mbaya. Kwa mfano, endapo mtoto pasi na ku- 
kusudia amevunja chombo jikoni, mtoto huyo hat- 
akiwi kukabiliwa na hasira kwa kuwa ajali yaweza 
kumtokea yeyote. Kumuadhibu mtoto kutokana 
na ajali iliyomtokea kutazalisha chuki kwa mtoto 
huyo, ambayo inaweza ikamuongoza kuchukia tabia 
njema ambazo wazazi wanazikusudia kwake: wata- 
fanya kinyume cha chochote watakiwacho kuki- 
fanya. Hivyo wazazi wanatakiwa kuwa makimi sana 
na wasiwaadhibu watoto wao kwa makosa ambayo 
hawakuwa wameyakusudia. Ingawa, hatutakiwi ku- 
puuza wala kuvumilia makosa ambayo yanaweza 
yakaharibu mienendo yao. Pia ni jambo la muhimu 
mno, pindi tunapowasahihisha makosa yao, ku- 
waeleza ukweli juu ya kosa alilofanya na madhara 
yake. Ni pale tu mtoto akosapo na akaweza kukiri 
kosa anapoweza akafaidika kutokana na elimu atay- 
opatiwa. Vinginevyo, watoto wataendelea kufikiria 
kuwa matukio wayafanyayo ni sahihi na wataanza 
kuwalaumu wazazi kwa kuwadhulumu. 

g. Kwahiyo, pia, wakati maamrisho na 
makatazo ya dini yanapofundishwa, watoto wanat- 
akiwa kuhamasishwa hasa kuhusu sababu zake. 




h. Mwenendo mwema, taratibu nzuri ni 
muhimu. Familia za kitajiri zatakiwa kuwa makini 
zaidi katika kuelekeza watoto wao kuwatendea wema 
watu wengine. Kiburi na dharau vyatakiwa kuzuiwa. 
Inasaidia kuwafundisha habari za Qarun kutoka sura 

ya 28 ya Qur’an-katika maneno mepesi, kiasi cha ku- 
wafanya waelewe. 

i. Ndani ya mipaka ya sheria, watoto watat- 
akiwa kuruhusiwa kuuacha utoto wao. Ingawa, ha- 
watatakiwa kuwekwa katika shinikizo la kupita kiasi, 
pia hawatakiwi kuachwa muda mrefu katika fikira 
na maoni yao wenyewe. Kuachwa wakitangatanga 
kupita kiasi kunafanya thamani ya utu wao kupo- 
tea. Mashinikizo ya kupita kiwango, katika mtaza- 
mo mwengine, migogoro, huwafanya watoto kuasi. 
Watoto katika rika la balehe mara nyingi huwa na 
fikira dhidi ya wazazi au walezi wao. Hii ndiyo sa- 
babu wazazi wanatakiwa kuelekeza nguvu zao zote 
kujaza muda wa watoto wao na shughuli mbalim- 
bali zenye kufunza vyema ili kuwakuza kama watoto 
wema. 

j. Watoto wanahitaji kukumbushwa neema za 
Allah walizoneemeshwa na wanatakiwa wafundish- 
we kuonesha shukrani zao. Wanahitajika walelewe 
kwa mujibu wa taratibu zilizoelekezwa na Mtume 
Muhammad (s.a.w). 

k. Katika umri wake wa mapema, mtoto anat- 
akiwa ahimizwe Kumuabudu Allah na kusaidia wa- 
nadamu. Nyuma ya tabia nzuri, pia wanatakiwa ku- 
fundishwa maana ya unyenyekevu wetu na kujitolea 
Kwetu. 

l. Kwa kifupi, Ikiwa tunataka watoto walioka- 
milika kitabia, Kwanza sisi wenyewe tujioneshe kuwa 
ni wazazi tuliokamilika. 

Mzizi wa kweli wa mtoto mwema ni upendo wa 
mzazi. Watoto wetu ni amana iliyowekwa kwetu toka 
kwa Allah s.w; Kuwapenda na kuwajali ni saabu ya 
kutupelekea sisi kuifikia furaha katika ulimwengu 
huu na huko akhera. Endapo hatutajitahidi kukuza 
kizazi chema, tutajikuta wenyewe tukiwa peke yetu 
katika ulimwengu huu na hapo baadae katika maka- 
buri yetu. Hatutakiwi kusahau kuwa maburi ndio 
yatakuwa makazi yetu ya mwisho hapa ulimwen- 
guni. Hebu sasa na tuwalee watoto wetu inavyopasa. 


Swali: Ni kipi ambacho akinamama wa- 
natakiwa kukiangalia kwa umakini ka- 
tika nidhamuya mtoto na elimu? 


Kama methali isemavyo, “Mama ni shule.” 
Moyo wa mama ndio darasa la mtoto. Kwakuwa 
mama anakuwa na mtoto hapo nyumbani mara ny- 
ingi kuliko mwengine yeyote, atakuwa ndiye mtu wa 
kwanza wa kuigwa na kufanywa mfano wa kuacha 
athari ya kudumu katika roho na nafsi ya mtoto. 




Kila neno litokalo mdomoni mwa mama ni 
sawa na tofali katika ujenzi wa utu wa thamani ya 
mtoto. Kinamama ndio chanzo kikuu cha Huruma, 
ndio walimu wa huruma. Inaweza kuwa ni vigumu 
kuwafundisha watoto ambao wapo katika nidhamu 
mbaya ya mama, endapo nidhamu inawekwa nje ya 
huruma huzalisha uasi. Watu wenye tabia za hali ya 
juu za uzuri siku zote hupatikana miongoni mwa 
wale waliolelewa na kinamama sahihi. 

Mwanamke mwema na mwenye kujitolea vy- 
ema, ambaye hubeba mambo mengi na majukumu 
magumu kama ya ulezi na uangalizi wa nyumba, 
nidhamu na adabu za watoto na huduma kwa 
mumewe, huweka akiba ya upendo, hupata heshima 
kuu na huwa pia ni mwenye kushukuru maisha yake 
yote. Waja wema na waislamu wa ukweli kutoka 
pande zote za ardhi za waislamu wametuachia mi- 
fano mingi sana mizuri ya sisi ya kuiiga na mifano ya 
kinamama wenye kuheshimiwa. La kwanza miongo- 
ni mwa haya ni, pasi na shaka, ni Mjumbe wa Allah 
(s.a.w). Aliweka utaratibu wa kumtembelea mama 
yake aliyemlea bi Halima (r.a) kila wiki. Alipendelea 
kuweka vazi lake ardhini na kumualika mama yake 
huyo kukaa hapo chini. Kila wakati mama yake huyo 
mlezi alipokuwa akiingia chumbani, alisema kwa 
heshima. 

Akinamama, ambao wamepata nafasi na muda 
wa kuwa karibu na watoto wao, wanatakiwa kuanga- 
zia nidhamu na elimu kutoka katika maisha ya mas- 
wahaba wa Mtume Muhammad. Maswahaba wan- 
awake ambao walikuwa ndio akinamama walipata 
elimu zao za kiroho toka kwa Mtume. Walipendelea 
uwashauri watoto wao, vilevile, pia mara kwa mara 
walienda kumtembelea. Hudhayfa (r.a): 

Siku moja mama yangu aliniuliza mimi, “Ni lini 
mara ya mwisho kwa wewe kumtembelea Mtume 
(s.a.w)?” 

Nikasema, “Sijamuona kwa muda kidogo.” 
Akabadilika na kunilaumu. Hatimaye nikamwambia, 
“Tafadhali mama, acha kunikasirikia! Wacha niende 
sasa hivi kumtembelea Mtume wa Allah (s.a.w) na 
nitaswali swala ya jioni huko pamoja naye. Pia nita- 
muomba atuombee kwa Mwenyezi Mungu mtukufu 
ili tusamehewe.” (Tirmidhi, Manaqib, 30; Ahmad b. Hanbal, 
Musnad, V, 391-92) 

Tunatakiwa kuwalinda watoto wetu kutokana 
na ufujaji na aina zote za ubadhirifu. Tunatakiwa 
kuwapa heshima, majina mazuri yenye maana in- 
ayopendeza na kuvutia, kuwafundisha Qur’an tu- 
kufu na kujizoesha usafi wa nyoyo zao kwa furaha 
ya kucheza, kusaidia wenzao na kutoa sadaka. Pia 
tunatakiwa, kwa kadiri ya tuwezavyo, tujihadhari na 
kuwaonesha aina yoyote ya mwenendo usiopendeza 
ambao unaweza ukawaongezea ubinafsi katika nafsi 
zao. Watoto ni kama kifaa cha kunakilia au kureko- 
dia. Wananukuu na kurekodi na kuigiza kila wakio- 
nacho. Kwa mfano, hebu tuvute taswira juu ya aina 
ya uharibifu unaoweza kujitokeza mara unapokuwa 
ukirekodiwa katika akili ya mtoto mwema. 

Mwombaji, anagonga mlango wa nyumba ya 
moja ya familia akihitajia msaada. Baba wa nyumba 
ile akamkabili Yule mtu, ilhali mtoto akishuhudia 
hilo, mtoto akamuuliza baba yake, Mtoto mdogo wa 
kike akaulza, “Baba, kwanini wamvunja moyo mtu 
huyu masikini?” 

Baba mwenye moyo wa baridi akajibu, 
“Usimsikitikie sana huyu mtu! Aina hii ya watu ha- 
wajisikii aibu kuwabebesha mzigo wenzao. Wakati 
walipokuwa wana hela, walizichezea, pia huenda 
wao walikuwa matajiri kuliko sisi!” 

Kwa maana nyingine, kutokana na uhitaji wake 
ndio maana alienda kuomba katika ile nyumba, Kwa 
ajili ya Allah tafadhali nisaidie! 

Hasira za baba huwa ni mbaya zaidi. Anaweza 
akapaza sauti, “Toka nje kule, wewe mtu usiye na 
aibu!” 

Huenda baadhi yetu tushapata habari au ku- 
ona matukio kama hayo. Lakini si msichana mdogo 
yeyote anayeweza kuona vitu kama hivo na akam- 
penda baba yake, hakika ataanza kupoteza hisia zake 
za upendo? Hivi haitakuwa kwa mtoto huyo akawa 
na moyo wa baridi kama baba yake ambaye hatoji- 
hisi chochote aonapo watu wanaoteseka wakihitajia? 

Athari ya elimu ya vitendo itajaza akili, wakati 
baba yangu mwenyewe Musa Efendi (Allah airehe- 
mu roho yake) alipotaka kutoa kitu kwa mtu muhi- 
taji, baadhi ya nyakati alikuwa akimpa Yule mwenye 
kuhitaji kupitia mikono ya watoto. Kwa kutumia njia 
hii wote tutakuwa na moyo wa kujitolea. Katika moja 
ya matukio, watu walikuja wakikusanya michango 
kwa ajili ya jambo ambalo ni muhimu. Baba yangu 
alimtazama kijana wa kiume mwenye umri wa kati 
ya miaka saba aliyekuwa amekaa pembeni yake ndio 
akampa kutoa. Mtoto Yule mdogo wa kiume, aki- 

weka hadhari ya kuangaliwa, na yeye akaweka kiasi 
chake kidogo cha hela katika kikapu kile. Hakika ali- 
kuwa ameathiriwa na mzee huyu, baada ya baba yan- 
gu kumuona Yule mtoto alichokifaya, akamwita na 
kumvuta pembeni, akamsifia kwa kitendo chake ki- 
sha akamuambia, Umefanya jambo zuri mwanangu, 
kama usingalitoa chochote ungenihuzunisha mno.” 

Habari hii ni mfano tu wa mengi ambayo tunat- 
akiwa kuyatafakari, na yote yanatuthibitishia namna 
mtoto anavoiga toka katika vitendo vya wanaomzun- 
guka. 

Tunatakiwa kuweka katika fikira zetu kuwa uta- 
maduni wa mtume ulikuwa ni kuyapa kipaumbele 
zaidi mahitaji ya wanawake kuliko ya wanaume. 
Mtume Muhammad (s.a.w) anasema: 

Yeyote mwenye watoto watatu wa kike na 
akawapatia watoto hao, mavazi, akawaonesha huru- 
ma, akawasaidia katika ndoa zao,na akaendelea ku- 
wasaidia baadaya kuolewa kwao na zaidi kwa hakika 
ataingia peponi. (AbuDawud, Adab, 121; IbnHanbal, III, 97) 

Anasema tena: 

“Endapo mtu atakuwa na watoto wawili wa kike 
na akawakuza katika misingi ya huruma, siku ya hu- 
kumu mimi na yeye tutakuwa kama hivi”- akafun- 
ganisha vidole vyake kuonesha kiwango cha ukaribu 
kitakachokuwa baina yake na huyo mtu. (Muslim, Birr, 
149; See alsoa Tirmidhi, Birr, 13) 

Hadith zinatuhabarisha tunatakiwa kuwalea vy- 
ema na kuwaangalia watoto wetu hasa wa kike. 

Nukta nyingine muhimu zaidi ni swala la 
uharibifu wa maumbo yao. Kuwapiga watoto haku- 
wezi kukakubaliwa katika hali yoyote. Ili kuhifadhi 
mtoto kutokuwa na tabia mbaya, baadhi ya kinga za 
awali zatakiwa kuchukuliwa, lakini kupiga haiwezi 
kuwa miongoni mwa hizo kinga. Adhabu ya kipigo 
hubadilisha matarajio na hali ya watoto ya baadae! 
Aidha anaweza kuwa muoga, au akawa mchafu tena 
asiye na aibu. Ipo sawa kwamba Mtume (s.a.w) ali- 
kuwa amekemea kupiga hata wanyama, achilia mbali 
wanadamu. Zama za mama yetu Aisha alipokuwa 
amepewa Ngamia kama zawadi, Mtume alimtahad- 
harisha juu ya kumfundisha akasema maneno yafua- 
tayo: 

“Ewe 'A’isha! Huruma haiwezi kupatikana ka- 
tika chochote pasi na kuiongeza katika uzuri wake 
na haiwezi kutolewa kutoka katika chochote pasi na 
kuifanya haina athari.” (Muslim, Bin, 78; Tazama pia Abu 
Dawud, Adab, 10) 

Moyo wa mama unaweza ukarekebisha mmom- 
onyoko katika familia, hasa hasa kupinda kwa watoto. 

Mama mchamungu ni sawa na kukubali rehe- 
ma za Muumba. Hii ndio sababu, Mtume amesema: 
“Pepo zipo chini ya nyayo za akinamama...” Tangia 
mbegu za furaha zimemwaga katika nyoyo za mama 
zetu. Mtume wa Allah (s.a.w) juu ya upendo kwa 
mama zetu. Wakati yeye mtukufu wa daraja rehema 

na amani ziende juu yake alipoulizwa, ni nani anay- 
etakiwa kufanyiwa wema zaidi, alisema mara tatu, 
“Mama yako” ni baada ya hayo ndipo akasema “Baba 
yako” (Bukhari, Adab, 2; Muslim, Birr, 1, 2; Tazama pia Ibn 
Maja, Wasaya, 4; Abu Dawud) 


Swali: Vipi mwanamke anatakiwa kua- 
miliana na watoto wa mumewe wato- 
kanao na ndoayakeya kwanza? 

Anatakiwa kwanza awakubali kana kwambwa ni 
watoto wa kwake mwenyewe. Ni muhimu kuzingatia 
kuwa hawezi kusubiri umakini wake, upendo wake, 
huruma na huduma mbali nao. Katika kipindi chote 
cha maisha yake, Mtume Muhammad alionesha 
heshima ya hali ya juu kwa mama wa bwana wetu 
Ally (a.s) aitwaye Fatima bint Asad (r.a) kwa kuwa 
mama huyu alimlea Mtume na akamchukulia kana 
kwamba ni mtoto wa kumzaa mwenyewe. Zama ali- 
popatwa na umauti, Mtume aliomba mbele ya mwili 
wa mama yule, akisema: 

Ewe mama yangu! Allah airehemu roho yako. 
Wewe ndie ulikuwa mama yangu wa pili haada ya 
mama yangu mzazi. Ulikuwa ukikaa na njaa ili kuni- 
pa mimi chakula;hukuwa ukivaa vizuri mwenyewe, 
ili uweze kunivisha mimi; ulijiweka mwenyewe mbali 
na chakula kizuri, ili nipate kukila mimi; na katika 
kuyafanya yote haya, hukutafuta chochote isipokuwa 
radhi za Allah na wokovu wa milele. 

Mtume (s.a.w) alitoa maelekezo ya mwili wa 
mama huyo uoshwe mara tatu. Kisha akamvisha 
nguo yake mwenyewe. Mtume wa Allah alisaidia ka- 
tika uchimbaji wa kaburi hilo, baada ya hapo aliingia 
na akaomba dua. (Tabarani, Mu jam al-Kabir, XXIV, 351-52; 
Hakim, III, 116-17) 

Upendo wa Mtume, heshima yake na utii wake 
kwa mama yake huyo wa kambo watakiwa kuwa ni 
mfano bora wa kuigwa. Ndio, pia tusisahau namna 
iliyoje ya uzuri wa mfano wa mama huyu wa kam- 
bo, namna ya upendo wake, namna alivyomfundi- 
sha, namna alivyomuangalia, alivyomfanyia wema 
na hata maneno yake ya huruma kwa mtoto huyo! 
Mama huyo alichukua maumivu ya mwanawe na 
kumuachia kumbukumbu za furaha katika fikira za 
yatima huyo, mama huyo wa kusifiwa na kupigiwa 
mfano alipata heshima ya watu na pia rehema ya 
akhera toka kwa Muumba. 

Hebu hatutakiwi pia kupuuza kumtaja baba, vile 
vile, wanatakiwa kuwa makini ipasavyo juu ya kuwa- 
hudumia na kukaa na wake zao na watoto wa wake 
zao waliotokana na ndoa za wake zao zilizotangulia 
kwa muundo huo huo tulioutaja hapo nyuma ikiwa 
watatakiwa kuishi nao pamoja. 


Swali: Unaweza ukatupatia baadhi ya 
mifano itokanayo na maisha ya Mtume 
wetu rehema na amani zimuendee juu 

yake inayoonesha namna alivyojihusi- 
sha na watoto? 

Mtume wa Allah (s.a.w) siku zote aliwapa up- 
endo mkubwa watoto. Alipendelea kuwabusu na ku- 
tana nywele zao kwa kutumia vidole vyake. Hakuwa 
miongoni mwa aina ya watu ambao hawakuonesha 
upendo wao kwa watoto; hakuwa miongoni mwa 
waliowaona watoto kuwa ni uchafu au hawafai ku- 
kaa nao. 

Kutoka na taarifa iliyotolewa na 'A’isha (r.a) 
siku moja Mtume alikuwa akicheza na wajukuu zake 
huku akiwabusu. Bedui alikuja kwa Mtume na akas- 
ema, “Nyinyi (watu) mnawabusu watoto! Sisi hatu- 
wabusu hao hata kidogo.” 

Mtume (s.a.w) akamwambia, “Siwezi nikaingiza 
huruma ndani ya moyo wako, baada ya Mwenyezi 
Mungu kuichukua na kuitoa huruma hiyo toka moyo- 
ni mwako." (Bukhari. Adab, 22) 

Katika tukio lifananalo na hilo, Mtume wa Allah 
alimbusu mjukuu wake al-Hasan bin ' Ali wakati al- 
Aqra’ bin Habis at-Tamim alikuwa amekaa pembeni 
yake. Al-Aqra’ akasema, "Ninao watoto kumi na si- 
jawahi kumbusu hata mmoja miongoni mwao.” 

Mjumbe wa Allah alimuangalia kisha akasema, 
“Yeyote asiye wahurumia wenzake, hatopatiwa huru- 
ma toka kwa wengine.” 

Endapo tutaamua kujifunza kitu kutokana na 
utamaduni huu, tutaona kwamba nyoyo za waislamu 

zatakiwa kuwa na upendo wa hali ya juu, huruma 
juu ya watoto, watoto ambao ni amana tuliyopewa 
na Allah. Pia tunatakiwa kuwa makini juu ya wapi 
na kwa namna gani tunatakiwa kuweka upendo na 
huruma zetu. 

Zama, Mtume alipokuwa akimsubiria mjukuu 
wake wakati alipokuwa akijisaidia haja ndogo hali 
amepakatwa na Mtume. Umm Fadl (r.a) alishituka 
na akaanza kumkaripia yule mtoto. Mtume (s.a.w) 
akamzuia na kusema, “Unamuumiza mwanangu! 
Mwenyezi Mungu akupatie rehema.” Katika namna 
hii mfano huu waonesha umuhimu wa kuwahuru- 
mia watoto na kutowakatisha mambo yao. 

Baadhi ya nyakati, Mtume wa Allah alikuwa 
akiswali ilhali wajukuu zake wakiwa katika miguu 
yake au mabegani na baadhi ya nyakati aliwaacha 
wampandie mgongoni wakati alipokuwa akisujudu. 
Aliwaeleza maswahaba ambao walijaribu kuingilia 
swala hili, “waacheni vijana wajifurahishe.” 

Kwa mara nyingine tena, Kipindi Mjumbe wa 
Allah aliposikia watoto wakiwa wanalia wakati wa 
swala za faradhi, alijitahidi kufupisha swala kwa 
kadiri ilivyowezekana. Baada ya hapo aliwaeleza 
walioswali jamaa, “Hivi hamufahamu kuwa kulia 
kwao watoto hawa kwanifanya mimi kuwa mwenye 
huzuni?” 

Anas (r.a), ambae ndiye mtu aliyekuwa akim- 
saidia Mtume kama kijana wa kiume’ amesimulia 
kuwa: 

Nimemhudumia Mtume wa Allah (s.a.w) kwa 
muda wa miaka kumi, kwa jina la Allah, hajawahi 
kuniambia japo neno moja la kukera na pia hajawahi 
kuniuliza kuhusu chochote kwa namna ya kwanini 
nimefanya hivyo, au kwanini sijafanya. (Bukhari, Sawm, 
53; Manaqib, 23; Muslim, Fada'il, 82) 

Watoto ambao walilelewa jirani na Mtume 
walipata wema wa hali ya juu na kuangaliwa kwa 
uangalifu. Mfano waweza kuwa taarifa iliyosimuliwa 
na Sahl b. Sa'd (r.a): 

Mjumbe wa Allah alipewa kitu Fulani kunywa 
na akanywa sehemu ya kitu hicho. Kuliani kwake ku- 
likuwa na mtoto wa kiume na kushotoni kwake ku- 
likuwa watu wazima kadhaa. Alisema kumwambia 
yule mtoto wa kiume, “Naweza kuwapa kinywaji hiki 
hawa wazee kwanza?” 

Yule mtoto wa kiume alikuwa na hekima sana 
akajibu, “Ewe Mjumbe wa Allah! Siwezi kukataa 
tama yafungu langu toka kwako kwenda kwayeyote 
mwengine.” Baada ya kusikia hayo, Mtume wa Allah 
(rehema na amani ziwe juu yake) aliweka kikombe 
hicho katika mikono ya yule mtoto wa kiume badala 
ya maswahaba watu wazima. (Bukhari, Ashriba’, 19) 

Katika riwaya nyingine: 

Moja ya masiku, Mtume alipokuwa amekaa 
nyumbani kwa mwanawe wa kike Fatima, wajukuu 
zake, Hasan na Husayn, walimuomba maji (Allah 
awawie radhi wote wawili). Mjumbe wa Allah alianza 

kwanza kumpa maji Hasan. Kutokana na hili, Fatima 
akahisi Mtume anampenda zaidi Hasan. Mtume wa 
Allah akasema, 

“Hapana, Hasan alikuwa ndie wa kwanza kuom- 
ha maji.” Na pia akaongezea: “Wakati linapokuja 
suala la zawadi hasi watoto wako wote wape sawa 
sawa. Na endapo ningelitakiwa kuwatanguliza wen- 
gine kahla ya wengine, ningechagua watoto wa kike 
kwanza.” (IbnHanbal, I, 101; IbnHajar, al-Matalib al-‘Aliya, IV, 
69; Haythami, IV, 153) 

Mtume wetu amesisitiza nidhamu bora ya wato- 
to katika sehemu kubwa ya maneno yake. 

Wape matunzo mazuri watoto wake na uwalee 
vyema. (IbnMaja, Adah, 3) 

Baha anayejitamhua hawezi kumpatia mtoto 
wake zawadi yoyote nzuri isiyokuwa nidhamu na 
adahu njema. (Tirmidhi, Birr, 33) 

Ni vyema kwa Muislamu kumuelekeza mtoto 
wake wa kike au wa kiume katika japo tahia moja 
tu iliyo njema kuliko kutoa chakula katika zakat... 
(Tirmidhi, Birr, 33) 

Pindipo anapokufa mwanadamu, hukatika ma- 
tendo yake yote isipokuwa mamho matatu: sadaka 
yenye kuendelea, elimu yenye manufaa, au mtoto 
mwema atakayemuomhea dua mzazi huyo. (Bayhaqi, 
Shu'ab al-Iman, VI, 401-02) 

Yeyote mwenye watoto watatu wa kike na aka- 
fanikiwa kuwapatia watoto hao, nguo, akawaone- 
sha hali ya huruma, akawasaidia katika kuolewa, 
na akaendelea kuwasaidia hata baada ya hilo, kwa 
hakika kabisa ataingia peponi. (Abu Dawud, Adab, 121 ; 
IbnHanbal, III, 97) 

“Endapo yeyote atawalea watoto wawili katika 
hali ya malezi yenye huruma, katika siku ya kufufu- 
liwa, mimi na huyo mtu tutakuwa kama hivi” - na 
akafunganisha vidole vyake (kuonesha kiwango cha 
ukarihu baina yao yaani yeye Mtume na huyo mtu). 
(Muslim, Birr, 149; Tazama piaTirmidhi, Birr, 13) 

Endapo mtu atakuwa na watoto watatu wa kike, 
akawa mkarimu kwa watoto hao, pia akaweka nguo 
kutokana na mali yake anayoimiliki watamuokoa na 
moto. (Bukhari, Zakat, 10; Adab, 18; Muslim, Birr, 147; Tazama 
pia Tirmidhi, Birr, 13) 


Swali: Elivyo yupo swahaba yeyote 
mwingine ambaye, yuafanana na Anas, 
aliyelelewa na Mtume? 





Wapo maswahaba wengi kama Anas. Ali (r.a) 
atakuwa juu kabisa katika orodha hiyo. Ali alikuwa 
ndie binamu wa kwanza wa Mtume. Aliujaza moyo 
wake na hekima chini ya ulezi wa Mtume wa Allah 
Ali alikuja kuwa ndie mlango wa elimu na ni wa 
kwanza katika mnyororo wa viongozi wa kisufi, mn- 
yororo ambao utaendelea hadi siku ya mwisho. 

Kaka yake 'Ali (r.a) aitwaye Ja'far al-Tayyar 
alikuwa ni mfano mwengine wa kuigwa wa upendo 
kwa Mtume na pia kiroho alilelewa na Mtume. 

Fatima, Mtoto wa kike wa Mtume wa Allah, ali- 
kuja kuwa ni mwanamke mtukufu katika wanawake 
wa kiislamu. Kutokana na mwenendo wake na upen- 
do wake na ulezi mzuri toka kwa baha yake Mtukufu, 
alikuwa akiitwa “mama wa baba yake.” Mmoja wa 
watoto wake aitwae Hasan alikuja kuwa kingozi wa 
mnyororo wa Masayyid na mwanawe mwengine ait- 
wae Husayn alikuja kuwa kiongozi wa mnyororo wa 
masharifu. 

Mus'ab b. Umayr (r.a) alikataa utajiri wa fa- 
milia yake ya kipagani na akachagua kuwa karibu ya 
Mtume. Alikuja kuwa alama ya mhanga. Upendo wa 
Allah ulikuwa ni jambo tukufu mno kiasi kwamba 
abtoa uhai wake kwa ajili ya Mwenyezi Mungu. 

Usama b. Zayd alichaguliwa kuwa kama kaman- 
da wa jeshi la waislamu wakati aliokuwa na umri wa 
miaka ishirini tu. 

Wako maswahaba wengi mno waliokuwa vijana 
ambao walifundishwa na Mtume (s.a.w), lakini na- 
hisi mifano hii itakuwa inatosha kwa sasa. 


Swali: Mheshimiwa, kama hautajali, 
tulikuwa pia tunatamani kusikia kuto- 
kana na historia ya kipindi cha utoto 
wako mwenyewe? 

Kila mmoja hakika huwa na mambo mengi 
mno aliyoyapitia kipindi cha utoto, baadhi yao hua- 
cha alama kubwa sana, nitapenda kuchangia nanyi 
baadhi tu ya niyakumbukayo. 

Utoto wangu ulipitia katika mji wa Erenkoy. 
Katika masiku hayo kulikuwa na mabustani kuzun- 
guka majumba. Katika ghorofa ya kwanza ya kila 
nyumba kulikuwa na vyumba vya burudani na wa- 
geni na hili ndio eneo ambalo marafiki walikuwa 
wakikusanyika. 

Majumba yalikuwa yakijawa na wageni kwa ajili 
ya futari jioni katika miezi ya ramadhani. Kila jioni 
watu kutoka pande mbalimbali walipendelea kual- 
ikana kwa ajili ya chakula hiki cha uteri. Baada ya 
futari, wageni walikuwa wakipatiwa zawadi ambayo 
ilijulikana kama kodi ya meno, ambapo hutolewa 
kulingana na aina ya wageni, baadhi ya nyakati za- 
wadi zilikuwa na bidhaa za viwandani na baadhi ya 
nyakati zilikuwa ni pesa tasilimu katika bahasha. 
Baada ya swala maalumu ya kipindi cha Ramadhan 
Taraweih, chai ya moto ilikuwa ikitolewa na wageni 
wote walikuwa wakizungumza na kujadili mambo 
mbali mbali ya kuhusu ulimwengu wao. Hicho ki- 
likuwa ni kipindi kizuri sana cha kuwa pamoja na 
kuunganisha nyoyo. 

Kitu kingine cha kupendeza katika masiku hayo 
ilikuwa ni mahusiano ya majirani. Watu waliwachu- 
kulia majirani zao kama ndugu zao. Sisi (namaani- 
sha watoto) tulikuwa tukichanganya juu ya yupi ni 








Kuhusu Malezi Na Nidhamu Ya Mtoto 


ndugu yetu na yupi ni jirani yetu. Majirani wenye 
kipato kizuri waliwasaidia majirani wenye mahitaji 
kwa upendo. Makazi ya ujirani yaliwekwa pamoja ili 
kuweza kurahisisha kumfahamu na kumsaidia mwe- 
nye kuhitaji na pia kuwasaidia watoto wa kike kuka- 
milisha ndoa zao. 

Wakazi waliokuwa katika hali za ujirani wali- 
wafariji wagonjwa. Wagonjwa walikuwa wakitibiwa 
katika hospitali zilizojengwa katika miti kwa kuwa 
ndio pahala ambapo wangeweza kuvuta hewa vi- 
zuri na hewa halisi. Pasi na bahati, vifo katika umri 
mdogo lilikuwa ni jambo la kawaida. Majirani wenye 
huruma na upendo waliwapatia wagonjwa chakula, 
ambacho kiliaminika kuzipa nguvu damu zao. 

Kuwatembelea wagonjwa lilikuwa ndio jambo 
la kwanza kwa familia yoyote kulipa kipaumbele na 
kulifanya. Kutegemeana na vyanzo vyao vya mapato, 
walichukua supu wakawapelekea wagonjwa. 

Mazishi yalikuwa yanafana. Wanaoswali wali- 
pendelea kusema katika swala zao za jamaa. Kwa 
siku tatu, chakula cha watu waliopatwa na msiba 
kinatayarishwa na majirani. 

Miaka hamsini iliyopita, Friji (jokofu) zilikuwa 
ni kitu ghali sana, ili kukifanya kitu kipoe, tulikuwa 
tunachukua vibuyu na kuvitumbukiza chini katika 
kisima. Majirani ambao walikuwa wakimiliki ma- 
friji (majokofu) walikuwa wakipendelea kuwapatia 
mabarafu jirani zao nyakati za jioni. Lilikuwa ni ju- 
kumu la watoto kuchukua mabarafu na kuyapeleka 

kwa jirani zao. Walikuwa wakizoeshwa ukarimu na 
ushujaa wa kutoa sadaka, umoja na kujitolea kusaid- 
ia wengine katika umri huo mdogo. 

Katika kipindi changu cha utoto, fukwe za 
Erenkoy hazikuwa zinajaa sana, kulikuwa na fukwe 
za upana wa mita mbili katika maeneo ya mwambao 
wa bahari. Tulikuwa tukipendelea kuchezea mchan- 
ga humo fukweni. Baadhi ya nyakati tulikuwa tukip- 
igana kutokana na kugombea mipaka ya nyumba 
zetu tulizokuwa tukizijenga kwa mchanga fukweni 
humo. Kila mmoja alimlaumu mwenzake akisema, 
“Umevuka mpaka na kuingia upande wangu - hap- 
ana wewe ndie uliyeingia kwangu!” Mara nyingi 
kila mmoja ataharibu nyumba iliyotengenezwa na 
mwenzie. Ninapokuwa natazama nyuma, nagundua 
kuwa kulikuwa na tofauti ndogo sana kati ya magom- 
vi ya watoto na magomvi ya wakubwa. Wakati watu 
wanapokuwa wakubwa, wanakuja kuwa watumwa 
kutokana na furaha za ubinafsi; ingawa, mwisho wa 
kila kitu huenda sambamba na uvutaji wa pumzi ya 
mwisho. 

Siku iliyokuwa ya furaha zaidi kwangu ilikuwa ni 
siku ambayo adhana au wito wa kuwaita watu kuele- 
kea ibada ya swala uliporudishwa toka katika lugha ya 
kituruki na kurejea katika muundo wake wa asili wa 
lugha ya kiarabu. Kila mmoja aliamka alfajiri sana ili 
aweze kusikiliza adhana ya swala ya alfajiri. Usiku huo 
ulikuwa ni kama usiku wa sikukuu.^ Ilikuwa ni kama 


4. Miaka ya 1930 na 1940, adhana ilikuwa ikisomwa kwa 
lugha ya kituruki, lakini baada ya miaka kumi na minane 

siku ambayo Bilal Habashi (r.a) alipokwenda kusoma 
adhana ya kwanza. Kusikia adhana ilikuwa ni kama 
pambazuko la asubuhi limebeba mlio wa adhana ku- 
tokea Madina. Kuisikia adhana katika hali yake halisi 
ya lugha ya kiarabu lilikuwa ni jambo lililosubiriwa 
kwa muda mrefu kutoka katika nyoyo za watu. 
Kuisikia kulifanya watu wajihisi kama wamerejea ku- 
toka safari ndefu na ya mbali kabisa. Ewe Mwenyezi 
Mungu ihifadhi adhana yetu na uihifadhi bendera 
yetu, nchi yetu, na taifa letu, kuepukana na kila aina 
ya hatari. Ewe Mwenyezi Mungu tuweke mbali kue- 
pukana na kila aina ya ushetani. Amin! 


Swali: Hivi hakukuwa na hali yoyote ya 
kibinadamu ambayo ilikuathiri katika 
kipindi chako cha utoto? 

Watu wawili ambao waliniathiri sana katika 
kipindi changu cha utoto ni mama yangu na baba 
yangu. Kwa kuongezea, nilikuwa katika mazingira 
mazuri sana yenye kupendeza. Mama yangu alikuwa 
kama ni malaika. Katika kila nafasi, alikuwa akitupa- 
tia upendo wa marafiki wa Allah. Alipamba nyoyo 
zetu na mema ya kiroho. Baada ya kupata mtoto 
wake wa pili, alihifadhi Qur’an yote. Upendo wake 
na kuijali kwake Qur’an tukufu kumekuwa siku zote 
kukinivutia sana. 


ilirejea katika lugha yake ya asili ya kiarabu mnamo 
mwezi wa sita tarehe sita ya mwaka 1950 na aliyekuwa 
waziri mkuu wa kipindi hieho bwana Adnan Menderes. 






Nyumba Yenye Amani 


Baba yangu, katika hali nyingine, (Allah airehe- 
mu roho yake) alikuwa ni kivutio kingine kikubwa 
sana cha maisha yangu. Kutokana na upendo wake 
wa kupigiwa mfano kwa Allah, usafi wa moyo wake, 
uchamungu, mwenendo na tabia yake, hakika ali- 
kuwa ni mwanaume wa shoka. Katika masiku yote 
hayo Shule ya Imam Hatip^ ilikuwa ndio kwanza 
imefunguliwa na hakukuwa na nafasi nyingi za ku- 
jiunga. Pasipo kutarajia, baba yetu alitupeleka Imam 
Hatip shule ya sekondari, tulijiunga kwa furaha kuu. 
Tulikaa Bwenini katika mwaka wetu wa mwanzo. 
Walimu walikuwa wakitutembeza safari za kima- 
somo kuelekea sehemu mbalimbali za kihistoria, 
misikiti na maeneo yaoneshayo athari ya dola ya 
Othmaniya. Hili lilitufundisha juu ya waliotangulia, 
walifanya nini kuhusu Uislamu na taifa kwa ujumla. 
Siku zote walituhamasisha sisi kuwa ni kizazi chenye 
mafanikio. Kwa nyakati tofauti tofauti walikuwa 
wakitupeleka kuwatembelea wasomi mbalimbali wa 
dini na hata walitutambulisha kwa watu wenye ucha- 
mungu wa hali ya juu.. 

Upendo wa baba yangu kwa masikini ulikuwa 
ni kama bahari. Wakati watu masikini walipokub- 
ali msaada wake, alikwenda kuwatembelea na ku- 
washukuru. Wakati alipokuwa akiwapatia pesa, ali- 
iweka katika barua ambayo angekuwa ameiandika 
“Ahsante kwa kuikubali hii” Tabia hii itokanayo na 
rehema za kiroho na baraka ilikuwa ni matokeo ya 
kusaidia viumbe kwa ajili ya kutaka radhi za Allah. 


5. Hii ni shule ya kituruki inayofundisha dini. 

Pamoja na mama yangu, baba yangu alikuwa akip- 
endelea kuandaa chakula na kukichukua kukipeleka 
hospitali. Sikuwa makini kipindi hicho, lakini tabia 
hizi za utu na huruma zilijenga wema katika moyo 
wangu. Kwa kifupi, wazazi wangu ndio msingi wa 
huruma na haraka kwangu mimi. 

Mengi katika kumbukumbu zangu nyingine 
ni yale yatokanayo na kipindi nilipokuwa Shule ya 
Imam Hatip. Tulikuwa na bahati sana kutoka kwa 
walimu wetu. Tulipata nafasi ya kufahamu viungo 
muhimu vingi visivyo sahaulika. Hivi ni baadhi ya 
hivyo: 

Jalaluddin Oktem alikuwa mwalimu mwenye 
umri wa miaka 70 ambaye alikuwa na maradhi ya 
Parkinson. Licha ya umri na maradhi yake, mara zote 
alikuwa akija darasani na kufundisha kana kwamba 
ni mwalimu wa miaka 25. 

AbdiilkadirKegeoglu, ambaye alikuwa akifaha- 
mika kama Yaman Dede, alikuwa amesilimu kutoka 
katika kanisa la kikiristo la othodoksi ya mashariki. 
Alipendelea kuanza darasa lake kwa kufundisha 
mambo kumi hadi kumi na tano kuhusiana kanuni 
za lugha ya kiajemi, kisha angesoma mistari kadhaa 
kutoka katika Mathnawi ya Rumi. Sehemu iliyobaki 
ya darasa angeendelea kutafsiri mistari hiyo huku 
akibubujikwa na machozi ya hamasa za kiroho. Hisia 
na vishimo vikubwa vilijengeka chini ya macho yake 
kutokana na machozi yake. Roho yake ilikuwa imeja- 
wa na upendo wake kwa Mtume Muhammad (s.a.w). 

Nyakati alipoulizwa juu ya kiasi gani anampenda 
Rumi, alipendelea kujibu, “Vipi nisiweze kumpen- 
da Rumi, mwanamgu! Amechukua mkono wangu, 
na akaniongoza kwa Mtume (s.a.w)!” Miaka mingi 
imepita tokea kipindi hicho, lakini athari alizoacha 
ndani ya nafsi zetu bado zipo sawa. Machozi yake 
alipokuwa akisoma mistari ya Mawlana Jalal diin 
Rumi, bado naona mbele ya macho yangu taswira 
hiyo. 

Mwalimu mwengine alipendelea sana kuja 
shuleni saa moja asubuhi na kutuandalia chakula. 
Bado mwalimu huyu mwengine angependa kutu- 
onya juu ya swala la kuharibu chakula, lakini tuna- 
takiwa kuwakumbuka na kuwafikiria watu wenye 
mahitaji maalumu waliopo kuzunguka ulimwengu 
huu. Alikuwa akitupatia ushauri huu katika hali ya 
ukarimu na utu. 


Mwalimu wetu wa falsafa, Nurettin Top^u, ali- 
kuwa akihofia sana ubinafsi na umimi wa watu ka- 
tika jamii ya maradhi na matatizo haya. Alipendelea 
sana kulaumu katika hali ya uchungu, "Vipi watu 
hawa wanaweza wakajitenga mbali na usufi?” 

Mwalimu mmoja alijitolea wino na kalamu za 
mianzi kwa wanafunzi masikini kutokana na hela ya 
mfukoni mwake mwenyewe. 




Mwalimu mwengine alipendelea kutembea 
bwenini nyakati za usiku na kuwafunika mashuka 
wanafunzi ili wapate joto. 

Walimu wengine walitoa madarasa ya ziada 
baada ya muda wa kawaida wa masomo hapo shu- 
leni ili kuwasaidia wanafunzi kupata elimu bora. 

Jambo la muhimu zaidi ambalo walimu wetu 
wote walikuwa wakijaribu kutufundisha ni kufa- 
hamu ni namna ipi tunatakiwa kuajiri maisha yetu 
na kupata mali ya halali, katika njia ya Uislamu. 
Walilionesha hili katika matendo yao wenyewe. 

Tangia miaka arobaini na nne iliyopita; ingawa, 
mifano mizuri waliyotuachia bado inaendelezwa, 
kutokana na hilo, siku zote nawaombea dua, Allah 
awe radhi nao wote! Sasa ni mabadiliko yetu. Ndio 
muda wetu wa kuipamba leo na kesho. Hili ni juku- 
mu letu, Mwenyezi Mungu atupatie wepesi na ush- 
indi katika kutekeleza majukumu yetu. 


Swali: Mheshimiwa, tuzungumzie 
hivi sasa. Hivi unaweza ukatueleza ni 
aina gani ya hatari imekaa ikiwasu- 
biria watoto wetu? Ni yepi majukumu 
ya wazazi katika kukabiliana na ha- 
tari hizi? 

Moja -hivi sasa muundo wa elimu umekuja kwa 
sura ya hatari inayowanyemelea vijana wetu. Endapo 
elimu ya mazingira haitaungwa mkono na nidhamu 
ya kiroho, ulimwengu wote wa watoto utaharibiwa. 
Tunatakiwa kuwa makini mno na hili kwamba ki- 
zazi ambacho hakijaundwa kwa thamani za kiroho 

na uzuri wake hakiwezi kuifikia furaha ya kweli, hata 
kama kizazi hicho kitajikusanyia kila aina ya cheti 
cha fani za ulimwenguni. Tunaweza tukajionea we- 
nyewe matokeo mengi yenye mashaka makuu kuto- 
kana na kuwa na elimu hiyo ya upande mmoja. 

Kuna matatizo mengi sana katika ulimwengu 
huu wa muda. Wote wanaoyaharihu maisha yao ku- 
tokana na utumiaji wa madawa ya kulevya na wote 
amhao hawachungi heshima na utu wao na kuan- 
gukia katika shughuli za ukahaba. Wanatuonesha 
ni kiasi gani kuna hatari kubwa inayotungojea na 
kuwasubiria watoto wetu. Endapo tutakaa na kuhisi 
uwepo wa hatari hizi zote, pia tutaona kwamba tiba 
zake zimelala katika kuingiza imani na mwenendo 
mwema katika nyoyo za vijana wadogo. Vipi moyo 
ambao haujapata kubeba nuru ya materemsho ya 
Allah utaipata furaha ya kweli? Katika mtazamo huu, 
tunatakiwa kuyatafakari maneno ya mshairi huyu wa 
kituruki aitwaye Mehmet Akif Ersoy: 

Ewe Mola! Imani ni kiini muhimu sana ndaniya moyo 

Moyo bila ya imani ni sawa na mzigo kifuani 

Ujinga katika masuala ya kidini ni kiza cha 
kutisha. Watu ni maadui wa vile wasivyovifahamu. 
Kukaa mbali na muongozo wa dini husababisha 
hali ngumu ya kiroho na mgongano ndani ya moyo. 
huua hata nguvu ya kuona. Hututupa nje kabisa ya 
miongozo muhimu ya kiroho ambayo ni Qur’an tu- 
kufu na Sunnah tukufu za Mtume wetu Mtukufu. 
Hutusababishia kupoteza uzito wa kiungu na ku- 

tugeuzia katika mkoba wa ngozi uliojaa nyama na 
mifupa. Na hatimaye mwanadamu huja kuwa ki- 
umbe mbinafsi zaidi. 

Ipo hadith maarufu zaidi iliyo wahi kusimuliwa 
baina ya watu wa taifa la Uturuki. Baba mmoja ali- 
hisi kuwa mtoto wake wa kiume ni mdhaifu katika 
dunia na uchaji Mungu. Akamuonya, “Huwezi kuwa 
mwanaume kamili” Penginepo, yule kijana akachu- 
kua uelekeo aliokuwa akiuelekea, alikwenda shule na 
chuo kikuu na hatimaye akawa mtawala wa jimbo. 
Ndipo alipotuma watu wake kumchukua baba yake 
na kumleta katika ofisi yake kuu. 

Mara baba yake alipotokea, alimwambia, “Taza- 
ma baba! Uliniambia sitoweza hata kuwa mwanau- 
me kamili, lakini kinyume chake, nimeweza kuwa 
mtawala na kiongozi!” 

Babayake akajibu, “Mwanangu mpendwa, Siku- 
sema kuwa hutaweza kuja kuwa kiongozi au mtawa- 
la. Nilisema kuwa, hutakuja kuwa mwanaume. Na 
kama ungekuwa mwanaume hasa, mwanaume wa 
kweli, usingemleta baba yako hapa kwa kuwatuma 
watu kukuletea, bali wewe ungekwenda mwenyewe 
kumfuata baba yako alipo.” 

Hali za wengi wetu katika sisi, ni sawa na hali ya 
mtoto huyo wa kiume katika hadith hii. Kudharau na 
kupuuza nidhamu za kiroho hutusababishia kuikiuka 
mipaka ya dini na uchamungu ili tufikie mafanikio 
ya kilimwengu. Lakini kufikia mafanikio ya kilim- 
wengu si jambo la busara, ni upumbavu. Sio tija, bali 

ni maradhi na kiza cha dhuluma. Humaanisha ku- 
poteza hali zetu za kiroho na kuigeuzia jamii katika 
hilaki. Humaanisha kuwazika watu katika miamba 
na chini ya udongo hata kabla hawajafa. 

Ili kuifikia heshima na utu wa kuwa mwan- 
adamu, tunalazimika kusikiliza kwa makini maonyo 
yaliyotolewa na Qur’an tukufu. Mwenyezi Mungu 
mtukufu anaeleza neema zake kubwa kwa wan- 
adamu kama ifuatavyo: 

Arrah’man, Mwingi wa Rehema. Amefundisha 
Qur’an. Amemuumba mwanaadamu. Akamfundisha 
kubaini...Na mbingu ameziinua, na ameweka mizani. 
(55:1-4, 7) 

Mola wetu, ameweka mzani katika ulimwengu, 
ukituhabarisha kwamba kuna majaribu na kipimo si 
tu hapa duniani bali pia katika ulimwengu unaokuja. 
Hapa duniani na akhera kuna mzani unaopima ubo- 
ra wa mja. Uhai na umauti ni vitu viwili tofauti laki- 
ni ni vitu vilivyoungana na huwa sawa katika uzani. 
Ikiwa tunaelekea katika mafanikio ya kweli, hali zetu 
zote zinalazimika kuangukia ndani ya mipaka ya 
vipimo hivi na kuwa ni mfano bora kwa kizazi ki- 
jacho. Katika aya nyingine, imeelezewa kwamba: 

Basi anaye tenda chembe ya wema, atauona! Na 
anaye tenda chembeya uovu atauona. (99:7-8) 

Wamekosa usikivu kiasi gani wote wanaoishi 
pasi na tahadhari, hawafanyi hata tathmini binafsi, 
wakati ulimwengu umejengwa katika vipimo vili- 
vyokamilika! 

Katika nuru ya aya iliyofuatia kutajwa kutoka 
katika sura ya hamsini na tano ya Qur’an tukufu, tu- 
natakiwa kueleza kwa watoto wetu hekima na busara 
viumbe, ujumbe wa Qur’an tukufu na maana ya utu- 
mishi kwa Mwenyezi Mungu Mtukufu. Kwa kifupi, 
tunatakiwa kuwaelimisha vijana wetu kutunza na 
kuhifadhi thamani zao na hadhi walizokuwa nazo 
kama wanadamu na si kuharibu mzani wa Muumba. 
Kwa msaada wa Allah, familia bora yenye wazazi 
wenye kujitambua na kufahamu majukumu yao wa- 
naweza wakalifikia hili. 

Wazazi ambao hutafakari kwa makini kuhusiana 
na suala la mustakabali wa watoto wao kwa hakika 
watachukua jukumu hili. Pasi na mashaka, sizung- 
umzi kuhusiana na mustakabali wao katika ulimwen- 
gu huu pekee, lakini pia, kwa ajili ya ulimwengu wao 
unaofuata ulimwengu wa akhera. Pasi na bahati, hivi 
sasa, ili kuongeza thamani ya ulimwengu wa vijana, 
mara nyingi, tumekuwa tukiweka mustakabali wao 
wa akhera katika hali ya hatari. Wazazi huingia ka- 
tika matukio mengi yasiyo sahihi kwa kusema, “Nini 
tunachoweza kukifanya? Mustakabali wa watoto 
wetu ni jambo la muhimu sana!” Maadili ya namna 
hii huwapelekea vijana kumuasi Muumba na kuten- 
da dhambi. Kwa maana nyingine, wakati huo huo, 
kwa kadiri tunavyowalea watoto wetu, kuendana na 
taratibu za Uislamu, ndio mustakabali mzuri una- 
ondaliwa kwa ajili yao kutoka kwa Mwenyezi Mungu 
Mtukufu utakavyokuwa. Hiyo ndio siri iliyo nyuma 
ya kukua kwa Dola ya Othmaniyya katika zaidi za 

mita za mraba milioni ishirini na nne za upana wa 
ardhi. Hivyo ndivyo msaada wa muumba ulivyofikia 
watu wote hao tofauti kwa nyakati tofauti. Baadhi ya 
hali za mwishoni za uhalisia huu zilitokea katika vita 
vya uturuki huru na vita vya Dardanelles. Ni kwa 
uzuri kiasi gani Mehmet Akif alilielezea hili: 

Kuweka utawala wa moja kwa moja kutoka ka- 
tika Qur’an 

Tunatakiwa kuweka mambo ya kuongea kuhusu 
Uislamu 

Kwahiyo tunatakiwa kuwalea watoto wetu kwa 
maadili mema, fikira na njia iliyonyooka ya Qur’an. 
Ndipo watapokuja kuwa ni watu pekee mmoja mmo- 
ja wenye faida na manufaa kwa ajili yao, kwa ajili ya 
taifa lao, kwa ajili ya jamii yao inayowazunguka, na 
kuwa ni watu wa muhimu zaidi kwa dini yao. Kwa 
mara nyingine tena Mehmet Akif analieleza hili ka- 
tika mistari ifuatayo: 

Mwisho wa ardhi iliyofichwa umewekwa sawa, 
Hautaweza kuwa na madhara ya kiroho ikiwa 
utafanya kitu kuhusiana nao. 

Kama tulivyokuwa tumetaja hapo kabla, elimu 
ya kiroho ambayo inaweka thamani ya taifa ni ju- 
kumu na wajibu wa mzazi. Inatakiwa ikumbukwe 
kwamba, ingawa furaha nyingi za ushindi, kama 
vile vita vya kudai au kupigania uhuru na vita vya 
Dardanelles, vilichukuliwa ni kama kuchukua askari 
wenye akili, makamanda, na mashahidi. Kwa hakika 
ni kutokana na kazi za wazazi ambao waliwalea na 
kuwapeleka wanajeshi wote wale katika mafunzo ya 
kivita. 

Swali: Wakati haadhi ya familia zina- 
jaribu kila hali kupata watoto, familia 
nyingine hazitaki watoto na wanajaribu 
kila hali kuhakikisha kuwa hawapati 
watoto au hawakai na watoto. Je hili ni 
tokea sahihi? 

Wote ambao wanaoana na hawataki kuwa na 
watoto pasi na kuwa na sababu za msingi na zenye 
kukubalika na hata pengine hujaribu kuwaua waki- 
wa aidha katika matumbo ya mama zao au wakiwa 
wachanga na hata kujaribu kwa namna zozote ku- 
wazuia watoto hao, kwa hakika ni sawa na kuua ki- 
zazi kinachokuja. Wanyama na mimea huonesha hali 
nyingi tofauti za kuumbwa kwao. Ni kwa namna ipi 
tunaweza kuelezea hali za wanadamu, ambao ndio 
bora ya viumbe, kuua mustakabali wao wenyewe 
hata nyoka huficha na kuhifadhi mayai yake katika 
pahala salama. Ni uzuri kiasi gani, wakati bora ya vi- 
umbe anapokosa fikira na hisia japo kama za nyoka 
za huruma na upendo! 

Qur’an imekemea uovu huu wa siku ya kiama 
utaulizwa kama ifuatavyo: 

Na msichana aliyezikwa hai atapoulizwa, Kwa 
kosagani aliuliwa?... (8l;8-9) 

Kesi ya aina hiyo, ambayo ilitokea miaka elfu 
moja na mia nne iliyopita, imebadilika muundo wake 
katika ulimwengu wa sasa na kuanza kujirudia katika 
muundo wa kutoa mimba. Leo hii, baadhi ya wazazi, 
pasi na kuwa na sababu yoyote ya msingi, nyuma ya 
ujinga na ubinafsi wao, huamua kutoa watoto walio- 

kuwa matumboni. Imekuwa ni kana kwamba wapo 
katika mashindano na watu wenye tabia za kinyama 
walioshi katika zama za ujinga kabla ya Uislamu, 
ambao walikuwa wakiwazika watoto wao wa kike 
hali ya kuwa wapo hai. Watoto kabla hawajazaliwa 
wanavunjwa vipande vipande ndani ya matumbo ya 
mama zao pasi na sababu zozote za msingi. Kabla ya 
jambo lolote lingine, Hii ni tabia ya kukana neema 
toka kwa Muumba. Ni nani anayeweza kusema hili? 
Labda wote ambao wamefanya uhalifu huu watabaki 
peke yao katika ulimwengu huu, watoto waliotakiwa 
kuwa nao hawatakuwa tena kuwasaidia. Pia watat- 
akiwa kufikiria nini kingetokea endapo wazazi wao 
nao wangewafanyia hivyo. Hakika katu, wasingeku- 
wa wamezaliwa. 

Kujirudia kwa kurasa za historia ni ishara ya 
kwamba mwisho mbaya unawaelekea wote walioishi 
maisha yao kimwili tu-wote ambao hawana imani 
wala hisia za kidini, wote ambao hawana utu ila ni 
kutafuta matamanio yao ya kibinadamu tu, na wote 
ambao huzuia heshima na utu wa mwanadamu na 
hadhi yake. 

Ewe Mwenyezi Mungu tuzidishie baraka na 
neema na utusaidie kuzifikisha familia zetu katika 
wema. Ewe Allah jaalia juu yetu kizazi chema amba- 
cho kitaokoa vitu vyote viwili Uislamu na Utu. 

Amin! 





c^(^asi 

awake di^^ika OLisl 
amu c^a ^Sjlimu &Zwa 
C^anawaka 



Hadhi na heshima ya wanawake hubadilisha 
jamii na kuiingiza peponi. Kizazi kilicholelewa nda- 
ni ya pepo huwa ni chanzo cha amani katika jamii. 
Mwanamke mwema ni sawa na taa ing’aayo, akian- 
gazia nuruyake katika familia. 



Swali: Ni ipi nafasi ya wanawake ka- 
tika Uislamu? Katika ulimwengu huu 
wa kupita, maneno mengi huwapeleka 
wanawake kusambaa mitaani wakita- 
futa furaha. Lakini ni wapi wanapo- 
takiwa kutafuta furaha? 

Mwenyezi Mungu mtukufu amemuumba mwa- 
namke kuwa ni mtu mwenye hisia na mkakamavu 
zaidi ya nwanaume. Hisia za huruma ni hitajio la 
kwanza kabisa katika asili ya mwanamke. Kutunzwa, 
kuhifadhiwa na kuelimishwa ni mambo anayotakiwa 
kupatiwa. Wakati thamani ya ahadi hizi za kiungu 
zinapodharauliwa na kupuuzwa, asili ya mwanamke 
husalitiwa. 

Leo hii, Ushindani usiofaa umeibuka kati ya wa- 
nawake na wanaume. Lakini ukichunguza kwa ma- 
kini, ushindani huu umetengenezwa na wanadamu 
wenyewe, ambao wametengenezwa ili kushirikiana 
wao kwa wao. Wakati huduma za wanawake kama 
wake na akinamama haziheshimiwi, ndipo amani na 
utulivu majumbani hutoweka; na mmoja mmoja hu- 
poteza utu wao. 

Kwa sababu maumbo na roho za wanawake na 
wanaume haviko sawa, katu hawawezi kudai kuwa 
sawa kimatendo na kisheria. Jambo la Muhimu sio ku- 
dai tu usawa kati ya jinsi hizo mbili, lakini mgawanyo 
wa kimajukumu unaolingana na haki na wajibu wao. 

Mwenyezi Mungu Mtukufu amegawanya mga- 
wanyo wa kazi unaolingana na jinsia zao kati ya wan- 
awake na wanaume. Amewapa majukumu tofauti la- 
kini yenye kushirikiana kulea familia. Wakati wanau- 
me na wanawake wanapoungana kiroho na kimaum- 
bile, ukuaji wa kizazi kinacholelewa nao hufikia katika 
kilele cha heshima na kupelekea familia na jamii kwa 
ujumla kufikia kilele cha amani na utulivu. 

Kupevuka kwa mwanamke kunakuja pale ata- 
pohifadhi na kuendeleza uzuri ambao amejaaliwa na 
Mwenyezi Mungu ili kuleta uzuri na upana mwema 
wa familia yake. Endapo atapoteza muonekano wa 
uwezekano huu, akiingiza uzoefu wake mwenyewe 
wa asili katika yale anayoelezwa na wengine kuwa ni 
yake na yanamhusu pia, atapoteza hadhi yake na ku- 
poromosha thamani yake katika jamii. Taratibu, tena 
pole pole Baraka, utu, usafi wa moyo huwa ni vitu 
vigumu kwake na kwa kila mmoja na hatimaye jamii 
itakuja kuwa kama jangwa kame. 

Lakini endapo mwanamke atakuwa na uwezo 
wa kuishi kuendana na uzoefu wake wa asili na uha- 
lisia wake, wanaweza wakaibadilisha jamii na kuwa 
na maisha kama ya peponi. Wanawake ni kama kan- 
dili ing’aayo, hueneza nuru yake kwa jamii. Endapo 

tutageuza kurasa za historia, tunaweza tukajionea 
wenyewe kuwa jamii yaweza kukua au kuanguka na 
kuporomoka kutokana na hali ya wanawake. Endapo 
ni mitaa pekee itakuwa ndio chanzo cha furaha za 
wanawake, basi maisha yaliyobakia yatakuwa yame- 
anguka kama kigae cha kioo. 

Furaha ya wanawake imelala katika muonekano 
wa familia yake. Msemo maarufu wa Mtume wetu 
(Rehma na amani za Mwenyezi Mungu ziwe juu 
yake), unaeleza: 

Pepo ipo chini ya nyayo za akina mama.^ (Suyuti, 
Jami' al-Saghir, I, 125) 

Wito huu usio wa kawaida wenye heshima kuu 
ni habari njema zaidi kwa akina mama kila pahali. 

Mama mwema ni rehema toka kwa Mungu, 
ni chanzo kikuu cha furaha katika familia yake, ni 
nuru ya furaha na ni mtazamo wa kila mwanafa- 
milia katika familia yake. Mwanamke huyo atakuwa 
ameteuliwa vyema na Mola wetu mweledi wa kila 
kilichomo ulimwenguni, na majina matukufu ya 

6. Hadithi kama hiyo inakwenda kama ifuatavyo: 

Swahaba mmoja liyekuwa akiitwa Jahima alikuja kwa 
Mtume s.a.w: 

“Ewe Mjumbe wa Allah! Natamani kwenda vitani na jeshi 
la waislamu. Nimekuja kuzungumza nawe kuhusiana na 
swala hilo.” 

Mjumbe wa Allah alimuuliza, “Mama yako yupo hai?” 
Akajibu yule swahaba: “Ndio, Yupo hai.” 

Kisha Mjumbe wa Allah akasema, “Nenda kamnusuru 
mama, kwa sababu, pepo ipo ehini ya nyayo zake.” 
{Nasa’i,Jihad, 6) 

Mola wetu kama “Mwingi wa rehema” na “mwenye 
kurehemu” 

Hakuna kiumbe chochote kingine kilichoumb- 
wa ambacho kinaweza kufikia kiwango cha hur- 
uma na upendo kama walichofikia mama zetu. 
Wametubeba kwa miezi tisa katika matumbo yao, 
pia wakatubeba tena miaka michache katika mikono 
yao, na katika kipindi chote cha maisha katika mioyo 
yao. Na mama ambaye mabega yake yanafanya kazi 
na anafahamu machungu ya mtoto huwa na upendo 
usio na kikomo, heshima kuu na maisha marefu ye- 
nye upendo. 

Hivi kuna chombo chochote cha kupima ki- 
wango cha kujitolea kisichokoma kilichopo katika 
nyoyo za akina mama. Yeye hawezi kula hadi ahakik- 
ishe kuwa sisi tumekula; Yeye hawezi kujivesha vi- 
zuri mwenyewe hadi ahakikishe kuwa sisi tumevaa 
vizuri; Yeye hawezi kulala hadi ahakikishe kuwa sisi 
tumelala vizuri usiku. Hivi inawezekana kweli kulipa 
deni kwa mama zetu (na baba zetu). Ambao wali- 
fanya kila walichoweza kuhakikisha kuwa hatupatwi 
na maumivu wala madhara ya aina yoyote? 

Rumi anasema, “Kuwa mwangalifu mno kwa 
mama yako: mfanye awe ndio kofia ya kichwa cha- 
ko. Kama juhudi za mama hazipo, maumivu,watoto 
wasingelipata njia yoyote katika ulimwengu huu.” 

Abu Hanifa, ambaye ni mmoja wa marafi- 
ki wakubwa wa Allah, alikataa kuwa hakimu wa 
Baghdadi ili asije akashiriki katika udhalimu wa seri- 

kali. Khalifa Abuja'far al-Mansur alimuweka jela. 
Kila siku idadi ya waliokuja kumuona iliongezeka. 
Abu Hanifa alihofia maumivu kumfika mama yake, 
lakini na kwa namna ipi mama yake hawezi kupa- 
ta taarifa kuwa yeye yupo jela. Na alijiuliza namna 
mama yake atavyojisikia endapo atafahamu kuwa 
mwanawe yupo jela. Akatuma ujumbe kwa rafiki 
zake “Tafadhali msimfahamishe wala kumueleza 
mama yangu kuhusiana na hali yangu hii, hawezi 
kuvumilia akisikia kuwa nipo jela, atajisikia vibaya 
sana na siwezi kuvumilia kuona akiwa na huzuni.” 
Abu Hanifa alionesha mfano wa hali ya juu wa up- 
endo wa mama. La kuzingatia pia ni kuwa upendo 
wake kwa mama yake ulihusisha maumivu yake. 

Mfano mwengine ulionekana katika maneno 
ya Bahauddin Naqshband, “Hebu wote wanaotarajia 
kutembelea makaburi yetu watembelee makaburi ya 
mama zetu kwanza.” 

Alikuwa ni Abdurrahman Molla Jami ambaye 
ni mmoja wa viongozi wa Naqshi, ambaye awali 
alisema, “Vipi naweza nisimpende mama yangu? 
Amenibeba kwa miezi tisa katika tumbo lake, kisha 
akanibeba mikononi mwake, na hatimaye ameende- 
lea kunibeba katika moyo wake.” 

Swali: Ni upi umuhimu wa wanawake 
katika kukuza kizazi cha vijana? 

Kuotea au kubahatisha mustakabali wa taifa 
wa baadae si jambo jema. Yatosha kuangalia kutoka 

katika hali zao za utoto na ujana wao. Vijana katika 
kila hali ya historia wameonekana kama furaha, kwa 
namna ya kutumia nguvu zao. Kundi hili ni sawa na 
mapigo ya moyo wa jamii. Katika maneno mengine, 
kila taifa huchukua muonekano wake kulingana 
na muonekana na fikira za vijana. Endapo vijana 
wa taifa husika watatumia muda na nguvu zao ka- 
tika mambo mazuri na mema, Mustakabali wa taifa 
utakuwa ni wa kupendeza. Endapo vijana wa taifa 
husika watatumia muda na nguvu zao katika mambo 
ya kipuuzi, kibinafsi na kuja kuwa ni watumwa wa 
tamaa za nafsi zao, hapo hilo taifa litakuwa limekosa 
uelekeo na kupotea kabisa. Kwahiyo, kinamama kwa 
ujumla wanatakiwa kuwa makini sana na katika ku- 
lea na kukuza kizazi cha baadae. Marafiki wote wa 
Allah ni mihimili mikubwa katika historia, walipata 
nidhamu zao nzuri kwanza kutoka kwa mama zao. 

Mfano bora wa namna kazi hii nzuri ilivyokuja 
kutoka kwa maswahaba wa kike. Waliwafundisha 
watoto wao ujamaa na wao pia walifanya hivyo. Pia 
walijaza nyoyo na roho za watoto wao kwa upendo 
wa Allah na Mume wake. Hapo walituthibitishia 
kuwa taifa imara huzaliwa kutokana na familia ima- 
ra, hivyo, ni kazi za wanawake wema na bora, ambao 
walipitia elimu ya kiroho na kuzishinda tamaa zao 
za nafsi. 

Swali: Ni yepi majukumu ya shule za 
Qur’an katika suala la elimu kwa wa- 
sichana? Ni mambo yepi yaliyo na 
umuhimu zaidi kuangaliwa katika ku- 
waelimisha wasichana? 

Taasisi zote, khususan zile ambazo zinawajibika 
na masuala ya elimu ya kiroho, Kama vile shule za 
Qur’an (madrasa), Lazima ziwekwe katika upendo, 
na kuhudumiwa. Zaidi ya kutoa taarifa, na habari, 
shule lazima ziwaweke wanafunzi katika upendo wa 
hali ya juu, huruma na kujitolea kusaidia wengine. 
Walimu wasiokuwa makini katika kazi zao ambao 
hawawezi kuzifanya nyoyo ndogo kuwa na furaha 
ya imani na kuipenda Qur’an, pia kuwa na hamasa 
kubwa za uwajibikaji. Shule zinazofundisha ambazo 
zipo ndani ya maeneo ya jamii ya waislamu. Endapo 
hazitatoa elimu sahihi watakuwa wamejidanganya 
na kuwajibishwa huko akhera. 

Katika ulimwengu huu wa mpito, ambapo wen- 
gi wa watu wamekuwa watumwa wa ulimwengu, 
Walimu wa Qur’an wanatakiwa kuwa makini zaidi 
na wanafunzi wao. Jambo la awali na muhimu zaidi 
wanatakiwa kujaza upendo katika nyoyo za wana- 
funzi wao na kuwafundisha kuwaheshimu walimu 
wao. Hata kabla hawajaanza kuwafundisha herufi 
za Qur’an, watatakiwa wawafahamishe watoto wao 
umuhimu na uzuri wa kusoma. Pia watatakiwa wa- 
jaze nyoyo za wanafunzi hao upendo wa Mwenyezi 
Mungu na Mjumbe wake. Pia watatakiwa wawe na 

uwezo wa kufahamu na kuelezea thamani mbali 
mbali za vizuri vilivyopo duniani vilivyooneshwa na 
Uislamu, kupitia katika nyoyo zao wenyewe zilizo 
safi. 


Walimu wa Qur’an baadhi ya nyakati hufanya 
kazi kama ni mahakimu na pia baadhi ya nyakati 
nyingine huwa ni kama watendaji na ambao huwa 
na uwezo wa kuanzisha mamlaka kupitia nguvu na 
hata ushawishi, pia huweza hata kupoteza nguvu zao. 
Aina hiyo ya mwenendo huwa ni kosa kubwa sana. 
Hakika, ni hasa, kweli kuwa hakuna kosa kubwa 
kama kuwatoa watu na kuwaweka mbali na elimu ya 
Qur’an na hatimaye kutia kiza katika maisha yao. 

Walimu na wasaidizi wao ni lazima wawe na 
elimu ya kutosha juu ya namna ya kuwa wakoma- 
vu katika kazi yao ya huduma kwa watu. Mtumishi 
aliyekomaa vya kutosha hakika atakuwa na moyo 
uliojaa hekima na busara. Watumishi waliokomaa 
siku zote huwa na huruma, upole, na uadilifu, ikiwa 
sambamba na kuwa ni watu wa vitendo zaidi na sio 
maneno. Huwa ni maadui wa uchafu na uovu. Pia 
watumishi wenye kujitambua na waliokomaa huwa 
na uwezo wa kujilinda wenyewe na kuhifadhi imani 
zao na utu wao katika kila aina ya hali na mazingira 
na kwahivyo kuweza kuwa na kuleta athari chanya 
kwa yeyote anayekuwa karibu nao. 




Watumishi wenye kujitambua na waliokomaa 
huweza kuifanya huru mioyo yao na kuiweka wazi 
kutokana na kupenda mali, kupenda cheo, na kuta- 

futa maslahi binafsi. Kama unavyoeleza msemo wa 
kisufi: 

Ulimwengu huu unaweza kuwa ni pepo kupitia 
mambo matatu: 

Kutoa sadaka, kwa kutumia mikono, ulimi 
na nyoyo. 

Kusamehe, sambamba na kukosoana, na 
kuwa watumishi wa Allah. 

Kutokuwatenga wala kuwalaumu wanaod- 
hulumu au kudhulumiwa, bali ni kuwaelimisha na 
kuwaelewesha na kuwasaidia kusahihisha makosa 
yao. 

Kwa mujibu wa maneno mengine yasemwayo 
na masufi, watu wema na wabora hupatikana kutoka 
katika makundi yafuatayo ya watu: 

Wale ambao hawawaumizi wengine; 

Wote ambao hujipamba na kujitahidi ku- 
subiri kusikia mema na mazuri yao kwa wengine; 

Wote ambao huona uumbaji ni kama amana 
ya Mwenyezi Mungu na ambao huangalia uumbaji 
kupitia macho ya Muumba.. 

Kama mchanuo wa maua ya waridi ambao un- 
aweza kumfanya hata mtu muovu au aliyeonewa ku- 
tabasamu, hivyo nafsi na roho za wote ambao wa- 
natarajia kufanya kazi ya kuongoza jamii zinatakiwa 
zisambaze furaha kwa watu wote wanaowazun- 

guka. Na pia furaha hiyo ienee hata kwa wale walio 
wagumu zaidi na wenye nyoyo ngumu wanatakiwa 
waamke na wazindukane mapema. 

Lengo la msingi la shule za Qur’an kwa wasi- 
chana linatakiwa liwe ni kuwapatia elimu ya maadili 
yao kuliko elimu ya ulimwengu, kwa kuwa akinama- 
ma wa taifa la kesho watakuwa ni wale wahitimu wa 
shule hizi za sasa. Wakati wasichana wanapokuwa 
wanahitimu, wanatakiwa kuwa na uwezo wa kuon- 
esha uzuri wao wa Uislamu. Shule za Qur’an zina- 
takiwa zitoe wenye nyoyo kama za Fatima wawili.^ 


Swali: Ni akina nani hawa Fatuma 
wawili? Unaweza ukatuelezea tafad- 
hali? 

Fatuma wa kwanza ni yule ambaye wema 
wake umetajwa katika sura ya sabini na sita aya ya 
nane hadi ya kumi na moja (76:8 -il). Pindi Fiasan 
na Husayn walipokuwa wadogo, waliumwa sana. 
Wazazi wao ‘Ali na Fatima (r.a) walijitolea kufunga 
siku tatu ikiwa ni kama maombi kwa ajili ya afya za 
watoto wao. Kipindi cha siku ya kwanza, wakati wali- 
potaka kuifungua vinywa na futari waliyoiandaa, ali- 
kuja mtu masikini na kuomba, “Tafadhali nipatieni 


7. Mwandishi wa kitabu hiki, Ustadh Osman Nuri, 
amesaidia katika ufunguzi wa shule nyingi sana za dini 
kwa wanaume na wanawake. Hii ndio sababu anasisitiza 
umuhimu wa mwenendo mwema kwa walimu wa Qur’an 
na haja ya kuwe na upendo na ukarimu. 







Nafasi Ya Wanawake Katika Uislamu Na Elimu Kwa Wanawake .. 


japo kitu kidogo cha kukila, kwa ajili ya kutafuta rad- 
hi za Allah!” Walimpatia chakula chote kilichokuwa 
mezani. Kisha wakafungua vinywa vyao kwa kunywa 
maji. 

Katika siku ya pili, alikuja yatima mlangoni 
kwao na kuomba,“Tafadhali nipatieni japo kitu 
kidogo cha kukila, kwa ajili ya kutafuta radhi za 
Allah!” Kwa mara nyingine wakatoa chakula chao 
chote kilichopo mezani na kumpatia na wakafungua 
vinywa vyao kwa mafunda ya maji. Kisha wakaanza 
kufunga kwa siku ya tatu hali ya kuwa hawajala cho- 
chote zaidi ya maji. 

Ilipofika siku ya tatu, katika mida ile ile, mtum- 
wa mmoja alikuja nyumbani kwao katika mlango 
wao naye pia akaomba chakula. Kwa mara nyingine 
tena, wakampatia chakula chote na wao wakafungua 
tena vinywa vyao kwa kunywa maji. Ndipo aya zifua- 
tazo zikateremka: 

Na huwalisha chakula, juu ya kukipenda kwake, 
masikini, nayatima, na wafungwa. Hakika sisi tunak- 
ulisheni kwa wajihi wa Mwenyezi Mungu. Hatutaki 
kwenu malipo wala shukrani.Hakika sisi tunaiogopa 
kwa Mola wetu Mlezi hiyo siku yenye shida na taabu. 
Basi Mwenyezi Mungu atawalinda na Shari ya siku 
hiyo, na atawakutanisha na raha nafuraha.^ 

Kuna mambo matatu katika aya hizi ambayo 
yanaweza yakavutia umakini wetu. 


8. Hii ndio asili ya 76:8-12, kwa mujibu wa Wahidi, uk. 470; 
Zamakhshari, VI, 191-92; na Razi, XXX, 244). 

Kwanza, wanatulingania na sisi kuweza kuona 
uumbaji kupitia jicho la Muumba na pia kuweza ku- 
wafanya watu wenye kuhitaji nao kuwa na furaha. 
Katika mtazamo wa aina hii, AbuBakral-Warraq (r.a) 
alisema: 

Wote ambao hawatoi Zaka na sadaka hawataki- 
wi kudai kuingia peponi. Wote ambao hawawapendi 
masikini na wanyonge hawatakiwi kudai kuwa wa- 
nampenda Mtume wa Mwenyezi Mungu (rehema na 
amani za Allah ziwe juu yake). Wote wanaodai hivi 
ni waongo. 

Pili, aya inatushauri kutoa sadaka kwa ajili ya 
kutafuta radhi za Allah pekee. Ali na Fatima (radhi 
za Allah ziwe pamoja nao) walipendelea kusema, 
“Hatukubali chochote kama malipo ya tuyafanyayo, 
Hatuhitaji kusifiwa, tunatoa Zaka na sadaka kwa 
ajili ya kutaka radhi za Allah.” Nasi pia tunatakiwa 
kufanya kama walivyofanya na tusitarajie chochote 
toka kwa waja wa Allah. 

Jamho la tatu la kuzingatia ni watu hawa wa ku- 
pigiwa mfano husema, “Tunaihofia siku ya hukumu.” 
Hii ndiyo hali ya nyoyo zilizojaa mapenzi kwa Allah. 
Wakithibitisha aina hiyo nzuri ya usafi wa moyo 
na huduma. Allah (s.w) anawajihu kwa kuwaambia 
“Tutawalinda kutokanana adhahu za siku ya huku- 
mu.” 





Mfano mwengine ambao unaangazia ulimwen- 
gu wa kiroho wa Fatima wetu wa kwanza ni upendo 
wake na kujitolea kwake kwa Mtume. 





Nafasi Ya Wanawake Katika Uislamu Na Elimu Kwa Wanawake .. 


Fatima alikuwa mwerevu sana ambapo aliwe- 
za kusimama dhidi ya maadui muda wowote. Hata 
Baba yake mdogo Mtume aitwaye Abasi, asingeweza 
kufanya hilo, ingawa waarabu ni maarufu kwa kuji- 
toa mhanga kwa ajili ya ndugu zao. Fatima alimpen- 
da Allah na mjumbe wake zaidi ya chochote kingine. 
Hii ndio sahabu mara nyingi alikuwa akiitwa Ummu 
Abiha: “Mama wa baba yake” 

Fatima wetu wa pili wa kupigiwa mfano ni yule 
aliyemzuia ‘Umar (r.a) alipokuwa akielekea kumuua 
Mtume. Alikuwa ndie sababu ya mazungumzo ya 
‘Umar ya kuingia katika Uislamu. Katika siku hiyo, 
aliisoma Qur’an katika muundo wa kuvutia kiasi cha 
mtu mwenye moyo wa baridi kama Umar aliweza 
kulainika, ndipo alipoanza kuingia katika upendo. 

Ni jambo la muhimu sana kwa wasichana kuwa- 
chukua akina Fatima hawa wawili kama mifano na 
viigizo vyao vya kuviiga. Kila msichana analazimika 
kuwa na wivu, anatakiwa kutenda matendo yake kwa 
ajili ya Allah na pia aisome Qur’an kwa furaha na roho 
ya upendo. Zama za wasichana wetu watapomuiga na 
kujifananisha na kina Fatima wawili, wataweza kufikia 
kila lengo lililokuwa zuri na lenye kupendeza. 

Hatutakiwi kumsahau mama yetu ‘Aisha (r.a.) 
Alikuwa ndiye mwanamke mwenye akili zaidi ka- 
tika wake za Mtume na amekubalika kuwa ni mmoja 
miongoni mwa wasomi wakubwa saba katika mas- 
wahaba. Mjumbe wa Allah (s.a.w) alisema kuhusiana 
na Fatima: 




Nyumba Yenye Amani 


“Soma robo tatu ya dini yako toka kwa 'A’isha.” 
(Daylami, II, 165/2828) 

Kwahiyo kila Muislamu mwanamke anatakiwa 
kulenga kuchukua somo toka katika upole, ukarimu, 
na werevu wa ‘Aisha. 

Maombi yetu kwa Mola wetu ni kupata baraka 
na kuneemeshwa watoto wa kike ambao wataku- 
wa na moyo kama wa mama zetu Fatima wawili, 
ukarimu, upole, na moyo wa mama yetu ‘Aisha na 
hasa athari na umoja wa mama yetu Khadija (r.a). 

Amin! 









(^aadhi Qf^a (ZMifano 
Cf^a CdC^iothmanipa 



Dola ya Othmaniyyailichukua nafasi yake katika 
historia na kuwa ni dola muhimu zaidi, lakini pia 
kupitia ustaarabu wake wa wakfu. 




Swali: Mheshimiwa, unaweza ukatu- 
patia baadhi ya mifano itokanayo 
na kipindi kilichopita katika historia 
ya Uislamu? Hivi waislamu waliwahi 
kuishi kama walivyoishi maswahaba? 

Uislamu ni dini pana. Hii ndio sababu uzuri 
uliokuwa zama hizo bado unaendelea kuwepo hadi 
hivi leo, ingawa yanaonekana baadhi ya mabadiliko. 

Zama za dola ya Othmaniyya, ilikuwa ni kama 
kipindi cha pili cha 'asr al-sa'ada^. Wanachuoni 
wetu walikuwa wakishindana katika utekelezaji na 
utendaji wa amali njema. Pia wametuachia mifano 
bora ya kuigwa ya familia bora waliyoiacha katika 
historia ya Uislamu. Katika heshima kama hii, hawa- 
kutuachia athari zozote za kilimwengu zaidi ya athari 
za imani na usafi wa roho zao. Dola ya Othmaniyya 
imejipamhanua yenyewe kama dola ya ustaarabu wa 
wakfu na taasisi za kijamii. Kutokana na sababu hii, 

9. 'Asr al-Sa’ada, “Zama Za Neema” ni neon linalotumika 
kumaanisha miaka ya mwanzoni mwa kudhihiri kwa 
Uislamu. 





Nyumba Yenye Amani 


ulimwengu mzima uliliheshimu hili na likawa ni ju- 
kumu kubwa zaidi katika historia ya wanadamu. 


Swali: Kumekuwa na taasisi nyingi sana 
zilizoanzishwa na Mamalikia wa Kioth- 
mani, watoto wa kike wafamilia hizo za 
kifalme, na wanawake wengine toka ka- 
tikafamilia hizo za kisultani. Unaweza 
ukatupatia habari kidogo kuhusiana na 
haya? 

Ni jambo linalowezekana kufahamu kwamba 
taasisi 1,400 kati ya 26,300 ambazo zilithibitika kuwa 
ni taasisi za kichamungu zilianzishwa na wanawake. 
Miongoni mwazo ni taasisi nyingi ambazo zilijen- 
gwa na Nur Banu Valide Sultan'° katika Anatolia 


10. Sifa rasmi iliyokuwa ikiongezwa kwenye majina 
ya wanawake wa ukoo wa familia ya kifalme ya 
Uthmaniyyani “Sultan Efendi”. Hii ilikuwa na maana 
kwamba ima baba alikuwa sultan mwenyewe au mmoja 
wa watoto wa sultan. Iwapo mwanamke huyo akiolewa 
na mtu wa nje ya ukoo wa kisultan, mabinti wao 
walikuwa wakiitwa“Hamm Sultan” na watoto wao wa 
kiume walijulikana kama “Beyzade”, wakiwanasibisha 
na mama zao “Sultanzade”. Watoto hao wakiolewa au 
kuoa nje ya ya familia ya kisultan, watoto wao hawakuwa 
wakihesabiwa katika ukoo wa familia ya kisultan. Kwa 
upande mwingine, kama mama wa sultan hatokani 
na familia ya kisultan - jambo ambalo kwa kawaida 
halikuwepo - basi sifa yao rasmi iliyokuwa ikiongezwa 
katika majina yao ni “Valide Sultan”. Wake wa Masultan 
walikuwa wakiitwa “Kadm Efendi”. Wakiwa zaidi ya 
mmoja basi nambari ya mpangilio iliwekwa kabla ya sifa 
rasmi. 







Baadhi Ya Mifano Ya Kiothmaniya fwstswsar» - 

zote na upande wa Istanbul uliopo Ulaya. Msikiti wa 
Uskudar wa Atik Valide na jiko lake la supu, chuo 
chake, hospitali yake, na nyumba zake mbili za ku- 
lala ni moja ya mambo mazuri kutajwa. 

Mama mwengine wa kupigiwa mfano ni 
Mdhpeyker Kdsem Vdlide Sultan. Aliweka msingi wa 
msikiti mpya. Pia alijenga msikiti wa Uskiidar (jiinili 
sambamba na shule, taasisi, chuo cha hadith, na 
nyumba mbili za kulala jirani na msikiti huo. Kwa 
kuongezea. Aliweka msikiti katika wilaya ya Anadolu 
Kavagi. Kupata ndoa ni maarufu sana na zipo nyingi 
nyingine. Hata Kdsem Sultan, ambaye anajulikana 
miongoni mwa masultani wa Valide kutokana na 
hisia. Alichukua nafasi miongoni mwa waliojitolea 
sana kutokana na huruma na wakfu yake. Ingawa pia 
alijenga msingi wa msikiti mpya, umri wake hauku- 
wa mrefu kiasi cha yeye kumaliza ujenzi wa msikiti 
huo, ambapo msikiti huo ulikuja kumaliziwa Hatice 
Turhan Sultan, ambaye pia alikuwa na mambo men- 
gine mema aliyoyafanya kama ujenzi wa mashule, 
vyuo, majiko, maktaba, na tasisi ya kukopesha. Ni 
fahari kutaja kuwa alikuwa na mirija ya asili aliyoi- 
leta kutoka milimani kipindi cha mwezi mtukufu wa 
Ramadhani na usiku nyingine na aliitoa asali iliyoju- 
likana kama Atina, uliopo Rize. Iliandikwa pia katika 
wakfu wake kuwa aina hii ya asali inatakiwa kuletwa. 
Haijalishi itakuwa ni ghali kiasi gani. Hii habari 
hutuonesha ni kwa uzuri na umakini kiasi gani kazi 
ya huduma yatakiwa kuwa. Mwanamke huyu aliacha 
vyanzo vingi sana vya kitajiri na vya kutoa huduma 





Nyumba Yenye Amani 


na ameajiri wafanyakazi 116 wa kutoa wakfu zake 
sehemu mbali mbali. 

Pertevniydl Vdlide Sultan alitoa wakfu msikiti 
wa Aksaray, sambamba na msikiti wa Vedud. Pia 
alianzisha maktaba, taasisi na shule. 

Ingawa alianzisha idadi kubwa ya taasisi, mion- 
goni mwazo ni misikiti miwili ya kisultani, au misikiti 
ya kisasa (mmoja upo Edirnekapi na mwengine upo 
Uskudar), Mihrimah Sultan alikuwa ni mtu mkarimu 
sana. Hii ni mifano inayo pambanua kazi zake. 

Maji mazuri aliyaleta toka Makka 'Arafat na 
mke wa Harunal-Rashid aitwaye Zubayda Hanima 
muda mrefu uliopita. Katika kipindi cha Sultani 
Suleiman, ingawa, mabomba yalikuwa yamevunjika 
na kuweka kutu, wakati sultani Mirimah alipoifaha- 
mu hiyo hali, alikwenda kwa baba yake na kumuom- 
ba kufanyia ukarabati mabomba ya zamani yote, na 
mabomba yote ya zamani yakakarabatiwa. 

Moja ya malkia mwengine aliye maarufu zaidi 
katika masuala ya kutoa wakfu na sadaka alikuwa ni 
Bezmi dlem Vdlide Sultan, ambae aliacha kazi nyingi 
za wakfu nyuma yake. Miongoni mwa misikiti mi- 
kubwa ambayo ipo jirani na kasri la Dolmabahce. 
Daraja maarufu ulimwenguni la Galata laweza pia 
kutajwa miongoni mwa michango yake ya wakfu. 

Wakfu aliyoianzisha huko Damaskas nayo pia 
ni muhimu sana. Moja ya shughuli zake ilikuwa ni 
kuchukua maji toka Damaskas kupeleka hija na kub- 





Baadhi Ya Mifano Ya Kiothmaniya fwstswsar» - 

adilisha vifaa vya nyumbani vilivyoharibiwa na wa- 
tumishi wa ndani. 

Sultani Bezmi alemValide taasisi yake Ghuraba-i 
Muslimin Hospital, ambayo ilijengwa kutokana na 
mchango wa mali yake binafsi. Chombo hichi kilian- 
za kutoa huduma, kikiwa pamoja na msikiti wake 
ndani, mnamo mwaka 1843 na tangia hapo kime- 
kuwa kikiendelea kutoa huduma kwa jamii ya waisl- 
amu wasio na uwezo. 

Kinamama na watoto wa kike wa famili hizi za 
kifalme walilipa kipaumbele sana suala la maji, wali- 
tengeneza chemchem na kuzikarabati kila kona ya 
Istanbul. 

Wazee wetu walianzisha vyombo vingi sana vya 
kusaidia jamii, ambavyo vilikua mbali na huduma 
mbali mbali katika kila nyanja ya masuala ya kijamii. 
Ni alama ya wazee wetu na kazi na athari waliyoia- 
cha, ambayo inaendelea kukuza imani zetu na kutoa 
huduma na kukumbukwa hadi hivi sasa. 

Vyombo hivi sio tu vilisubiri mahitaji ya watu, 
bali mara nyingi vimekuwa vikitoa mambo na vitu 
wakiomba vyombo hivyo viendelee kusaidia watu 
hadi siku ya hukumu. 

Ewe Mwenyezi Mungu, tuhesabu sisi ni mion- 
goni mwa waislamu wenye kujitolea ambao wana- 
saidia viumbe wako kwa upendo wa Muumba na 
ambao ni waangalifu juu ya amana yako. 

Amin! 






NENO LA MWISHO 


Maisha ya familia yaliyoanza kwa kuumbwa bi- 
naadamu, ni kioo ambacho katika hatua ya mwan- 
zo kinaakisi matokeo ya safari yetu ya milele. Kwa 
maana, familia ndio shule ya kwanza ambayo, hisia, 
utashi, akili na moyo wa mtu hupata kufundwa. Ni 
mahali unapopatikana upendo wetu wa kwanza, 
ushirika wetu wa kwanza, furaha yetu ya kwanza na 
pepo yetu ya kwanza duniani. 

Kwa hivyo, nyumba iliyobarikiwa ni mion- 
goni mwa kheri za juu kabisa. Nyumba inapaswa 
kurejeshwa kwenye hali yake ya asili kama kitovu cha 
maisha yake. Wakati tukiyatambua mazuri madogo 
tu tunayofanyiwa na watu wa nje na kuwashukuru, 
basi tisisahau wema na mazuri tunayoyapata ndani 
ya kuta hizo nne. Tusiufanye umoja na mshikamano 
wa familia kuwa kitu cha kuchosha; daima wanan- 
doa wanatakiwa kuthaminiana. Uhusiano wa familia 
uongezeke kadiri siku zinavyosonga mbele, kama 
hazina adhimu ya kumbukumbu ya dhahabu. 

Tuhuishe uelewa wetu juu ya dhana nzima ya 
nyumba. Nyumba ya muumini haiwezi kuwa hoteli, 
au mahali ambapo kila aina ya madhambi hutendwa. 




Nyumba Yenye Amani 


Nyumba hiyo inatakiwa iwe bustani ya moyo, am- 
bapo maua ya upendo, shauku, ushirikiano na kuhu- 
dumiana hustawishwa. 

Tukiweza kutengeneza familia za aina hiyo ka- 
tika hii dunia, tutaweza kupata furaha ya milele huko 
Akhera. 

Kwa maneno mengine, nyumba zetu zinataki- 
wa ziwe mahali ambapo wanafamilia hupendana na 
kusaidiana, ili tusikimhiane katika ile Siku ambayo 
mtu atamkimbia nduguye, na mamaye na babaye, na 
mkewe na wanawe.'^ Tufikirie aina gani ya maisha 
inayoweza kutufikisha kwenye kiwango hicho cha 
ukomavu wa kiroho. 

Mtukufu Mtume (s.a.w) anasema katika hadith 
moja kuwa: 

Watu hufa kulingana na wanavyoishi na wata- 
fufuliwa kulingana na walivyokufa. (Munawi, Fayd al- 
Qadir, v, 663). 

Tutakapoanzisha uhusiano na mshikamano wa 
kifamilia kwa kufuata misingi na taratibu zilizojadili- 
wa katika kitabu hiki, nyumha zetu zitageuka kuwa 
thawabu za milele, na pia zitakuwa msingi wa jengo 
la wema, utulivu na uzuri katika jamii yetu yote. 

Mola wetu! Tujaalie tupate nyumba za namna 
hiyo. Uelekeza umma huu na vijana wake kwenye fu- 
raha ya milele katika ardhi hii yenye Baraka. Tujaalie 





11. Qur'an, 80: 34-36. 






Neno la Mwisho 


tuwakuze watu jasiri mithili ya wale waliokuwa kabla 
yetu! 


Amiin! 





YALIYOMO 


Ndoa na Familia Katika Uislamu . 11 


Vitu Ambavyo Wanawake Wanatakiwa 


Kuwa Makini Navyo Katika Familia . 47 

Vitu Ambavyo Wanaume Wanatakiwa 

Kuwa Makini Navyo Katika Familia . 67 


Vitu Ambavyo Mwanaume Na Mwanamke 


Wote Kwa Pamoja Wanatakiwa Kuwa 
Makini Navyo Mno Katika Familia . 85 

Kuhusu Malezi Na Nidhamu Ya Mtoto . 103 

Nafasi Ya Wanawake Katika Uislamu 

Na Elimu Kwa Wanawake . 141 

Baadhi Ya Mifano 

Ya Kiothmaniya . 157 














